
वक्तव्य । 
( प्रथमावृक्तिसे ) 


ऊँगरेजी भाषामें जॉर्ज क्रेक महाशयकी लिखी हुईं एक पुस्तक है ' परस्यूट 
आफ नालेज भ्रण्डर डिफिकल्टीज ” । इस पुछ्तकमें ऐसे विद्यानुरागी सजनोंके 
वृत्तान्त दिये हैं, जिन्होंने अत्यन्त प्रतिकूल संयोगोमें भी विद्याभ्यास किया है । 
यह पुस्तक विद्यार्थियोंका उत्साह बढ़ानेके लिये सिद्ध मनन्‍्त्रका काम देनेवाली हे । 
इसीका संक्षिप्त संस्करण मद्रासकी क्रिश्चियन लिटेरी सोसायटीने प्रकादित 
किया है । इस संक्षिप्त संस्करणका गुजराती अनुवाद “ दुश्खमें विद्याभ्यास ! 
के नामपे सुप्रसिद्ध साहित्यानुरागी मिक्षुक अखण्डानन्दजी मद्दोदयके “ सस्तुं 
साद्ित्यवर्धक कार्यालय ” ने प्रकाशित किया है जो बहुत अच्छा है। हिन्दी 
भाषा जाननेवाले सज्जन भी इस पुस्तकसे ठाभ उठावें, इस विचारसे यद्द अनु- 
वाद हिन्दीमें लिखा गया 6 । हम मूल ग्रन्थकार, मद्रासकी सोसाइटी और 
/ दुःखमें विद्याभ्यास ' के लेखक और प्रकाशकके चिरक्षतन्न हैं जिनके कारणसे 
हम इस पुस्तककों हिन्दीप्रेमियोंके सम्मुख रख सके । इस पुस्तकका नाम 
हमने “ कठिनाईमें विद्याभ्यास ” इस लिये कर दिया है कि ' डिफिकल्टी ! 
का भाव “ दुःख ' शब्दकी अपेक्षा ' कठिनाई ? शब्दसे विशेष ब्यक्त द्ोता है । 
हमारा विचार था कि इस पुस्तकमें हम ऐसे ऐसे भारतीय विद्वानोंका भी उल्लेख 
करें जिन्होंने अत्यन्त “ कठिनाईमें विद्याभ्यास ” किया है--जेसे श्रीईश्वरचन्द्र 
विद्यासागर, भट्ट श्रीबलदेवजी प्रश्नोरा नागर, दीवानबदादुर प० श्रीपरमान- 
न्दजी चतुर्वेदी, सर श्रीगुरुदासजी बनजों, सर श्रीरामकृष्ण गोपालजी भांडारकर, 
सर भश्रीमवानीसिंहजी, ढा० श्रीसरयूप्रसादजी, १० श्रीमद्गावीरप्रसादजी द्विवेदी, 
पं० भ्रीगारीशंकर हीराचन्दजी भोझ्ा इत्यादि | परन्तु इन सत्पुरुषोंका बृत्तान्त 
अलग ही पुस्तकमें लिखनेका निश्चय कर इसे केवल अनुवाद रखना ही ठीक समझा । 
श्रीयुत नाथूरामजी प्रेमीने पुस्तक अपनी देखरेखमें छपवाई है और इसके 
प्रूफ आदिका संशोधन किया है, इसके लिये हम उन्हें धन्यवाद दिये बिना नहीं 
रह सकते । 


(२) 


राजाधिराज महाराजराना सर श्रीभवानीसिंहजी महोदय के ० सी० एस ० आई ०,. 
झालावाड-नरेश्वरको हम जबतक सबसे ज्यादा धन्यवाद न दे लें, तबंतक हमारा 
अंतःकरण प्रफुल्नित नहीं होता । क्योंकि इन्हींके असाधारण अनुग्रदसे हमारा 
जीवन आनन्दसे स्वतन्त्रतापू्वक व्यतीत होता है और हम अपना समय विद्या- 
विलासमें बिताते रहते हैं । यदि हम अनेक ब्याधियोंपे प्रस्त होनेपर भी जी रहे 
हैं ओर हिन्दीकी उलटी सीधी भाँति मॉतिसे सेवा कर रहे हैं, तो विशेषकर 
इन्हींकी ंपाके कारण । अतएव परमात्मासे सच्चे अन्तःकरणसे प्रार्थना करते हें. 
कि वह इनके हृदयके सदमिलाषोंको सफल करे । 

नवरत्न-सरस्वती-भवन, ४ 

झालरापाटण, 
मार्गशीर्ष श० ४ सं० १९७१, | 


दो वचन । 


आजसे कोई १५ वर्ष पहले इस पुस्तकक्रा पहला संस्करण झालरापाटण्ते 
एस० पी० ब्रदर्रद्वारा श्रीयुत नाथूरामजी प्रेमीकी देखरेखमें प्रकाशित हुआ था । 
प्रेमीजीने प्रकाशकोंसे इसको एक हजार प्रतियाँ लागत मूल्यपर लेकर अपने जैन- 
द्ितेषी ( मासिक्रपत्र ) के प्राहकोंको उपहारमें वितरण की थीं, इससे पाठक जान 
सकते हैं कि उन्हें यह पुस्तक कितनी पसन्द हैं । इधर बहुत समयसे पुस्तक 
दुष्प्राप्प थी तथा गत वर्ष यू० पी० के शिक्षाविभागने इसे पॉचवीं कक्षाके लिए 
* रेपिड रीडर ” चुन लिया था, इसलिए प्रेमीजीने मई सन्‌ १९२८ में हमस्ते आज्ञा 
लेकर इसका दूमरा संस्करण प्रकाशित किया, जो थोड़े ही समयमें बिक गया । 
इसलिए अब वे इसका तीसरा संस्करण प्रकाशित कर रहे हैं। अभी तक इस 
पुस्तकका जितना प्रचार होना चाहिए, उतना नहीं हो पाया है । ऐसी पुस्तकोंका 
लाखोंकी संख्यामें उठाव होना चाहिए। हिन्दो समझनेवाली २० करोड़ जनतासे 
इस तरहकी आशा करना अनुचित नहीं कहा जा सकता । 

अन्तमें यह निवेदन करना भी अनुचित न होगा कि मेरी लिखी हुई उषा, 
जया-जयन्त, गीताज्ञलि आदि पुस्तकें भी शिक्षाविभाग तथा जनसाधारणद्वारा 
आश्रय पाने योग्य हैं। ये सब पुस्तकें पढ़नेवालोंक़ा ज्ञान तो बढ़ावेंगी ही, साथ ही 
उनके चरित्रको भी ऊँचा करेंगी । 


--गिरिधर शर्मा । 


--गिरिधर शामी । 

“--+“&%-+%-भ्रै+&$&७#०--- 
प्रस्तावना | 


छ्लुरा देशके विद्यार्थी विद्यालयकी शिक्षा प्रो कर चुकनेपर पुस्त- 
कोंको दूर रख देते हैं और उनकी ओर देखते तक नहीं, मानो 
पढ़ना लिखना उनका पूर्ण हो गया हो | यह बात हमने कई एक सत्पुरु- 
घोंसे सुनी है । ऐसा होनेका कारण यह बतलाया जाता है कि बेचारे करें 
क्या ? उन्हें अवकाश तो मिलता ही नहीं है; उन्हें अपने कामकी ओर 
इतना लक्ष्य देना पड़ता है कि वे ग्रन्थोंका विचार करनेमें थोड़ासा भी 
समय नहीं लगा सकते । परन्तु इस बातसे देशको बड़ी भारी हानि होती 
है और वे नहीं सोचते कि यह उन्हींके कारणसे होती है । ऐसी सूरतमें 
यह प्रश्न उठ खड़ा होता है कि उन्हें समय कैसे मिले ः इसका उत्तर 
सहजमें यही दिया जा सकता है कि “ इच्छा हो तो सात समन्दरके- 
पारकी सैर की जा सकती है । ” हम अभ्यास नहीं कर सकते, इसका 
कारण यही है कि हमें अभ्यास करनेकी इच्छा ही नहीं है। यदि इच्छा 
हो, तो छाखों विन्न दूर किये जा सकते हैं। 
जिन जिन महापुरुषोंने बड़े बड़े काम किये हैं, उन्होंने वे काम सम- 
यका सदुपयोग करके ही किये हैं। दिनभरमें २४ घेंटे होते हैं | इन- 
मेंसे ८ घंटे काम करनेके और ८ घंटे सोनेके निकाल देनेपर ८ घंटे 


२ कठिनाईमे विद्याभ्यास- 





बचे रहते हैं | यदि हम इनमेसे सिर्फ २ घंटे भी प्रतिदिन अपनी विद्याके 
बढ़ानेमें लगावें तो बहुत छाम हो सकता है | हमें अपने समयका विभाग 
बहुत अच्छी तरहसे करना चाहिए और प्रत्येक कामके लिये समय ठहरा 
लेना चाहिए | ऐसा करनेसे ठीक॑ ठीक काम चलने लछगेगा। पहले जो 
काम झुँझलाहटभरा माद्म होता होगा, वह भी ठीक हो जायगा और 
अन्तमे सुखदायक होगा | 

अब यह प्रश्न होता है कि अभ्यास किस चीज़का करना चाहिए ! 
हमारा कहना है कि व्रकील और वैद्य अपने कामसम्बन्धी प्रन्थेकि विचार 
करनेमें अपना समय अच्छी तरह व्यतीत कर सकेंगे, परन्तु उनमेंसे भी 
बहुतसे अपनी अपनी रचिके अनुसार दर्शन, इतिहास, त्रिज्ञान, साहित्य 
आदि विषयोंमें भी प्रवीण हो सकते हैं | हमारी सलाह है कि प्रत्येक 
विद्यार्थी जिसमें उसकी रुचि अत्यन्त रहती हो, उसी विपयका अभ्यास 
करना चाहिए | इसके सिवा अभ्यास करनेके क्षेत्रकी सीमा है ही नहीं । 
जितनी आपकी दृष्टि दौड़, दौड़ा देखिए । हरेक पढ़नेवालेका ध्यान हम 
इस विषयकी आर भी आकर्षित करते हैं कि वह इस बातका भी विचार 
करे कि पहले हमारा देश किस हालतमें था, अब उसकी क्‍या हालत 
है, पहले हमारी क्‍यों उन्नति हुई थी, इंग्लेंड अब क्यों उन्नत हो गया, 
यूरप और अमेरिकाके मनुष्य इतने सम्पत्तिवाले क्‍यों हो गये, इत्यादि । 
इस प्रकारका ज्ञान देनेवाले साहित्यके विचारसे हमारी मानसिक शाक्तिका 
बहुत बिकास होगा । 

इसके सिवा कौन ऐसा मनुष्य है जिसे सृट्िकी आश्चर्यकारक रचना, 
प्रकतिके विलक्षण चमत्कार आदि विपयोपर लिखी हुई स्वदेशी और 
विदेशी भाषाकी पुस्तकें पढ़नेका अनुराग न हों | इस जगतकी रचना 
क्यों की गई और हमारा उसके प्रति क्‍या कर्तव्य है, यह जानना तो 


विद्याभ्यासके फायदे । 

बड़ा ही जरूरी है । इसके लिये हमें चाहिए कि हम अपनी धार्मिक- 
वृत्तिको तेजस्ििनी बनाकर श्रवण, मनन, निदिध्यासनके द्वारा इस 
आध्यात्मिक तत्त्ककी खोज करें । 


रे 
हि 





विद्याभ्यासके फायदे । 

्वियोंको तृप्त करनेसे जो आनन्द उत्पन्न होता है, वह क्षणिक 
है । इन्द्रियाँ अपने विषयोसे तृप्त नहीं होतीं, परन्तु वे हमें अधि- 
काधिक भोग भोगनेमें प्रवृत्त करती हैं और इस तरह परिणाममें हमारी 
हानि होती है । किन्तु विद्या-विनोद बड़ी अच्छी चीज़ है। इससे ज्ञान 

बढ़ता हैं और परिणाम मुखदायक होता है। 
सर जान हर्शल नामक पश्चिमीय विद्वान्‌ कहता है कि “ भौँति 
भाँतिके संयोगोमें मेरे साथ दृढ़तापूर्वक रहे, मेरे सारे जीवनमें मरे लिये 
सुख और आनन्दका झरना बनी रहे, जीवनके दुःखोंमें मेरी ढाल बन 
जाय, और जिस समय मेरे खिलाफ हवा चले तथा लोग मुझे धिककार 
देते रहें उस समय मुझे उनसे वे-परवा बना दे, इस प्रकारकी रुचि 
बना देनेको यदि इश्वरसे प्रार्थना करनेका मुझे मौका मिले, तो मैं निवे- 
दन करूँ कि प्रभो, मुझे प्रन्थीकी पढ़ते रहनेकी रुचि दीजिए | 
विद्याभ्यासके धार्मिक महत्वको बिना घटाये मैंने यहाँपर उसके सांसारिक 
छाभके विपयमें ही कहा है। यह रुचि कैसी आनन्दमयी है और 
सन्तोपका केसा प्रबल साधन है, इतना ही मैंने यहाँपर स्पष्ट किया है ।” 
यथार्थ ज्ञान हमें इस बातका पात्र बनाता है कि हम उपयोगी 
हों--हम महान्‌ हों । समर्थ छेखक मिलने लिखा है कि “ यदि हम 
अपना सारा जीवन भोग-बिछासकी सामग्रियोंकों इकट्ठा करनेमें, या 
सामाजिक नसेनीकी एक दो सीढ़ियोंके चढ़नेमें दी व्यतीत कर दें, तो 


छे कठिनाई मे विद्याभ्यास- 


समझना पड़ेगा कि हमारा यह मानव-जीवन तुच्छ और निकम्मा है। ” 
मिल सलाह देता है कि “ तरुणोंकों अपनी दृष्टि अन्तिम लक्ष्यपर 
रखनी चाहिए और उसे प्राप्त करनेके यत्नमें रहना चाहिए । इसीसे 
उनके विद्याम्यासका मोल होगा और वे इश्शनिष्के संग्राममें विशेष 
विजयी योद्धा बनेंगे । ”/ आगे चल कर वह और भी कहता है कि 
« हममें कोई भी ऐसा मनुष्य नहीं है जो अपनेको मिले हुए मौकेका 
बहुत अच्छा उपयोग कर उसे सुखदायक न बना ले और अपनी 
बुद्धिको केसे काममें छाना चाहिए, इस विपयका जाननेवाला होकर 
दूसरेकी न बता सके | निराशाका प्रसंग आनेपर यह जान पड़ता है, 
कि अमुक कामका अब मौका नहीं-समय नहीं; परन्तु इस तरह 
हिम्मत छोड़ देनेका कोई कारण नहीं है। जो मनुष्य पाये हुए 
मौकेका सदुपयोग कर सकते हैं, वे प्रायः नये मौके भी खड़े कर सकते 
हैं | हम जो सिद्धि पाते हैं उसका आधार इस बातपर नहीं है कि हमें 
मौका मिलता है, बल्कि इस बातपर हैं कि हम मिले हुए मोकेका. 
ठीक उपयोग करते हैं। ” 

अपना सुख बढ़ानेका सबसे अच्छा रास्ता यह है कि हम दूसरोंके 
सुखकी दृद्धि करें | विद्वान्‌ किंगलेने लिखा है कि “ यदि तुम दुखी 
होना चाहते हो, तो ही अपना त्रिचार करो । तुम्हें क्‍या पसन्द है, तुम 
क्या चाहते हो, दुनिया तुम्हें कैसा मानती है तथा मान देती है, यदि 
तुम इसी तरहके बिचार करते रहोगे, तो तुम्हें कोई भी वस्तु झुद्ध नहीं 
माद्धम होगी | इतना ही नहीं, तुम जिस किसी भी चीज़को छुओगे वही 
तुम्हारे स्प्शसे अपवित्र हों जायगी और तुम पूरे पूरे दुखी तथा कंगाल 
बन जाओगे। ” 


गराबी विद्याभ्यासमे बाधक नहीं । ५ 

गरीबी विद्याम्थासमें बाघक नहीं । 
खूद बात अनेक इश्वन्तोंसे सिद्ध हो चुकी है कि गरीबी विद्याभ्या- 
समें वाघक नहीं है। इसप, पब्लीयस, साइरस, बुकर टी. 

वाहिंगटन, और टेरन्स पहले गुलाम थे | 

महान्‌ और सुर्प्रीसद्ध तल्वज्ञ एपिकटेटसका जन्म भी ऐसी ही अब- 
स्थामें हुआ था । उसने अपने जीवनके अनेक वर्ष दासलमें बिताये थे। 
उसके बिषयमें यह बात प्रसिद्ध हैं कि दासलसे मुक्त होनेके पहले एक 
दिन उसके नरपिशाच स्वामीने अपने विनोदके लिये उसका पैर मरोड़ा। 
जब जोरसे पैर मरोड़ा गया तब इस महान्‌ तक्तवेत्ताने शान्त और गंभीर 
मुद्रेस कहा कि “आप मेरे पैरको तोड़ डालेंगे ” और जब पैर टूट 
गया, तब भी उसी शान्ति और गम्भीरताके साथ इसने कहा कि 
“ देखिए, मैंने कहा था न कि आप मेरे पैरको तोड़ डालेंगे! ”? 
ओह ! यह शारिरिक कष्टके प्रति कैसी छापरवाही है ! 

आदिरकार एपिकटेंटस जब गुलामासे मुक्त हुआ, तब एक झोंपडॉमें 
रह कर जीवन व्यत्तीत करने लगा । इस समय उसकी कमाई पेट भर- 
नेके लायक भी न थी, तो भी उसने बड़े परिश्रमके साथ दर्शनशात्रका 
अभ्यास प्रारम्भ कर दिया । वह रोम जैसे वैभत्रशाली और सुन्दर नगरमें 
एक बिना दखाजेके घरमें रहता था | उसके रहनेकी जगहपर एक मेज, 
एक खटिया और फटी पुरानी चदरके सित्रा कुछ सामान नहीं था। आ- 
श्वर्यकी बात तो यह है कि यह उसकी उस समयकी अवस्था है, जिस 
समय उसकी मित्रता और गहरी मित्रता रोमके बादशाह आड़िआनके 
साथ थी। 

एक दिन वह ऐसा धनत्रानू हो गया कि उसने एक छोहेका कंडील 
खरीदा; परन्तु यह काम उसकी सदाकी प्रक्रतिके विरुद्ध हुआ | इस 


द्व कठिनाई में विद्याभ्यास- 


विरुद्वताकी उसे सजा मिली और वह सजा यह थी कि उस साधु- 
पुरुषकी पर्णकुटीमें घुसकर एक चोर उस कंडील्को लेकर चंपत हो गया। 
इस घटनाका हाल जाननेपर एपिकटेट्सने कहा कि “ यदि वह चोर 
कर आवेगा तो धोखा खावेगा, क्योंकि कल तो उसे केवल मिद्नका. 
दीया ही मिलेगा । ” 

पैथोगोरस नामका एक ग्रीक तक्तज्ञ था। वह अपना अभ्यासका 
जीवन व्यतीत करनेके पहले मजदूरी किया करता था और थ्रेस प्रान्तके 
अब्डेरा नामक नगरमे रहता था। इसी नगरमें हँसते हुए दाशनिक 
( [,2ण०६॥४प०१ 7770509767 ) के नामसे प्रसिद्ध होनेवाछ तक्तज्ञानी 
डेमोक्रीटस भी रहता था। एक दिन डेमेाक्रीटसने पेथोगोरसको रूकड़ीका 
गद्दा कंपेपर रक्खे हुए ले जाते देखा। लकड़ीका गद्गा इस खूबीसे बाँधा 
गया था कि वह अच्छी तरह कंघेपर रह सकता था। डेमाक्रीटसकों 
यह देख कर बड़ा अचंभा हुआ | उसने सोचा कि भूमितिशाल्रके निय- 
मानुसार बँधा हुआ यह गद्म बुद्धिका परिणाम है या यों ही इत्तफाकसे 
बैंध गया है। इस बातका निर्णय करनेकी उसकी इच्छा हुई और उसने 
उस नवयुवकसे कहा कि अच्छा इस गंद्ठेको खोल डालो | नवयुत॒कने उसे 
खोल दिया | इसने कहा कि अब इसे फिर बाँच ठो | नवयुवकने बहुत 
शीघ्र और बड़ी चतुराईके साथ उसे फिर बाँव लिया । यह देखकर 
डेमोक्रीटसने जाना कि यह युवक बुद्धिमान्‌ हैं। इसके बाद उसने इसे 
अपना शिष्य बना लिया और प्राकृतिक और नेतिक दर्शनोंकी विविध 
शाखाओंका ज्ञान करा दिया तथा पढ़ानेमें कुछ कसर न रक्खी । 

क्ीन्थियस एक अह्ज्ञानी हो गया है। वह पहले पहलवानीमें इनाम 
पानेका घंदा किया करता था और बार बार सार्वजनिक मेडोंमें कुस्ती. 
लड़ने जाया करता था । पीछे उसे तक्तज्ञाका शौक छग गया और 


गरीबी विद्याम्यासमं बाधक नहीं । ७ 





इस शौकको पूरा करनेके लिये वह एथेन्स चछा गया | जिस समय वह 
एथेन्समें पहुँचा, उसके पास केवल तीन सिक्के ( चौँदीके ) थे | ऐसी 
परिस्थितिमें उसे अपना पेट भरनेके लिये पानी भरना, बोझा उठाना 
आदि क्षुद्रसे क्षुद्र मजदूरीके काम करने पड़े । ऐसे ऐसे काम करते 
हुए भी वह अपना अम्यास बढ़ाता जाता था और अपने सुप्रसिद्ध गुरु 
झेनोको एक एक पेनी रोज देता था। झेनोंके मर जानेपर उसकी 
पाठशालाका वह प्रधानाध्यापक हो गया; परन्तु इस पदके मिल जाने पर 
भी वह मजदूरी करता रहा । यह उसका मुख्य सिद्धान्त था कि “ मैं 
पानी भरता हूँ और दूसरा जो कोई काम मिल जाता है उसे करता हूँ, 
परन्तु इससे में किसीके सिरपर बोझा नहीं होकर अपने तक्तज्ञानका 
अभ्यास बढ़ा सकता हूँ ।” वह बहुत ही गरीब था। उसके पास 
कोंठके नीचे पहननेकों एक भी वस्त्र नहीं था | एक समय वह एक सावे- 
जनिक मेलेमें गया | वहाँपर हवाके जोरसे उसका कोट फर फर कर 
उड़ने लगा | इससे उसका खुला बदन बहुतसे मनुष्योंके देखनेमें आया । 
उन्हें उसपर दया आई और उन्होंने उसे नीचे पहननेका एक वच्ल्न 
दिया | वह इतना गरीब था, तो भी एशथेन्सके मनुष्य सदा उसके साथ 
सम्मानका बर्ताव करते थे | 

प्रसिद्ध इटालियन लेखक जेली जातका दरजी था । इस पुरुषने 
लेखकके नामसे ऐसी प्रसिद्धि पाई कि यह फ्लोरण्टाइन एकेडेमीकी 
कौंसिलके उच्च और मानवाले पदपर नियुक्त किया गया और टस्कनीके. 
प्रांड ड्यूकने इसे प्रसिद्ध तक्लज्ञानी दांतेके विषयमें व्याख्यानदाता मुकर्रर 
किया । यह इतने ऊँचे दरजेपर पहुँच गया तो भी अपना दरजीका काम. 
न छोड़ता था । जब ऊपर कहे हुए एकेडेमी ( विद्यालय ) के विद्या- 
थिंयोंके सामने इसका प्रास्ताविक व्याख्यान हुआ, तब इसने साभिमान 


<ट कठिनाइम विद्याभ्यास- 


परन्तु विवेकसहित यह बात प्रकट की कि “ मैं दरजीके वंशमें पैदा 
छुआ हूँ। ” यह व्याख्यान छपकर प्रसिद्ध भी हो गया है। 

गरीब मातापिताके यहाँ जन्म लेनेसे और बचपनमें गरीबी होनेसे 
ज्ञानलाभ करनेमें बड़े बड़े विश्न आड़े आते हैं। उन विन्नोंकी अच्छी 
तरह दूर कर विद्या-पुष्पके ज्ञान-मकरन्दको पीनेवाले मनुष्य-श्रमरोंके 
दृशष्टन्तोंकी कमी नहीं है । सुप्रसिद्ध इटलियन कवि मेटास्गसिओ एक 
मामूली कारीगरका छड़का था और जब वह बालक था तब गाँवकी 
गलियोंमें कविता सुनाता फिरता था | डा० जान प्रीडाने-जो आगे 
चलकर बुर्स्टरके धमीचायंके पदपर पहुँचा-जब ज्ञान संपादन करनेकी 
ठानी थी, तब वह पैदुक चलकर आक्सफर्ड गया था और एकजीटर 
कालेजकी होस्टलमें रसोई बनानेवालेको मदद देनेका काम करने लगा 
था । इंग्लेंडके राजा दूसरे चार्स्सके समयमें इंग्लेडका सबसे बड़ा न्याया- 
धीश सर एडमंड सान्डस हो गया है । वह पहले न्यायालूयमें चपरासी 
था | जब वह नजीरोंकी नकल रखनेको मुकरेर किया गया, तब उसने 
धीरे धीरे कानूनके मूल तत्व जान लिये और धीरे धीरे वह प्रबीण 
हो गया । 

वनस्पति शात्लका मूल संस्थापक मीनियस थोड़े समयतक एक मोचीके 
यहाँ उम्मीदवार होकर रहा था | एक दिन इत्तफाकसे इसे रोथाम नामक 
वैध मिल गया | बातचीत होनेसे उसे यह बड़ा बुद्धिमान्‌ जान पड़ा । 
उसने इसे एकदम विद्यालयमें अभ्यास करनेको भेज दिया | 

गत शताब्दिमें रशियामें छोमोंनोसोफनो नामका एक प्रसिद्ध कवि हो 
गया है | इसका पिता एक ग्रीब मछुआ था। नामी अँग्रेजलेखक 
बेन जोन्सनने कितने ही काछृतक सिलावटका काम किया था। फ़मरने 
अपने ग्रन्थ ( साहब ए/०प्मांठ5 ). में ब्सका उल्लेख करते 


गरीबी विध्न नहीं है । ध््‌ 


हुए लिखा है कि “जो मनुष्य प्रामाणिक धंदा करते हैं उन्हें 
शरमानेकी कोई आवश्यकता नहीं है | शरमाना उन्हें चाहिए जिनके पास 
कोई प्रामाणिक धंदा नहीं है।” लिंकसनकी नई इमारतके बननेके 
समय इसके हाथमें ५ करनी ' रहती थी और जेबमें पुस्तक । 

जिन मनुष्योंके उदाहरण दिये गये हैं, वे केबल अपनी आधिक स्थिति 
ठीक करनेके लिये ज्ञानकी कमाई न करते थे । ज्ञानका छाभ करनेके 
लिये बहुत दीर्घ समयतक, बलपूर्वक, मनोनिग्रह कर, एक ही काममें दृढ़ 
उत्साहके साथ लगें रहनेकी आत्रश्यकता है। ऐसा होनेसे ही श्रेष्ठ 
ज्ञानकी प्राप्ति हो सकती हैं। ऐसे दृशन्त उन छोगोंकी उपयोगी और 
उत्साह देनेवाले हैं, जो इस प्रकार ज्ञानाभ्यास करना चाहते हैं। इन 
इश्टान्तोंसे साफ प्रकट हो जाता है कि विन्न चाहे जैसे प्रतरल क्यों न हों, 
उनसे निराश हो जानेका कोई कारण नहीं है । 


गरीबी विप्न नहीं है । 

बी विन्न नहीं है, यह बात जम॑नीके प्रोफ़ेसर हीनके उदा- 

दरणसे सिद्ध हो जायगी | प्रोफेसर हीन अपने समयके जर्मनीके 
महा विद्वानोंमें एक ही समझा जाता था। उसके जीवनके पहले तीस 
साल अप्रसिद्धिमें व्यतीत हुए | इतना ही नहीं, बल्कि महा ददििताके 
साथ बार बार विकट संग्राम करनेमें बीते | इसका पिता बड़ा गरीब 
था और कुटुम्ब बड़ा था | यह बहुत परिश्रम करता था, तो भी अपने 
कुटुम्बका पोषण करनेमें असमर्थ रह जाता था। हीन कहता है कि 
४ तंगी मेरी बाल-सँगातिन है | जब मेरी माके पास अपने बच्चोंकों 
खिलानेके लिये खुराक नहीं होती थी, तब उसे बड़ी आत्मग्लानि होती 
थी । उसे देखनेसे जो दुःखकी मुद्रा मेरे मनपर पड़ी थी, उसकी याद 


१० कठिनाइम विद्याभ्यास- 


अब भी मुझे बनी हुई है। यह दृय मैंने कई बार देखा है कि मेरे 
पिताने दिनरातकी सख्त मेहनतसे जो माल बनाया है, उसकी काफ़ी 
बिक्री न होनेसे मेरी मा रोंती झींकती शनिवारकी शामकों घर आई है।” 
जिस छोटेसे गॉँबमें ये लोग रहते थे, हीन उसी गाँवकी पाठशालामें 
पढ़नेकी रक्खा गया | उसने अपने बचपनमें पढ़नेमें वड़ा ही प्रेम दिख- 
छाया । पाठशालाके अभ्यासमें उसने ऐसा श्रम किया कि दस वर्षकी 
अवस्थाका होनेके पहले ही वह अपने पड़ोसके एक श्रीमान्‌ गृहस्थकी 
कन्याकों पढ़ना लिखना सिखाकर अपनी फीस आप चुकाने लगा। 
अपनी पाठ्शाछाकी नियत पढ़ाई समाप्त कर लेनेपर उसकी इच्छा 
हुई कि मैं लेटिन सीखूँ॥ इस पाठशालाके एक शिक्षकका पुत्र विश्व- 
विद्यालयमें पढ़ता था | वह उसे चार आने सप्ताह फीसके लेकर लेटिन 
सिखानेको तैयार था, परन्तु हीनके पास इतनी भी फीस देनेका मुभीता 
नहीं था | एक दिवस हीन एक सम्बन्धीके यहाँ रोटी लेनेको भेजा गया। 
यह सम्बन्धी घनी था और बवर्चीका काम करता था। हीन अपने 
महान्‌ लक्ष्यका विचार करता हुआ जा रहा था | जिस समय यह अपने 
रिश्तेदारकी दूकानपर पहुँचा, इसकी आँखोंमें आऑँसू भरें हुए थे। उस 
श्रेष्ठ स्रभाववाले पुरुषको जब इसके दु:ःखका कारण माद्धम हुआ, तब 
उसने इसकी फीस भर देनेकी “ हाँ ” कर ली | इसके सुनते ही हीनके 
हर्षका ठिकाना न रहा | हर्षोन्मत्त हो फटे-पुराने कपड़े पहननेत्राछा वह 
हीन पीछे पैरों लौटता हुआ दौड़ने छगा। उसके हाथमेंसे रोठी छूट 
पड़ी और कीचड़में लथपथ हो गई | उसके मा बाप इस हानिकों सहन 
नहीं कर सकते थे, अतण्व जब उन्होंने इसे धमकाया तब कहीं इसे 
सुध आई । इसने दो वर्षतक लेटिन पढ़ी | इतने समयमें इसने अपने 
शिक्षकके समान ही कैटिनका अभ्यास कर लिया । 





गरीबी विघ्न नहीं है । श्श 





अब इसके पिताका विचार हुआ कि यादि हीन कोई काम करने छगे 
तो अच्छा, परन्तु हीनकी ज्ञानतृष्णा अपार थी । इसे इस समय अपना 
शौक पूरा करनेके साधन भी प्राप्त थे | पासके गाँवमें इसका एक सम्बन्धी 
धर्मगुरुका काम करता था | उसे हीनके अखीरी गुरुसे माव्म हुआ कि 
हीन बड़ा ही होनहार छड़का हैं, इसलिए उसने हीनको चेम्नीट्मके मुख्य 
विद्यालयमें अपने खर्चेसे भेज दिया। यह मनुष्य बड़ा कम खच्च करने- 
वाला था; अतएब हीनको प्रूरी पूरी पुस्तकें भी नहीं मिलती थीं; वह 
अपने सहाध्यायियोंकी पुस्तक उघार छाकर नकछ कर लेता था और 
इस तरह अपना अभ्यास बढ़ाता था। उस शहरके एक श्रीमानके 
लड़केका यह शिक्षक हो गया था, इससे कुछ अर्सेतक इसका काम और 
भी अच्छी तरह चला। 


अब इस बातकी आवश्यकता हुईं कि यदि वह ज्ञानमार्गमें आगे वढ़ना 
चाहे, तो उसे विश्वविद्याल्यमें प्रवेश करना चाहिए। उसने लिपूजिक 
जानेका निश्चय किया । जब वह लिप्जिक पहुँचा, तब उसके पास 
केबल तीन रुपये थे । उसके रिइतेदारने वचन दिया था कि वह अपनी 
उदारता जारी रक्खेगा; परन्तु उसके पाससे उसे बहुत कम सहायता 
मिल्ती थी। इसके सित्रा उसे कोई आमदनी न थी। इस वक्त यह 
सहायता उसे बड़ी देरसे मिली और वह भी बड़ी बड़बड़ाहट और उपा- 
लंभके साथ । वह जिस घरमें रहता था उस घरकी दासीने यादि उसपर 
दया न की होती, तो उसे दुःखके मारे मर जानेकी नौबत आगई होती । 
उसके पास न द्रव्य था और न पुस्तकें । जैसे जैसे उसकी कठिनाइयाँ 
बढ़ती गई, बैसे ही वैसे उसकी हिम्मत भी बढ़ती गई । छह महीनेतक 
तो वह सह्ताहमें केवल दो रात ही सोता रहा । 


१२ कठिनाईमे विद्याभ्यास- 


न्ज्ज्न्ीजलजड जल 


इस अर्सेमें उसकी स्थिति दिनों दिन असहनीय होती गई | उसके 
अध्यापकने एक दूसरे शहरमें उसे एक कुनबेमें मास्टरकी जगह दिलानी 
चाही | उसके लिये वह जगह सब तरहसे उपयुक्त थी, पर उसे अपना 
अम्यास बढ़ाने योग्य रशहरकी छोड़ना पड़ता था, अतरव उसने उस 
जगहको खीकार न किया । उसने इन सब संकटोमें रहते हुए भी हिपू- 
जिकमें ही रहनेका निश्चय किया | इस त्यागका फल भी उसे थोड़े ही 
समयमें मिला | ऊपर कहे हुए अध्यापकने इसी शहरमें उसके लिये वैसी 
ही एक जगह और दूँढ़ निकाली। इससे कुछ समयके लिये उसकी आर्थिक 
कठिनता दूर हो गई। परन्तु वह अत्यन्त कठोर श्रण करके अभ्यास 
करता था, इससे भयंकर व्यापिमें प्रत्त हो गया और नौकरीसे इस्तीफा 
देकर उसे अलहदा होना पड़ा । इस बीमारीमें उसके पास जो कुछ 
थोड़ासा द्रव्य था, वह भी व्यय हो गया और जब वह चंगा हुआ तब 
पहलेकासा दरिद्रका दरिद्र रह गया 

संकटकी इस पराकराष्टेके समयमे डेस्डन राजधानीके एक उच्चाषिका- 
रीका ध्यान इसके लिखे हुए लैटिन काव्योंकी एक प्रतिकी ओर आक- 
पित हुआ। इसके मित्रोने इसे सलाह दी कि बह डेस्डनकों जावे | 
क्योंकि उनका खयाल था कि उच्चाषिकारीका आश्रय मिल जानेसे उसके 
घर लक्ष्मीकी कमी न रहेगी । परन्तु उसके भाग्यमें ऐसा कहाँ बदा था ! 
वह निराशाके लिये बना था। उसने प्रवास करनेके लिये अपने एक 
मित्रसे कर्ज लिया और वह ड्ेस्डन गया; परतु उसे वहाँ उस अधिकारीके 
पाससे सिवा कुछ व्यर्थ बचनोंके और कुछ न मिला । आखिरकार उसे 
अपने निर्वाहके लिये अपनी किताबें बेचनी पड़ीं और काउन्ट डि ब्रुलके 
पुत्तकाल्यमें २५०) रुपये साठनापर कर्ककी तुष्छ नौकरी मंजूर करनी 
पड़ी । ऐसा होनेपर भी उसे मेहनती होनेके कारण रोजका काम 


गरीबी धिजन्न नहीं है । श्झ 


किये बाद पुस्तकविक्रेताओंका भी थोड़ासा काम करनेकी समय 
मिल जाता था। उसने पहले पहल एक फ्रेंच उपन्यासका अनु- 
बाद किया । इस अनुवादसे उसे ५०) रु० की प्राप्ति हुईं । लैटिन 
भाषाके कवि टिबुख्सकी एक पुस्तकका दिद्वत्तापण उत्तम संस्करण 
निकालनेके लिये उसे लगभग २५७००) रुपयेकी प्राप्ति हुइं। इस 
रकमसे उसने लिप्ज्ञिकमें लिये हुए कर्जकों चुका दिया। इस समय 
वह बड़ी मेहनतसे अभ्यास करता था। डेस्डनमें असंख्य पुस्तकोंका. 
संग्रह होनेसे उसे अपना अभ्यास बढ़ानेका अच्छा मौका मिला। 
ज्यों थों कर वह अपना काम चलाता था, परन्तु इस मौकेकों ही वह. 
अपने श्रमका पूरा बदला समझता था | प्राय: दो वर्ष तक वह अपनी 
जगहपर रहा और दो वर्षमें उसकी तनख्वाह दूनी हो गई; परन्तु इसी 
समयमें सात वर्षकी छड़ाईके (52ए८॥ ४८४॥७/ ५७०7) नामसे मशहूर 
युद्धका प्रारम्म हो गया और उसमें जिस पुस्तकालयमें वह नौकर था 
उसका भी नाश हो गया । हीनको डेस्डनसे भाग जानेकी नौबत आई 
और दीरघ कालतक बिना किसी प्रकारका धंदा किये मटकते फिरना 
पड़ा । डरेस्डनमें उसका कुछ सामान पड़ा था | वह उसे लेने छौठा तो 
उसने देखा कि नगरपर शत्रु गोले बरसा रहे हैं। उसका सारा सामान 
घ्वंस हो गया। वह दरिद्र था, तो भी उसने एक स्त्रीसे वित्राह किया | 
यह स्त्री उसी कुटुम्बकी कन्या थी जिस घरमें वह रहता था। उसके. 
कई एक मित्रोंने उसकी प्रशंसा करके उसे एक गृहस्थकी मिल्कियतकी 
व्यवस्था करनेकी नौकरी दिल्वा दी। उसने कई सालतक इस जगह 
काम किया । 

१७६३ ई० में जब सब ठौर शान्ति फैल गई, तब हीन ड्रेस्डन गया। 
इस समय उसके दुर्भाग्यका अन्त हुआ । उसे गोटिनजेनके विश्वाविद्या- 

लयमें जो बक्तताके अध्यापककी जगह खाली थी वह मिल गई; क्योंकि 
वह सत्पात्रता और योग्यताके लिये प्रसिद्ध हो चुका था। अतएब इस 
जगहके लिये वही सर्वोत्तम समझा गया। पन्द्रह वर्षषक उसने इस 
जगह काम किया | इस समयमें एकके बाद एक करके जो पुस्तकें उसने 
प्रकट कीं और जो व्याख्यान दिय, उनसे वह अपने समयके उत्तमोत्तम 
विद्वानोंका शिरोमणि समझा गया। उसके शिष्य उसे अपने पिताके 
समान सम्मान देकर पूजते थे | सन्‌ १८१२ में जब उसकी मृत्यु हुई, 
तब बहाँके तमाम नागरिकोंकी अनुभव हुआ कि हमारे विश्वविद्याल्यका 
और नगरका एक रत्न खो गया | 


अपने परिश्रमसे सुशिक्षित हुए विद्वान । 

बिल संयोगोंमें भी अपने परिश्रमसे ज्ञान प्राप्त कर प्रसिद्ध होने- 
वाले मनुष्योंमें बहुतसे ता ऐसे हैं जिन्हें अक्षरज्ञान प्राप्त कर- 

नेके सित्रा ज्यादा शिक्षा पानेके लिये शिक्षक ही न मिले थे। उन्होंने 
जो कुछ ज्ञान प्राप्त किया था, अपन परिश्रमस ही किया था। बहुतसे 
मनुष्योंका खयाल है कि गुरु बिना ज्ञान नहीं मिक सकता । परल्तु वस्त- 
बमे शिक्षकके बिना काम चले ही नहीं, ऐसा नहीं हैं। इस समय 
बहुतसी अच्छी और सुलभ पुस्तकें प्रकाशित हो रही हैं, जिनकी सहाय- 
तासे वे मनुष्य भी विद्याकी किसी भी साधारणशाखाका प्रूरा पूरा ज्ञान 
लाभ कर सकते हैं, जिन्हें शिक्षककी सहायता सुलूम नहीं है। इसमें 
कुछ भी सन्देह नहीं ह कि यदि कोई मनुष्य एकाग्रचित्त हो, ददतापूर्वक, 
किसी विपयका, धीरजको न छोड़ते हुए, सम्पूर्ण इच्छासे, अभ्यास करे 
तो सफलमनोरथ हुए बिना नहीं रह सकता | जिनमें ये गुण नहीं हैं वे 


अपने परिश्रमसे झुशिक्षित हुए विद्वान्‌। श्५ 


अच्छेसे अच्छा गुरु पाकर भी ज्ञान-लाभ नहीं कर सकते और न किसी 
विषयमें सिद्धि-लाभ कर सकते हैं । 

एडमंड स्टोनका इृशन्त बतलाता है कि मनुष्य अपने ही परिश्रमसे 
-गणित विज्ञानका जाननेवाला कैसे हो सकता है। इसका जन्म कहाँ 
और कब हुआ, इसका ठीक ठीक पता नहीं है। परन्तु वह स्कॉट- 
लेंडके आर्जिमशायर परगनेका निवासी था और सत्रहवीं शताब्दीके अंतममें, 
थोड़े वर्ष पहले, पैदा हुआ था। इसकी सन्‌ १७६८ ई० में मौत हुई। 
इसका पिता आर्जिलके ड्यूकके यहाँ मालीकी नौकरी करता था। एक 
दिन ड्यूक अपने बागमें हवा खाता हुआ धीरे धीरे धूम रहा था। उस 
समय घासपर पड़ी हुई एक पुस्तक उसे नजर आई। यह प्रसिद्ध 
गणितशात्री न्यूटनकी बनाई हुई छैटिन भाषाकी “ प्रिन्सिपिया ” नामकी 
पुस्तक थी | उसने यह समझकर कि मेरे पुस्तकालयमेंस कोई इसे यहाँ- 
'पर ले आया है, एक मनुष्यको बुलाया और पुस्तककों ठिकाने रख 
आनेके लिये कहा । इतनेहीमें स्टोन आया और उसने कहा कि “ साहब, 
यह पुस्तक तो मेरी है। ” डबूकने पूछा “तेरी ? क्‍या तू भूमिति और 
लैटिन जानता है और न्यूटनके बुद्धिचातुयकों समझ सकता है ? ” 
नवयुत्रक स्टोनने नम्नतासे उत्तर दिया कि “साहब, मैं इन सबको थोड़ासा 
जानता हूँ । ”? 

यह उत्तर मुनकर डयूक आश्चर्यचकित हो गया । उसने उससे कितने 
ही प्रश्न किये और प्रत्युत्तर देनेमें उसकी झुद्बता, वक्‍तृता और निर्भयता 
देखकर वह और भी अधिक त्रिस्मित हुआ | उसने प्रूछ कि इन सब 
बातोंका ज्ञान तुझे कैसे हुआ ? स्टोनने कहा कि कोई १० वर्ष पहले 
एक नौकरने मुझे बॉँचना सिखाया था। किसी भी विपयका ज्ञान प्राप्त 
करनेके लिये २४ मूलाक्षरोंके सिवाय और अधिक जाननेकी आवश्यकता 

ही क्या है? यह सुनकर ड्यूकको और भी अचंभा हुआ। वह नीचे 
बैठ गया और उस तरुणसे पूछने छगा कि तूने इतना गम्भीर ज्ञान जिस 
प्रकार सम्पादन किया, वह सब सिलसिलेवार कह जा | 

छोन कहने रुगा- मैंने पहले बाँचना सीखा | उस समय कारीगर 
आपका महल बना रहे थे । मैं एक दिन उनके पास गया, तो 
मैंने देखा कि प्रधान कारीगर दीवारपर माप और कम्पास लगाता है 
और गिनती करता जाता है। मैंने प्रछा कि भाई, तुम ऐसा क्‍यों करते 
हों और इसका क्‍या उपयोग है ? उन्होंने गणितशात््र नामकी एक विद्या 
बतलाई | तब मैंने गणितशात्रकी पहली पुस्तक मोल ली और उसका 
परिशीलन किया । किसीने मुझसे कहा कि भूमिति भी एक शात्रर है। 
मैंने इस शास्त्रकी भी आवश्यक पुस्तकें खर्गदीं और उसे सीखा। अभ्यास 
करते करते मुझे मादम हुआ कि इन शात्नरोंकी लेटिन भाषामें अच्छी 
अच्छी पुस्तकें हैं। तब मैंने लेटिनका काश खरीदा और छेटिनका 
अभ्यास किया। फ्रेंचके लिये मैंने सुना कि उसमें भी इस विषयके 
अच्छे अच्छे ग्रन्थ हैं। मैंने प्रेंचका कोश खरीदा और फ्रेंचका अभ्यास 
किया । में तो विश्वास करता हूँ कि यदि हम वर्णमाछा ही सीख लें, तो 
फिर प्रत्येक प्रकारका ज्ञान सम्पादन कर सकते हैं।” 

आर्जिलका डयूक उसपर बहुत प्रसन्न हो गया और उसने उसे 
बड़ी मदद दी | इसीके आश्रयसे वह कुछ वर्ष बाद पहले पहल लंडन 
आया और १७२३ की साल्में उसने अपनी पहली पुस्तक प्रकट की | 
इस पुस्तकका नाम था-» (९३056 .ा 0॥०८0श790०) [75077- 
7760/8. अर्थात्‌ गणितशाब्बनके उपयोगी यंत्रोंके विषयमें निबन्ध | यह 
निबन्ध खासकर फ्रेंचका अनुवाद था। १७२५ ई० में उसे राय 
सोसाइटीने अपना फ़ेले चुन लिया। दूसरे साल उसका गणितशाद्नका 


अपने परिश्रमसे खुशिक्षित हुए विद्वान | १७ 


कोश ( शगशिधागांटओ 7600०7०7%9 ) नामक ग्रन्थ प्रकाशित 
हुआ | वह मरते दम तक पुस्तकें लिखता और प्रकाशित करता रहा । 

जेरोम स्टोन नामका एक दूसरा विद्वान्‌ भी स्कॉटलेंडका निवासी था। 
वह भी बहुत करके अपने ही परिश्रमसे सुशिक्षित हुआ था। उसका 
जन्म १७२७ में हुआ था | जेरोम जब तीन वर्षका था तभी उसका 
पिता मर गया, अतण्व कुटुम्बकों पाछनेका भार उसकी विघ्रवा माता- 
पर आ पड़ा । जेरोमको बाँचना और लिखना सिखाया गया तथा थोड़ासा 
गणितशात्रमें भी उसका प्रवेश कराया गया | उसकी मा बहुत गरीब 
थी, अतए्व उसे अपने निर्बाहके लिये कुछ रोज़गार धंदा करनेकी आब- 
इयकता हुईं | वह इस समय बिलकुल बालक था, तो भी उसने सूई-डोरा- 
कंघी वगैरह चीजें खरीदकर गाँबोमें बेंचना प्रारम्म किया, परन्तु यह 
काम उसे पसन्द न आया | क्योंकि वह विद्याका प्रेमी था। उसने सूई- 
डोर वगैरह बेचकर पुस्तकें खरीद छीं और उन्हें मेलोंमें बेचने लगा। 
इस नये घंदेस उसे अपना अभ्यास बढ़ानेका अच्छा मौका मिछा और 
वह अम्यास बढ़ाने छगा | स्कॉटलेंडके गाँवोंके छोग घार्मिक पुस्तकोंको 
बहुत पसन्द करते हैं इस कारण, या उसकी प्रारम्भसे ही इच्छा होनेके 
कारण, उसने अपना अभ्यास हिनत्रू भाषासे शुरू किया। इस भाषामें 
किसी शिक्षककी सहाय ताबिना वह इतना प्रवीण हो गया कि पुरानी 
संहिताक ( (00 ॥८छ०7९७६ ) चाहे जिस वाक्यको पढ़ छेता था। 
इस बातसे उत्साहित होकर उसने ग्रीक भाषाका परिशीलन शुरू 
किया और थोड़े ही समयमें वह पुरानी संहिताकी तरह नई संहिता 
( 'प८एज 7 €४9720६ ) में भी प्रवीण हो गया | इस समय तक वह 
' छैटिन बिल्कुल न जानता था; परन्तु जब उसने सुना कि ग्रीक और 
हिब्रू मापाकी तरह सर्वोत्तम ग्रन्थ लैटिनमें भी हैं तब उसने लैटिन भाषा 

र्‌ 

जाननेका भी निश्चय किया । इस कामके लिये उसने पाठशालाके शिक्ष- 
ककी सहायता लेनेका विचार किया | इस गुरुके पास उसने लैटिनका 
ऐसा अभ्यास किया कि वह आसपासके गाँवोंमें विद्यासागर माना जाने 
लगा । सौभाग्यसे वहाँका एक जमीदार, रेबरेंड डॉक्टर टुलीडेल्फ, सेण्ट 
एण्डजके युनाइटेड कालेजका प्रिन्सिपल था | यह बहुत ही सुशिक्षित और 
बुद्धिमान था । इसने स्टोनकी विद्या और बुद्धिसे प्रसन्न होकर उसे विश्व- 
विद्यालयमें जाकर पढ़नेकी सलाह दी और उसके निरवाहकी भी व्यवस्था 
कर दी । स्टोन एण्डजकों गया और वहाँके विद्यायमें भरती हो गया। 
प्राथमिक शिक्षाके समय लोगोंने इसपर जो आशा बाँधी थी, उसे इसने 
पूरा ही न किया बल्कि उससे बहुत ज्यादा कर दिखाया । अभ्यासकी 
प्रत्येक शाखामें वह इतना बढ़िया रहा और विद्यालयके बाहर भी उसने 
अपनी ऐसी शक्ति बतलाई कि उसकी कीर्ति चारों ओर खूब फेल गई । 
वह उस विद्याल्यका हीरा समझा जाने लगा और अन्यान्य विद्यार्थी उसे 
पूज्य गिनने लगे | वह उस विद्याल्यमें तीन व तक भी न रह पाया 
था कि अध्यापकोंकी सिफारिशसे डकेल्डकी व्याकरण-पाठशालामें उप- 
रिक्षक नियत हो गया और दो तीन वे बाद उसी पाठशालाका प्रधाना- 
ध्यापक । उसने इस पदपर कितने दिनतक काम किया, इसका पता नहीं 
चलता | वह अपना ज्ञान बढ़ाये ही जाता था और एक महान्‌ जीवनकी 
आशा बाँवता था; इतनेमें १७०७ ई० में ३० वर्षकी अवस्थामें ही 
ज्वरकी भेट हो गया | इस समय तक उसका कोई ग्रन्थ न छपा था । जब 
वह विद्यालयमें था तब स्कॉट्स मेगज़ीनमें उसके कुछ विनोदात्मक काब्य 
ग्रकट हुए थे । उनके सिवाय उसका कोई ग्रन्थ न था। परन्तु उसके मरनेके 
बाद उसका लिखा हुआ  ग्रन्थकारोंकी अमरता ” ( [फ्ाशणानए 
&ए-॥079 ) नामका ग्रन्थ प्रकट हुआ । इस पुस्तककी अनेक आइृत्तियाँ 


अपने परिश्रमसे छुशिक्षित हुए विद्वान । १९, 
(निकल चुकी हैं | इसके अल्पजीवनके अन्तिम वर्ष “स्कॉटलेंडके मनुष्योंका 
मूल और उनकी भाषा'के लिखनेमें लगे थे | यद्यपि यह ग्रन्थ पूरा नहीं 
हुआ, तथापि उसके असाधारण ज्ञन और अलौकिक बुद्धिचातुर्गको 
प्रकट करता है | 
विद्वान्‌ वेलेप्टाइन डुवाल एक गरीब फरासीसीका बेटा था। जब बह 
दस वर्षका था, उसका पिता मर गया । इससे उसे एक किसानके यहाँ 
नौकर रहना पड़ा; परन्तु किसी मामूली अपराधके कारण वह वहाँसे 
निकाल दिया गया | अब उसने अपने गाँवसे चले जानेकी ठानी, क्योंकि 
वह अपना बोझा अपनी माँपर नहीं डालना चाहता था। वह चल दिया। 
समय सरदीका था, खुब सरदी पड़ रही थी, और जानेका स्थान अनि- 
श्वित था | उसे कुछ समयके लिये सरदीसे बचने और पेट भरनेके लिये 
लछोगोंके सामने हाथ फैलाना पड़ा; परन्तु उसकी इच्छा पूरी न हुई । वह 
भूख, परिश्रम और मस्तककी पीड़ासे आतुर हो गया । इतनेमें उसे एक 
गड़रियेने अपने पास रखा और जहाँ उसकी भेड़ें बंद होती थीं वहाँ 
सोनेकी इजाजत दे दी। यहाँपर उसे शीतछा निकल आई और इस 
ब्याधिमें एक महीने तक बिछोनेपर पड़ा रहना पड़ा । वह उस गाँवके 
धम्मगुरुके परिश्रमसे अच्छा हो गया और तब अपने गाँवसे १५० माइ- 
लकी दूरीपर एक पर्वतकी तलैटीके गाँवमें एक किसानके यहाँ दो वर्षतक 
पशु चरानेके कामपर नौकर रहा | एक दिन दैवयोगसे वह एक संनन्‍्यासीकी 
बणेकुटीमें चछा गया । संन्यासीने इससे कुछ प्रश्न किये और इसने उनके 
उत्तर बड़ी अच्छी तरह दिये | संन्यासी इसकी बुद्धिको देखकर प्रसन हो 
गया और उसने अपने पास रहने तथा पुस्तकालय देखनेकी इसे अनुमति 
दे दी | डुबालने इस बातको तुरंत मान लिया। यहाँपर उसे धार्मिक प्रन्थ 
पढ़नेका मौका मिला | थोड़े समयके बाद वह एक प्रशंसापत्रके साथ 


२० कठिनाई में विद्याभ्यास- 








दूसरे धार्मिक स्थानको भेजा गया । वहाँपर भी उसे पशु चरानेका कामः 
मिला और एक साधु लिखनेका काम सिखाने लगा । 

डुबालकों यहाँपर कुछ पुस्तकें .पढ़नेको मिलीं जिन्हें उसने बड़े उत्सा- 
हसे पढ़ डाला | वह इधर उघर काम करके जो कुछ पैसा कमाता था 
उससे धुस्तकें मोल लेता था | एक दिन उसे एक सोनेका सिक्का मिला | 
यह सिक्का फोस्टंर नामक एक अंग्रेज प्रयासीका गिर गया था। वह प्रवासी: 
जब सिक्केकों दूँढ़ता हुआ इसके पास आया तब इसके साथ उसकी 
बहुतसी बातें हुई | बातोंसे वह ऐसा प्रसन्न हुआ कि उसने इसे कई 
एक पुस्तकें दीं और यह भी बतलाया कि वह उनका अम्यास कैसे करे । 

थोड़े समयके बाद एक अज्ञात प्रतासीने डुवालको एक वृक्षके नीचे 
बैठे बेठे नकशा देखते हुए देखा। उसने पूछा कि “भाई, यह क्‍या 
कर रहे हो ?” डुबालने कहा कि--“ मैं भूगोलका अम्यास कर रहा हूँ।” 
उस प्रवासीने कहा कि “इस वक्त क्‍या देख रहे हो ? ” डुबालने जवाब 
दिया कि “क्रेबेक जानेका रास्ता ढूँढ़ रहा हूँ।” यह सुनकर वह 
प्रवासी चकित हुआ और पूछने लगा कि “ क्रेबेकका रास्ता क्यों ढूँढ़ 
रहे हो ?” डुवालने कहा कि “मैं वहाँके विश्वव्रिद्यालयमें भरती होकर 
अपनी विद्या बढ़ाना चाहता हूँ ।” वह अज्ञात प्रवासी लेरिनके राजकु- 
मारका मंत्री था। उसने उससे बहुतसी बातचीत की, बातचीत 
करके बहुत ही प्रसन्न हुआ और उसे पासके ही एक विद्यालयमें भेज 
दिया। यहाँपर उसने कुछ समय तक अपनी विद्या बढ़ाई। फिर उसे उसके. 
आश्रयदाता लेरेनके ड्यूकने अपने पास पेरिसमें बुला लिया । आगे 
चलकर लेरेनका ड्यूक, राजराजेश्वर प्रथम फ्रान्सिसके नामसे, गद्दीपर 
बैठा । डुबालने थोड़े ही समयमें फ्रान्समें बड़ा ही नाम पाया और 
अन्तत: वह उस समयके विद्वानोंमें ऊँचे पदपर पहुँच गया । 


अपने परिभ्रमसे खुशिक्षित हुए विद्वान । २१ 


डुवाल अपने पहलेके आश्रयदाताओंको कभी न भूला | वह गरीब 
'धरमें पैदा हुआ था और अपना शुरूका जीवन उसने गरीबीमें बिताया 
था, अतएब उसकी चाल-डालमें ऐसी सादगी आ गई थी कि वह सदा 
बनी रही । वह दरबारी सम्य हुआ और उसकी बादशाहके साथ गहरी 
मित्रता हो गई । इसके बाद वह अपनी जन्मभूमिको गया। वहाँपर 
उसने वह मकान खरीद लिया जिसमें उसका पिता रहता था। उसी 
जगह उसने अपने खर्चसे ग्राम्य शिक्षकके लिये एक सुन्दर मकान 
बनवा दिया । डुबाल साधुओंके साथ सदा पत्रन्यवहार रखता था । जिस 
साधुने उसे लिखना सिखाया था उसके रहनेके लिये अच्छा मकान नहीं 
था, इस लिए उसने मकान बँधवानेके लिये उसे एक अच्छी रकम दे दी। 


जॉन हण्टर दुनियाके बड़े बड़े शरीरशाश्नके विद्वानों ( 03०7६ ) 
मेंसे एक था । वह बीस बर्षका हुआ तब तक कुछ नहीं जानता था । 
उसका जन्म १७२८ ई० में स्कॉटलेंडमें हुआ था। वह अपने 
पित्ताका सबसे छोटा और दसवाँ बालक था। वह बुढ़पेमें हुआ था, 
इससे बड़े प्यारमें पठा था। जब वह दस वर्षका था उसका पिता 
'मर गया और वह अपनी माताके राज्यमें मनमाने तूफ़ान करता रहा। 
नियमित रूपसे अभ्यास करनेमें उसका मन न छगता था। इससे प्रार॑- 
-मिक वर्णमाला भी उसको मुश्किल्से सिखाई गई | उसे लैटिन सिखा- 
नेका प्रयत्न भी किया गया; परन्तु थोड़े ही समयमें उससे भी निराश 
'होना पड़ा । इस तरह उसका बचपन खेलकूदमें ही व्यतीत हो गया । 


प्रमादमं समय व्यतीत करनेसे जब खाने-पीनेको न रहा, तब 
'दिमागकी जगह हाथ पैर हिलानेके सिवाय और कोई उपाय उसके लिये 
-बाकी न रहा। उंसकी बहनका विवाह ग्लासगोके एक बढ़ईके साथ हुआ था । 


र२ कठिनाईमे विद्याम्यास- 


हेटर अपने बहनोईके यहाँ उम्मीदवार होकर रहा । यहाँपर उसने 
थोड़ासा टेबिल कुरसी बनानेंका काम सीखा | यदि उसका बहनोई 
दिवालिया न हो जाता, तो कदाचित्‌ उसका सारा जीवन बढ़ईके 
घंदेमें ही व्यतीत होता | इस समय हंटरकी अंबस्धा २० वर्षकी थी। 
उसका बड़ा भाई विलियम लंडनमें डॉक्टरी करता था। वह डाक्टरी- 
सम्बन्धी व्याख्यान देनेसे और शारीरिक शात्त्रमें निपुण होनेसे प्रसिद्ध 
हो रहा था | हंटरने उसे पत्र लिखा कि “ में आपको चीरा-फाड़ीमें 
सहायता दूँगा । मुझे लंडनमें बुला लीजिए | यदि आप न बुलावें तो मैं 
सिपाहियोंमें नाम लिखाकर फौजमें भरती होजाऊँ।” भाईने उसे 
अपने पास बुढला लिया | पहले पहल उसने उसे एक हाथ नर्से 
देखनेके लिये चीर-फाड़ करनेकों दिया और यंह भी सिखाया कि यह 
काम कैसे होता है | इसने उस कामको ऐसी होशियारीके साथ किया 
कि जिसकी आशा न की गई थी। इसके बाद उसे एक दूसरा हाथ 
दिया गया और उसके चीर-फाडू करनेकी भी तरकीब बतलाई गई। 
उसने उसे भी खुबीके साथ किया । विलियम अपने भाईके कामसे बड़ा 
ही सन्तु्ट हुआ | उसने विश्वासपूर्वक कहा कि तू आगे चलकर शारी- 
रिक तक््चोंका उत्तम पण्डित होगा और तुझे किसीकी नौकरी करनेकी 
आवश्यकता न रहेगी । 

सर्जरीमें उसने इतनी शीघ्र प्रवीणता प्राप्त कर ली कि एक वर्षमें 
ही उसके भाईने विश्वासपूर्वक्ष कहा कि अब तुझे औरोंको सिखाने 
योग्य ज्ञान प्रात हो गया है। उसने एक अछग कमरेमें शिष्योंको 
शिक्षा देना प्रारम्भ कर दिया। अब वह अपनी बुद्धि और भाईकी उत्ते- 
जनासे छोगोंमें अधिकाधिक प्रसिद्ध होने छगा | वह मरनेसे बहुत समय 
फहले उस समयके सजनोंमें मान्यवर हो गया | 


अपने परिश्रमसे सुशिक्षित हुए विद्वान्‌। २३ 


उसने पशुओं और मनुष्योंकी अंगरचनाकी तुलनात्मक जाँच करनेकी 
ओर विशेष ध्यान दिया । इस कार्यमें वह तन-मन-धनसे लग गया 
अपने धंदेमेंस जो कुछ द्रव्य वह बचाता था, उसे पशुओंकी अंगरचनाकी 
जाँच करनेके लिये संग्रह करनेमें खर्च कर देता था। उसकी आमदनी 
बहुत न धी | उस समय उसने लंडनके एक मुहलेमें जमीन खरीदी और 
अपना संग्रह रखनेके लिये वहाँपर एक मकान बनवाया । इस मकानके 
आसपास वह अज्ञात प्राणियोंको जीवित अवस्थामें रखता था। उसने 
उनके लिये बाग बनवाया । जिस समय उसे अपने घंदेमेसे जरा भी 
अवकाश नहीं मिलता था, उस समय भी वह प्रात:कालसे आठ बजेतक 
अपने संग्रहाल्यमें रहता था | अपने इस मुख्य कामको करनेके बाद वह 
प्रत्येक शरदऋतुमें व्याख्यान देता था । वह बहुत वर्षतक सेंट जॉर्जकी 
हॉस्पिटलमें सजनके पदपर रहा था। सेनामें डिपुटी समन जनरलके पद- 
पर रहते हुए भी वह अपने मकानपर अपने विद्यार्थियोंकों प्रयोगसहित 
सजरी सिखाता था | इतना सब करते हुए भी वह तरह तरहके प्रयोग कर- 
ने, महत्तपूर्ण ग्रन्थ लिखने, प्राकृतिक ज्ञान प्राप्त करने, ज्ञानका प्रचार 
करने और अन्यान्य उपयोगी योजनायें गढ़नेके लिए कुछ न कुछ अब- 
काश निकाल ही लेता था | इन सव कामोंकी ओर लक्ष्य देनेका समय 
प्राप्त करनके लिये वह रातमें केत्छ चार घंटे सोता था और भोजनके लिये 
केवल एक घंटा देता था | 

तुलनात्मक सजरीके उपयुक्त साधन पानेके लिये वह जंगली जानवर 
पालनेबालोंसे * टॉवर ऑफ लंडनमें ” में रक्खे जानेबाले जंगली पद्ुओंके 
रक्षकोंसे, और जंगली पशुओंका घंदा करनेवालोंसे कहा करता था कि वे 
अपने जानवरोंके मुरंदे उसके पास भेज दिया करें | सरकसवाझठोंको जिस 
प्रकारंक जानवरोंकी आवश्यकता होती थी वह उन्हें इस शर्तपर दे देता 





२७ कठिनाईमे विद्याभ्यास-- 











था कि वे उनका मुरदा उसे वापस दे दें। उसके पास शिक्षा पाये हुए 
शिष्य भिन्न भिन्न देशोंसे भिन्न भिन्न प्रकारके जानवर उसे भेजा करते थे। 
इस तरह उसके संग्रहाल्यमें अनेक प्रकारके पशुपक्षियोंका समुदाय इकट्ठा 
हो गया था | वह इनके काम और स्वमावका बारीकीसे अवलोकन किया 
करता था | वह ऐसी युक्तियाँ करता था कि वे सब आपसमें मिल-जुल 
कर रहें | मांसाहारी पशुओंके देखनेमें उसे बड़ा मजा आता था। जग- 
तके भिन्न मिन्न देशोंसे उसने अनेक सौंढ़ ( बैल ) मैंगवाये थे। इंग्ले- 
डकी महारानीने भी उसे एक सौंढ़ भेजा था। वह हमेशा इस सौढ़से कुश्ती 
लड़नेकी अखाड़में खड़ा होता था। एक समय वुद्धती छड़ते लड़ते 
उसे इस सौंढ़ने जमीनपर दें मारा | यदि उस समय अकस्मात्‌ इसका 
नौकर न पहुँचा होता और उसने साँढ़को डराकर न भगा दिया होता, 
तो सम्भव था कि हंटरकों प्राण खोने पड़ते । एक बार ऐसा प्रसंग आया 
कि दो भेड़िये अपने स्थानसे छूट गये | उन्होंने पींजेरेसे निकल कर 
कुत्तोपर हमला किया । इससे कुत्ते भोंकने छगे | उनका भोंकना सुनकर 
हंटर दौड़ा आया । उसने देखा कि एक भेड़िया दीवारपर चढ़कर भाग 
जानेवाढा है और दूसरके आसपास कुत्ते फिर रहे हैं। उसने एकदम दोनों 
भेड़ियोंकी पकड़कर पींजरेमें बन्द कर दिया; परन्तु उन्हें सहीसलामत 
बन्द कर चुकनेपर उसे सुध आई कि उसने केसी जोखिम अपने सिरपर 
उठाई थी | इससे वह पागल्सा हो गया और बेहोश होकर गिर जानेकी 
सी उसकी हालत हो गई । 


१७९३ में ६६ वर्षकी अवस्थामें जान हंटरकी मृत्यु हो गई। 
उसके मरनेपर उसका संग्रहालय ४५,००० पाउंडमें पालेभंटने खरीद 
लिया । यह संग्रहस्थान अब “रॉयल कॉलेज ऑफ्‌ सर्जन्स ” से सम्बन्ध 


अपने परिध्रमसे सुशिक्षित हुए विद्वान । २५ 








>> 


रखता है; और एक ही व्यक्तिकी लगन, बुद्धि और उदारताका बड़ा ही 
'सुन्दर स्मारक है । 





एशिया माईनरके पोण्टस नगरका राजा मिथा्डॉट्स प्राचीन काहुमें 
भाषाज्ञनके लिये बहुत ही प्रसिद्ध हो गया है। कहा जाता है कि उसने 
अपनी सारी प्रजाको वश कर लिया था। वह सब प्रजाओंकी भाषाओंको 
अपनी मातृभाषाके समान ही, सरलतासे, विना भूठ चूक किये, बोल 
सकता था। जो बड़ासे बड़ा भाषाशासत्री होता है, उसे कभी कभी 
मिथ्राईट्सकी उपमा दी जाती है। 


टसके बाद मिराण्डोछाका राजकुमार महान्‌ भाषाशाल्ली हुआ। 
उसका जन्म ११६३ में हुआ था । १४ वर्षकी अल्प अवस्थामें वह 
इटलीके बोलोना नगरके विश्वविद्यालयमें भरती हुआ | इस विश्वविदया- 
लयमें उसने अपनी असाधारण बुद्धि, अद्भुत स्मरणशक्ति, अपूर् धीरज 
और अदम्य उत्साहसे बड़ी भारी कीति सम्पादन की। उसने पूर्वा- 
वस्‍्थामें जेंसे धीरजसे विजय छाभ किया, वैसे ही उत्तरावस्थामें भी ज्ञान 
सम्पादन करनेमें विशेष यश पाया | २३ वर्षकी अबस्थामें उसने अपने 
एक मित्रको लिखा था कि “ बड़े कठिन परिश्रम और ध्यान देनेसे मैंने 
हित्रू और खाल्डी भाषाका ज्ञान सम्पादन किया है तथा इस समय कठिन 
अखी भाषाक साथ लड़ाई कर रहा हूँ । एक श्रीमान्‌ सरदारकी महत्ता- 
कांक्षा ऐसे महान्‌ कार्य करनेकी होनी ही चाहिए | ” उसने, 
मित्रको लिखा था कि “ एक महीनेतक रातदिन हिंद औजोका ' 
किये बाद अब मैंने खाल्डी और अरबी भाषा हखनिमे 
लगा दिया है। में इन भाषाओंका उतना ही औम । 
कि हित्रुका किया है। इसमें कुछ सन्देह नहीं है९ इस समय ैं# 

रद कठिनाईम विद्याभ्यास- 


भाषामें चिट्टीपत्री लिख सकता हूँ । यद्यपि मेरी यह भाषा बहुत सुन्दर तो' 
न होगी; पर्तु यह बात भी निश्चित है कि उसमें कोई भारी भूल न 
होगी | ” यह इस बातका उदाहरण है कि केवल ध्यान देकर मानसिक 
श्रम करनेसे मनुष्य क्या कर सकता है। मनुष्यकी मानसिक शक्ति बड़े 


भारी भारी काम कर सकती है। 


मिराण्डोलाकी जो चिट्ठियाँ प्राप्त हुई हैं, वे अत्यन्त उत्साह देनेवाली 
हैं | उनका प्रत्येक शब्द उत्साहकी बिजली, हृदयकी स्फूर्ति, गम्मीरता 
और आनन्दका अस्खलित प्रवाह है । अहा ! इन पत्रोंस घिशेष आनन्द- 
दात्री और कौनसी वस्तु होगी | उस समयके मनुष्य इन पत्रोंकी कितनी 
कदर करते थ, इस बातका पता उन पत्रोंकी पहली आश्त्तियोंके मुख- 
पृष्ठपर छपे हुए शब्दोंसे लगता है । वे शब्द इस प्रकार हैं- सर्वश्रेष्ठ, 
सर्वविद्याविशारद, सर्वोदात्त, और मनुष्यछोकके सर्वोत्तम व्याख्यानदाताके 
सुबरणेमय पत्र | ” इस समय लोग कदाचित्‌ ऐसे विशेषणोंसे विभूषित 
किये हुए उल्लेखको अतिशयोक्ति समझकर उसकी हँसी करेंगे; परन्तु हमें 
तो इतना ही बतलाना है कि उस समयके मनुष्य उक्त पत्रलेखककों 
कितने पृज्य भावसे देखते थे। 


यदि हम यह कहें कि अण्टोनियो मग्लिआ बकची जगत्‌ भरमें सबसे 
ज्यादा पढ़नेवाला था, तो अतिशयोक्ति न होगी । उसका जन्म १६३३ 
में करिन्समें हुआ था। हमें उसके सम्बन्धमें जो जो बातें माद्ठम हुई हैं, 
उनसे जान पड़ता है कि उसने अपना विद्यार्थी-जीवन विचित्र रीतिसे 
प्रारम्भ किया था। उसके मातापिता बड़े ही गरीब थे। उन्होंने उसे 
कुंडियोमें पौधोंकी परवरिश करनेबालेके यहाँ नोकर रख दिया। पौधोंकी 
परवरिश करनेवाला उनकी रक्षाके लिये पुरानी पुस्तकोंके पाने (पत्र) पेट 


अपने परिभ्रमसे सुशिक्षित हुए विद्वान । रश्छ 


दिया करता था | यह उन पानोंको ध्यान देकर देखा करता था। यथपि 
यह उन्हें पढ़ नहीं सकता था, तथापि उन्हें देखनेमे इसे बड़ा आनन्द 
मिलता था | एक समय उसे एक पुस्तकविक्रेताने इस तरह पत्रोंकी उल्ट 
पलट करते देखा और अपने यहाँ रखनेकी इच्छा प्रकट की | उसने 
इस बातको तुरंत स्वीकार कर लिया | क्योंकि उसे इस बातमें बड़ा हीं 
आनन्द आता था कि उसके आसपास चारों ओर पुस्तकें ही पुस्तकें हों। 
अपनी इस नई नौकरीमें उसने ऐसी होशियारी बताई कि दो तीन दिनमें 
ही उसने यह जान लिया कि दूकानमें कौन कौनसी पुस्तकें कहाँ कहाँ 
रखी हैं। पुस्तकें मॉगनेके साथ ही वह उन्हें तुरंत लाने लग गया। 
बह इस विषयमें अपने मालिकसे भी विशेष प्रवीण हो गया। थोड़े 
समयके बाद उसने बॉँचना सीख लिया | बाँचना उसे क्या आया, एक 
नये आनन्दका द्वार खुल गया । वह अवकाशके प्रत्येक पलछको इस आन- 
न्द्में व्यतीत करने लगा 

कई लोग यह भी कहते हैं कि पहले पहल वह किसी सुनारके यहाँ 
उम्मीदवार रखा गया था | कुछ भी हो, इस बातको सभी मानते हैं कि 
जब वह उम्मीदवारी करता था, तभी उसने अपने असाधारण ज्ञानकीं 
नीव जमाई थी। उत्तरावस्थामें उसका ज्ञान लेकप्रसिद्ध हो गया था । 
प्रथम तो फ्लेरेन्सके विद्वानोंकी उसके विशाल ज्ञान और धीरजके साथ 
अभ्यास करनेका हाल माद्म हुआ और बादमें दरबारमें उसका परिचय 
दिया गया। ग्रांड डयूकने उसे अपनी लछायब्रेरीका व्यवस्थापक मुर्कर 
कर दिया | इसी जगहपर वह मरते दम तक रहा । १७१४ में उसकी 
मृत्यु हुई | 

मग्लिआ बकूचीके विशाल पठन और अद्भुत स्मरणशक्तिकी अनेक 
आश्चर्यदायिनी कहानियाँ लोकपरम्परासे चली आती हैं । यद्यपि ये कहा- 


श्८ कठिनाईमे विद्याभ्यास- 


नियाँ अतिशयोक्तिसे खाली नहीं हैं, तथापि इस बातको सिद्ध करती 
'हैं कि उसकी पढ़ी हुई चीज़ें उसकी स्मरणशाक्तिमें बनी रहती थीं। 
बास्तवमें वह खय॑ जीता जागता पुस्तकाछय था । उस समयके विद्वान्‌ 
अमुक विषयपर अभीतक क्या क्‍या लिखा गया है, इस बातकों जान- 
नेंके लिये उससे पूछताछ किया करते थे और वह ज्ञनकी विविध शाखा- 
ओंके अभ्यासियोंके हालात बतछाया करता था । कहा जाता है कि उससे 
जिस विषय प्रूछा जाता वह बतछाता था कि उक्त विषयपर अमुक 
विशिष्ट विशिष्ट विद्वानोंने क्या क्या लिखा है | इतना ही नहीं, कई बार 
तो वह उन विद्वानोंके लिखे हुए वाक्य, पुस्तक, पृष्ठ, पैराग्राफ वगेरह 
भी बता देता था। प्रन्थकार और ग्रन्थप्रकाशक प्रायः अपने प्रन्थोंको 
उसके पास भेज दिया करते थे | कारण इसका यह था कि उसके हाथममे 
पहुँचे हुए ग्रन्थकी महत्तकी बातें संसारके सारे विद्वानों तक पहुँच सकतीं 
थीं। क्योंकि सब विद्वान्‌ उसके साथ पत्रव्यवहार रखते थे और यह भी उन्हें 
कोई नवीन ग्रन्थ यदि उनके योग्य होता था, तो बतला दिया करता था | 

ग्रंथका रहस्य जान लेनेका उसने एक सीधा रास्ता निकाल लिया था 
और इससे वह ग्रन्थोंका परिशीलन शीघ्र कर सकता था। उसका यह 
मार्ग औरोंको भी उपयोगी हो सकता है। कहा जाता है कि पहले वह 
मुखपृष्ठ देखता था, फिर प्रस्ताबना, बादमें अरपंणपत्र और प्राराम्मिक 
बातें | इसके बाद वह ग्रन्थंके विभाग और उनके परिच्छेद आदि देखता था। 
इस प्रकार ग्रन्थका सिंहावलोकन करनेसे उसे माठ्म हो जाता था कि 
ग्रन्थमें क्या लिखा होगा । क्योंकि उसे यह भली भाँति माद्म रहता था कि 
उक्त विषयमें अन्यान्य ग्रन्थकारोंने क्या लिखा है। इस सिंहावल्येकनमें 
यदि उसे जान पड़ता कि इस पुस्तकके अमुक भागमें वास्तवमें कुछ 
नवीन महत्तकी बात है, तो वह पुस्तक रख देनेके पहले उस भागको 

विशेष लक्ष्यके साथ पढ़ डाछता था। वह उपयोगके लायक ही पड़ता था, तो 
भी उसका पढ़ना ऊपरी नहीं था। यह बात इससे सिद्ध होती है कि उस 
समयके विद्वान्‌ उसे पूज्यमावसे देखते थे । पुस्तकोंसे ज्ञान प्राप्त करनेकी 
कटामें उसने जो प्रवीणता पाई थी, उसका कारण यह है कि उसने और 
सब्र विषयोंका त्यागकर अपनी सारी शक्ति इसी ओर लगा दी थी। उसने 
अपना सारा जीवन अपने पुस्तकालयमें ही बिताया | वह पुस्तकाल्यमें ही 
भोजन करता था और वहीं सोता था | वह खाता भी बहुत ही कम था | 
उसने एक कुर्सी अपने आप ऐसी बनाई थी कि जिसपर दिनमें बैठ सके 
और रातमें सो सके। इसी कुर्सीपर वह पड़ा रहता था। उसने फ्लॉरेन्ससे 
बाहर थोड़े ही कोसोंकी यात्रा की थी | वह वहाँसे अधिक दूर कभी नहीं 
गया। ऐसा होनेपर पर भी वह सारी दुनियाके पुस्तकालयोंसे अपने पुस्त- 
काल्यकी भाँति ही परिचित था। एक दिन ग्रांड डयूकने पुछवाया कि तुम 
मुझे अमुक अप्राप्य पुस्तक मैँंगवा दोगे ? उसने उत्तर दिया कि नहीं साहब, 
यह बात असम्मव है। क्‍योंकि आप वह पुस्तक चाहते हैं जो सारे 
संसारमें एक ही है और कॉन्‍्स्टेन्टीनोपलमें, ग्रांड सीनोरके पुस्तकालयमें 
घुसते ही, दहने हाथ परकी दूसरी श्रेणीमें, सातवें नम्बरपर रक्‍्खी हुई 
है | इस उदाहरणसे जाना जाता है कि पुस्तकें ही उसकी दुनिया थीं। 

यह सब कुछ होनेपर भी मंम्लिआ बकूची केबल पुस्तकोंका ही 
कीड़ा न था। वास्तव उसने जेसा कुछ आनन्द भोगा और उपकार 
किया, वैसा बहुत ही कम मनुष्योंके भाग्यमें होता है। यय्यपि उसकी मान- 
सिक शक्ति अद्भुत थी; तथापि मनुष्यजातिके ज्ञानकी बृद्धि करनेके लिये 
गंभीर और उत्पादक कल्पनाशक्तिमें वह कोई वराद्धि न कर सका। जिस 
* कामको करनेके लिये वह सबसे योग्य था वही काम उसने किया। वह अपने 
मनके संतोषके लिये और जिन्हें उसकी सहायताकी आवश्यकता थी. 

उनके लाभाथथ, विविध ज्ञानसंग्रह करनेमें तनमनसे छग गया था | उसने 
अपना क्तैब्य निर्दिष्ट करनेमें बड़ी चातुरी बतलाई और ऐसी अनुपम 
सफलताके साथ उसे पूर्ण किया कि दूसरा कोई मनुष्य नहीं कर 
'सकता। 

सुप्रसिद्ध भाषातत्तज्ञ हेनरी वाइल्ड दरजी था | उसने अनेक भाषा- 
ओंका ज्ञान प्रायः और किसी मनुष्यकी मददके बिना ही सम्पादन किया। 
उसका जन्म सन्‌ १६८४ में हुआ था| उसने बचपनमें कुछ अर्से 
तक नार्विचकी व्याकरणपाठशालामें अभ्यास किया। स्कूल छोड़नेके 
बाद वह एक दरजीके यहाँ नौकर रहा, ७ वर्ष तक काम किया और 
फिर सात वर्ष तक इधर उधर फिरता रहा । इस समयमें उसने अपने 
पढ़ने लिखनेपर पानी फेर दिया | देवयोगसे वह इतनेहीमें बीमार हो 
-गया। उसे अपना काम छोड़ना पड़ा। वक्त काठनेके लिये उसने 
किताबें पढ़ना शुरू किया । एक धार्मिक पुस्तकमें हिल्नू भाषाके 
बहुतसे अबतरण थे, जिन्हें देखकर उसे अपनी विद्याको ताजा करनेकी 
इच्छा हुई और उसने इसका निश्चय कर लिया | कितने ही समय 
तक अविश्रान्त परिश्रम कर उसने फिर लैटिन पढ़ना सीखा और 
ढैटिनमें कुछ उन्नति कर उसने एकदम हिल्नू भाषा सीखनेका निश्चय 
किया । उसने हिल्नू भापाका कोश-जिसके अर्थ लैटिन भाषामें थे- 
लिखकर हित्रू भाषामें प्रवीणता सम्पादन की | वह जब इस प्रकार 
भाषाका ज्ञान सम्पादन कर रहा था, तब घीरे घीरे उसकी प्रकृति 
ठीक हो गई। उसने फ़िर अपना दरजीका धंदा शुरू कर दिया, परल्तु 
पढ़ना नहीं छोड़ा | वह दिन भर काम करता था और रातमें बहुत देर 
तक पुस्तकें पढ़ता था | निद्वाके त्यागसे उसे उसकी प्रिय वस्तु प्राप्त 
होती थी और इसे वह उसका काफी बदला समझता था । इस प्रकार 

सात वर्षके परिश्रमसे उसने लैटिन, प्रीक, हित्रू, खाल्डी, सीरिअन, 
अरबी और फारसी भाषाओंका ज्ञान प्राप्त कर लिया ! 

उसने ज्ञान तो प्राप्त कर लिया, परन्तु दुनिया इस बातको नहीं 
जानती थी। इतनेहीमे सौभाग्यले एक आनन्द देनेव्राली घटना हुई 
जिससे उसकी मुलाकात पूर्तीय भाषाओंके पंडित डीन प्रीडाके साथ हो 
गई, जो वहीं रहता था । 

एक दिन प्रीडा एक पुस्तकविक्रेताकी दृकानपर गया और वहाँपर 
अरबी भाषाकी कितनी ही हाथकी लिखी हुईं पुस्तकोंको देखने लगा। 
उसने उन्हें पसंद किया; पर्तु उनकी जो कीमत दूकानदारने बतलाई वह 
उसे बहुत ज्यादा माद्म हुईं। वह किताबोंकों छोड़कर चला गया; 
पर्तु फिर उसे पछताबा होने छगा कि मुँहमाँगी कीमत देकर ही मैं उन 
प्रन्थोंकी क्यों न खरीद छाया । कुछ दिनेंके बाद वह उस दूकानपर 
फिर आया और उसने मुँहमोंगी कीमत देकर उन किताबोंकों खरीद- 
-नेकी इच्छा बतलाई; परन्तु पुस्तकविक्रेताने कहा कि वे पुस्तकें तो 
एक दरजीके हाथ बेच दी गई । यह बात सुनकर प्रीडा आश्वर्यके 
साथ शोकमें डूब गया। उसने मान छिया कि वे पुस्तक कैंचीका 
शिकार हो गई होंगी । फिर उसने यह सोचकर कि कदाचित्‌ 
बची हों तो बचाना चाहिए, पुस्तकत्रिक्रेतासे कहा कि भाई, उस दर- 
जीको ते बुल्वा दो | दरजीके आते ही प्रीडाने पूछा कि “क्या वे पुस्तकें 
तुम्हारे पास सही सछामत हैं ? ” दरजीने उत्तर दिया “ बेशक । ” 
अब प्रीडाका जीमें जी आया; परन्तु जब उसने उन पुस्तकोंके खरीद 
लेनेकी इच्छा प्रकट की, तब दरजीने अपनी प्रिय पुस्तकोंको देनेसे इंकार 
कर दिया जिसे सुनकर प्रीडाको बड़ा अचंभा हुआ। प्रीडाने पूछा 
कि “ तुम पुस्तकोंका क्या करोगे ? ” बाइल्डने उत्तर दिया कि “ में 
उन्हें पहूँगा ।”” इसके बाद परीक्षा लेनेसे प्रीडाको माछम हुआ कि 

दरजी गप्प नहीं मारता, ठीक कहता है | दरजीने तुरन्त ही वे हस्तलि- 
खित पुस्तकें मैंगवाई और उसके सामने ही उसने उनके कुछ भागोंका 
अनुवाद कर बताया | इसके बाद डाक्टर प्रीडाने इस गरीब परन्तु गुणवान्‌ 
और विद्वान्‌ दरजीके लिये एक छोटासा फंड इकट्ठा किया और उसे 
ऑक्सफर्ड भेज दिया | इसलिये नहीं कि वह वहाँके विश्वविद्यालयमें 
भरती हो, परन्तु इसलिये कि वहाँ उसे उत्तम पुस्तकालयका छाभ मिले 
और लोगोंको प्ूर्वीय भाषायें पद्ाकर द्रव्य भी कमा सके। १७१८ में 
वह ऑक्सफर्ड गया। वहाँपर वह अरेबिक दरजीके नामसे प्रसिद्ध 
हो गया | दो तीन सार तक उसने विद्याधियोंको सिखाकर तथा बाड- 
लियन लायब्रेरीमें पूत्रीय भाषाओंके हस्तलिखित ग्रन्थोंकी नकछे करके अपना 
निर्वाह किया ) इस विद्वानके विपयमें इसके बादके समाचार माद्ठम 
नहीं हुए; केवछ इतना ही माछूम हुआ कि १७२० में वह लंडन गया 
और वहाँके सुप्रसिद्ध डाक्टर मीडने उसे अच्छा सहारा दिया । 

सर विलियम जोन्स बचपनस ही विलक्षण और अविश्रान्त उद्योगका 
अवतार था । उसको बचपनसे ही विद्यासे प्रीति थी। वह प्रकट करता 
है कि “ मैं जब तीन चार वर्षका था तब अपनी असाघारण बुद्धिमती 
मातासे जो जो प्रश्न करता उनके उत्तरमें वह इतना ही कहती थी कि 
पुस्तक पढ़, तेरी समझमें आ जायगा |” इस प्रकार उसे पुस्तक पढ़ 
नेका शौक लगा और ज्यों ज्यों उम्र बढ़ती गई, यह शौक भी बहता गया | 
विद्यालयमें भी वह बहुघरा नियमित पुस्तकोंके सिवाय अन्य पुस्तकें पड़ा 
करता था । डा० थकर नामक उसका एक शिक्षक कहा करता था 
कि “जोन्स एक ऐसा दिमागदार लड़का है कि इसे सल्सबरीके मैदानमें, 
नड्डा करके अकेले ही छोड़ दिया जाय, तो यह द्र॒ब्यवान्‌ और कीर्ति- 
शाली होनेका मार्ग खोज निकालेगा | ” कितनी ही बार तो वह सारी 

रात जागकर अभ्यास करता था और नींदकों दूर रखनेके लिये 
चा या काफी पीता था। वह पाठशाला जाता था, तब भी अवका- 
शके समयमें कानूनका अभ्यास करता था । वह अपनी मौके पाहिचानके 
वकीलोंसे कभी कमी कानूनी प्रश्न करके त्रिनोद करता और उन्हें 
आश्वर्यचकित कर देता था। उसके जीवनका सिद्धान्त-धाक्य था 
कि “ अपने आपको सुधारनेके लिए मिले हुए एक भी मौकेको न जाने 
देना |” इसीके अनुसार जब वह आक्सफर्डमें ग्रीक, छेटिन और प्रर्वीय 
भाषाओंका अभ्यास करनेमें अपूर्व श्रम कर रहा था, तब विद्याल्यसे 
छुट्टी होनेपर घोड़ेपर बैठता था, तलवार चलाता था, इठालियन, पोचु- 
गीज़, और फ्रेंचके उत्तमोत्तम ग्रन्थोंको पढ़ता था और विविध काम किया 
करता था। इस प्रकार वह अपने ही एक वाक्यानुकूल “ गरीब मनु- 
ध्यकी सम्पत्तिसे राजकुमारकी शिक्षा ” पाता था। 

जब वह कानून सीखता था, तब पूर्वीय भाषाओंका अभ्यास करनेके 
सिवाय उसने ग्रीकके महान्‌ वक्ता ईसियसके व्याख्यानोंका अनुवाद और 
एक काब्यग्रन्थ प्रकाशित किया था। इसी समय वह कायदे-कानूनके विष- 
सपर गृढ़ लेख भी लिखता था। इन सब कामोंके करते हुए भी वह डा० 
विलियमके सजरीविषयक व्याख्यान सुनने और न्यूटनके “प्रिन्सिपिया” नामक 
'गणितशाक्षके समझ सकने योग्य गणितका अभ्यास करनेके लिये भी 
'समय निकाल लेता था। 

भारतमें वह बंगाल हाईकोर्टका प्रधान न्यायाधीश हुआ | न्या- 
'याधीशका बहुत ज्यादा काम होनेपर भी उसने साहित्य और दर्शनका 
गहरा अभ्यास किया। उसने भारतमें आते ही लुंडनकी रायल एाशि- 
याटिक सोसाइटीके समान एक सोसाइटी अपने सभापतिलमें कायम 
'की। जब तक वह जिया इसका समापति रहा। उसने प्रतिवर्ष इस 

३ 


३४ कठिनाई मे विद्याभ्यास- 


दि 


तक्तग्रन्थोका बड़ा भारी संग्रह किया | न्यायालयमें जत्र छुट्टी होती थी, 
तब उसे अपना अभ्यास बढ़ानेका मौका मिलता था। १७८५ 
में उसने अपनी पहली छुट्टी कैसे भोगी, इसका हाल हम उसके 
एक पत्रमेंसे लिखेंगे। वह यों हैं। प्रातःकाल वह एक पत्र लिखता 
था, फिर बाइबिलके दस प्रकरण बाँचकर संस्कृत व्याकरण और 
हिन्दू-धर्मशाल्लका अम्यास करता था। मध्याहमें वह भारतका भूगोल 
देखता और सायंकालमें रोमका इतिहास। इसके बाद थोडी देरके लिये 
वह शतरंज खेलकर अपना जी बहलाता था और एरीओस्टोके ग्रंथका 
थोड़ासा भाग पढ़ता था । इस देशकी वायु उसके अनुकूल न होनेसे 
उसकी प्रक्रृति खराब हो गई थी। उसकी आँखें तो इतनी निर्बल हो 
गई थीं कि उसे लेम्पकी रोशनीमें लिखना बंद कर देना पड़ा था। ऐसा 
होनेपर भी उसने अपना पढ़ना बन्द नहीं किया | शरीरमें जरा 
भी रक्ति रहने तक बाँचना छोड़नेकी उसकी इच्छा न थी। जब 
बीमारीसे अराक्त होकर वह शब्यावश् हो गया, तब उसने वबन- 
स्पति शासछ्षक्का अभ्यास किया | जब उसे स्वास्थ्यके लिये प्रवास कर- 
नेकी सलाह दी गई, तब उसने यात्रा करते करते “ग्रीस, रोम और 
भारतके देवताओंके विषयमे निबन्ध” नामक पुस्तक लिखी | थोड़े सम- 
यके बाद जब उसका स्वास्थ्य ठीक हो गया, तब वह पहलेकी अपेक्षा 
विशेष उत्साह और ध्यानके साथ अपने अभ्यासमें छय॑ गया और साथ 
ही अपने सरकारी ओहदेका भी काम करता रहा । वह कलकत्तेसे पाँच 
माइल दूर गंगातटपर अपने मकानमें रहता था; वहौँसे रोज अपने काम- 
पर आता और सायंकालको घर लौट आता था। वह प्रात:काल इतने 
शीघ्र उठता था कि सूर्योदय होनेके पहले पैदल चलकर कलकते पहुँच 


अपने परिश्रमसे सुशिक्षित हुए विद्वान | ३५ 

जाता था | न्यायाल्यका काम प्रारम्भ होनेके पहलेका समय वह विविध 
प्रकारके अम्यासमें व्यतीत करता था | वह प्रातःकाछ ३-४ बजेके भीतर 
उठता था| न्यायाल्यकी छुट्टी हो जाती थी, तब भी उसका परिश्रम 
जारी रहता था। छुट्वके समय वह क्ृष्णनगरमें रहता था। यहींपर सन्‌ 
१७८७ में उसने लिखा था कि “इस ग्राम्य पणेकुटीमें मुझे आनन्दका 
प्राप्ति होती हैं। यद्यपि ये तीन महीने छुट्टीके कहे जाते हैं, परन्तु इनमें 
मुझे जरा भी अवकाश नहीं मिलता । ऐसा बहुत ही कम होता है कि 
अपने प्रिय अम्यासके विषयका कर्तव्यके साथ भी संगठन हो, परल्तु 
सुभाग्यसे भेरे सम्बन्धमें ऐसा ही हुआ है। अरबी और संस्कृत सीख कर 
मैं अपने न्‍्यायमन्दिरके काममें इन भाषाओंसे सहायता लेता हूँ और 
मुसलमान या हिन्दू बकील मेरे दिमागमें विपरीत विचार नहीं भर सकते 
हैं। ” अविश्रान्त परिश्रम करनेसे उसे बड़ा आनन्द होता था | वह 
कहता है कि “ जब तक मैं हिन्दुस्थानमें रहा, तब तक कभी आरा- 
में नहीं पड़ा रहा | ”? 

सर विलियम जोन्सने अपनी ३३ वर्षकी अबस्थामें इतिहास, कला- 
कौशल और विज्ञानका यथार्थ ज्ञान पानेके लिए १२ भाषायें सौखनेका 
निश्चय किया था। वे बारह भाषायें ये हैं;-- १ ग्रीक, २ लेटिन, ३ इटा- 
लियन, ४ फ्रेंच, ७५ स्पेनिश, ६ पोचुंगीज, ७ हित्रू, ८ अरेबिक, 
९ पर्सियन, १० टर्किश, ११ जर्मन और १२ अँग्रज़ी। इन भाषा- 
ओके सिवाय भारतमें आकर उसने संस्कृत और बड्ूलाका भी अभ्यास 
कर लिया था | इनके साथ ही साथ तिबतीय, पाली और पहल्वी भी 
जोन्सने पड़ी थी। यही क्‍यों उसने नीचे लिखी भाषायें भी थोड़ी बहुत 
सौखी थीं--चाइनीज, रशियन, रूनिक, सिरियाक, इथिओपिक, केपिक, 
डच, स्वीडिश और गेल्स। 


३६ कठिनाई में विद्याभ्यास- 


: थोड़ेसे सीधे सादे नियमोंका ध्यानपूनक पालन करनेसे सर विलियम 
जोन्स ऐसे महान्‌ कार्योंको करनेमें समर्थ हुआ | एक नियम तो उसका 
यह था कि आत्मसुधारके एक भी मौकेको न चुकाना । दूसरा यह था 
कि जिस बातको एक मनुष्य प्राप्त कर सका है, उसे दूसरा भी प्राप्त कर 
सकता है, अतए्व यह विश्वास रख कर कि हम अपने काममें सिद्ध होंगे 
कल्पित विन्न और कठिनाइयोंसे न डरना चाहिये और उठाये हुए कामको 
बिना पूरा किये न छोड़ना चाहिये | उसने जो अनेक काम किये उनका 
कारण यही है कि वह अछूग अलग कामके लिये अलग अलूग समय 
मुकरर कर लेता था और जिस कामके लिये जो समय ठहराता था, उस 
कामकी ठीक उसी समय करता था। इसीसे वह इस प्रकारका अभ्यास, 
बड़े आनन्दके साथ, बिना किसी प्रकारकी भूल और झुँझठाहटके, कर 
सका था | वह शिक्षित-अशिक्षित, ज्ञानी-अज्ञानी, हर तरहके मनुष्यपर 
गंभीरता और शान्तिके साथ लक्ष्य दे सकता था। वह कहता था कि 
अशिक्षित मनुष्योंके पाससे भी अद्भुत और बड़े महत्लकी शिक्षा मिल 
सकती है। जहाँसे ज्ञान प्राप्त होना सम्भव होता, वह वहीं दौड़ जाता था और 
शान सम्पादन कर लेता था। इसी रीतिसे वह इतना ज्यादा विशाल ज्ञान 
प्रात्त करने और इतने ज्यादा महत्तके काम करनेमें समर्थ हुआ । यद्यपि 
वह मर गया; परन्तु भविष्यकी प्रजाके हितके लिये बहुतसे साधन छोड़ 
गया है । वास्तवमें अल्पजीवनमें दीथजीवी रहना और मर जानेपर अनन्त 
काल तक अमर होना इसीको कहते हैं । 


साहित्यप्रिय प्रकाशक और पुस्तकविक्रेता । 
ब्व्‌श्से पुस्तकप्रकाशक और पुस्तकविक्रेता भी साहित्यके प्रेमी हो 
गये हैं । उनमेंसे कितने ही तो समर्थ विद्वान्‌ भी हो गये हैं। 
उनमें सबसे ज्यादा प्रसिद्ध ऑल्डस मीन्युशिअस है | इसका नाम इठा- 

लीके श्रेष्ट प्रकाशकोंमें है। इसने साहिय और सम्यताको जो सहायता 
पहुँचाई, उसका वर्णन नहीं हो सकता | मीन्युशिअसने विदालयमें उच्च 
कोटिकी शिक्षा प्राप्त की थी और अपनी आयुष्यका पहला भाग साहि- 
त्यकी सेवामें ही बिताया था। वह उस समयके सबसे अच्छे विद्वानोंके 
समागमर्मे रहा था । जब उसने वेनिसमें छापखाना खोला, तब उसकी 
अवस्था ४० वर्षकी थी। छह व्के बाद उसके छपेखानेमें पहली 
पुस्तक प्रकट हुई और ६४६ वर्षकी अवस्थामें वह मर गया। अतण्व 
ग्रन्थप्रकाशकके तौरपर उसने २० वर्षतक ही परिश्रम किया | इन 
बीस वर्षोंगे भी उसके कामम अनेक बाधाओंसे भंग पड़ा, क्‍यों कि 
एक तो वह गरीब था और दूसरे उस समय इटालीमें अशान्ति और 
अव्यवस्था फैली हुई थी। देशकी इस भीतरी छड़ाईके कारण एक वक्त 
उसे वेनिस छोड़कर भागना पड़ा था और एक साल्तक बाहर ही रहना 
पड़ा था। उसके पीछे उसकी जायदाद छूट छी गई थी। इतना ही नहीं, 
जब वह मिलन शहरसे निकठुकर बाहर जा रहा था, तब गुप्तचर या 
जासूस समझा जाकर कैद कर लिया गया था । इस विपत्तिमेंसे वह मिलान 
शहरकी सीनेटके वाइस चान्सलरकी कृपासे छूट पाया। यह वाइस 
चान्सलर उसका मित्र था | उसकी इन सब दिक्कतोंकी ओर ध्यान देनेसे 
हमें आश्चर्य हुए बिना नहीं रहता कि उसने इतने महत्वका काम कैसे 
किया होगा । इन बीस वर्षोंमें भी उसके काममें रुकावट हुई और दरि- 
द्रताके कारण साहसी होनेपर भी उसका उत्साह भंग हुआ, तथापि उसने 
प्रसिद्ध प्रसिद्ध ग्रीक और रोमन ग्रन्थकर्ताओंके ग्रन्थ दुनियाकों दिये । जरा 
सोचिये तो सही, इस कामके करनेमें उसे कितनी आपत्तियाँ भोगनी 
पड़ी होंगीं-कितनी दिक्कतें उठानी पड़ी होंगीं। हृस्तलिखित पुस्तकोंमेंसे 
नकल करनेका काम सहज नहीं है। इसके लिये अगाघ पाण्डिय, 


८ कठिनाईम विदाम्यास- 


सदसद्वित्रेक बुद्धि, घैये और संशोधनराक्ति होनी चाहिए। उसने 
जितने ग्रन्थ प्रकाशित किये ख़यं सबका सम्पादन किया और संशोधन 
भी । ग्रीक और रोमन भाषाकी पुस्तकें सुधारनेमें जिन कठिनाइयोंका 
ख्याल अबके पण्डितोंको स्वप्तमें भी नहीं आता, उन कठिनाइयोंके सामने 
उसने जीत पाई थी। उन सब काठनाइयोंके समयमें भी थोड़े ही वर्षोर्म 
उसने ग्रीक और रोमन भाषाके अच्छे अच्छे ग्रन्थकारोंके जो ग्रन्थ प्रका- 
शित किये, वह कुछ मामूली बात नहीं है | यदि उसने अग्रेसर होकर उन 
जीर्ण हुए ग्रन्योंका संशोधनकर जीर्णोद्धार न किया होता, तो नहीं कहा 
जा सकता कि उनमेंसे कितने ग्रन्थ दुनियाके हाथ आते। यूरोपकी 
प्रचलित सम्यताका मुख्य आधार रोमन और ग्रीक साहित्य ही है। यदि 
उसने उन सब मग्रन्धोंको प्रकाशित न किया होता, तो यह नहीं कहा 
जा सकता कि यूरोपकी समभ्यताको कितना धक्का पँचा होता । यह 
बात तो मानी हुई है कि यूरोपके झोग सुधारके सम्बन्धमें मीन्युशि- 
असके अहसानसे दबे हुए हैं। यदि वह इन ग्रन्थोंकी रक्षा करनेको 
न दौड़ा होता, तो प्राचीन कालके बहुतसे कबि, वक्ता, ऐतिहासिक और 
तक्तदर्शी जनोंके उदार कार्य जगतके जाननेमे ही न आने पाते | 
मीन्युशिअसने इन बीस वर्षोमे केवल ग्रन्थ ही प्रकाशित न किये; 
प्राचीन विद्वानोंके ग्रन्थ छापनेके सिवाय उसने नवीन ग्रन्थ बनानेके लिये 
भी समय निकाल लिया था। उसके निजके लिखे हुए ग्रन्थ भी मामूली 
नहीं हैं | उनमेंसे कितने ही तो बड़े ही महत्लप्रृण और महती विद्वत्तासे 
भरे हुए हैं। ग्रीक और लैटिन भाषाके व्याकरण और कोश भी उसने 
बनाकर प्रसिद्ध किये | ये कोश उस समय पहले पहल ही बने थे। 
उसने अपने घरपर एक साहित्यसमाज भी स्थापित किया था जिसका 
नाम “ऑल्डाइन एकेडेमी” रखा गया था। यह समाज आगे चलकर 

बहुत प्रसिद्र हो गया | इस समाजके सभासद सुप्रसिद्ध ईरेज्रमस्‌ , 
कार्डिनल बेम्बो, और अन्यान्य भी कितने ही नामत्रर पुरुष थे । जब वह 
वेनिस गया था और मुद्रणयन्त्रढ्य खोलनेकी तैयारी करता था, तब 
उसने प्राचीन श्रीक और रोमन साहिल्पर व्याख्यान भी दिये थे । 


ऑल्डस मीन्युशिअस १७१५ में मरा। इसके पॉल नामका एक 
लड़का था, जिसने अपने पिताकी ही तरह प्रन्थप्रकाशक और बविद्वानके 
तौरपर नाम कमाया | उसके यंत्राल्यमें जो ग्रन्थ प्रकाशित हुए, उनपर 
उसने स्वयं विद्वत्ता भरी हुई टीकायें लिखकर प्रकाशित कीं। १५५८ में 
जब “ वेनीशियन एकेडेमी ” की स्थापना हुई, तब पॉल छापखानेका 
व्यवस्थापक और ब्याख्यानका अध्यापक मुकरर किया गया। परन्तु 
यह समाज केवछ तीन साल तक चला। इसके बाद रोममें वहाँके 
पोपने एक प्रेस खोलनेकी उसे सलाह दी। इससे वह रोम गया और 
वहाँपर उसने प्रेस खोला । यद्यपि वेनिसमें भी उसका प्रेस जारी रहा, तो 
भी उसके जीवरनके अन्तिम वर्ष रोममें ही बीते और १५७४ में रोममें ही 
उसकी मृत्यु हुईं। उसके भी एक लड़का था जो “ छोटे ऑब्डस ? के 
नामसे प्रसिद्ध था। इसके जमानेमें छापेखानेकी अड़चनें बिल्कुल दूर 
हो गई । यह १५७७७ में मरा । इसने जो बहुतसा कर्ज कर लिया था, 
उसे चुकानेके लिये इसके बापदादाओंका किया हुआ मूल्यवान्‌ प्रन्थोंका 
संग्रह इसके मरते ही बेच दिया गया | 


ऑल्डस और पॉलके समयमें फ्रान्समें स्टीवन्‍्स नामके छापनेवाले थे, 
जो १५७० वर्ष तक प्रसिद्ध रहे । उनमेंसे १२-१३ अपनी विद्वत्ताके 
कारण बहुत ही प्रसिद्ध हुए और उनमें भी दो तो शिरोमणि थे। उनका 
नाम था रॉबर्ट तथा हेनरी | रॉबर्टका जन्म सन्‌ १५०३ में पेरिसमें 

हुआ था। उसने वहींपर सन्‌ १५२६ में अपनी ही जिम्मेबारीपर 
छापनेका काम प्रारम्भ किया | इसके पहले उसने अपने ससुर साइमन 
डीकालीन्सके प्रेसमें मुख्य व्यवस्थापकका काम किया था और क्रिश्चियन 
धर्मकी नवीन संहिताके छपनेके कामकी देखरेख की थी। इस पुस्त- 
कके प्रकट होते ही रोमन कैथोलिक पादरी इसे प्रोटेस्टेणण मतका मान- 
कर नाराज हो गये। थोड़े समयके बाद पादरियोंका मानना ठीक 
निकला, क्योंकि रॉबटने कैथोलिक मत छोड़कर खुले मैदान प्रोटेस्टेंट 
मत ग्रहण कर लिया । वह बड़ा अच्छा प्रेसताला था और उस सम- 
यंके महान्‌ पण्डितोंमें गिना जाता था | उसने जो लैटिन भाषाका कोश 
लिखकर प्रकाशित किया, उससे ज्ञात हों जाता है कि वह कितना 
बड़ा विद्वान्‌ था । उसके प्रेसस जो जो ग्रन्थ प्रकाशित हुए हैं, वे सत्र 
अपनी अलौकिक सुन्दरता और निर्दोषताके लिये प्रसिद्ध हैं । छापनेमें 
एक भी भूल न रह सके, इस लिये वह अपने प्रूफ, देखनेके लिये, 
आमतौरपर प्रकटमें रख देता था और एक भूल बतानेवालेको भी इनाम 
देता था । 

उस समय धर्मसहिष्णुता न थी, इस कारण उसे अपने जीत्रनमें 
धर्मन्च रोमन केथोलिक पादरियोंकी ओरसे बार बार कष्ट सहन करने 
पड़े । इन लोगोंके पंजोंसे राजा भी उसका कभी कभी बड़ी कठिनाईसे 
बचाव कर सकता था। प्रथम फ्रान्सिस नामक राजा उसके सिरपर था, 
तो भी धमोन्धोंकी ओरसे उसे कुछ कम कष्ट न पहुँचा था। जब प्रथम 
फ्रान्सिस मर गया, तब उसे खयाल हुआ कि अब्र पेरिसमें मेरी थोड़ी 
बहुत भी रक्षा न होगी । इससे वह जनीव चछा गया | इस रहसरमें 
बह कितने ही वर्ष प्रेसक काम चलाता रहा । १७५६९ में ५६ वर्षकी 
अबस्थामें वह इसी शहरमें मरा। इस मनुष्यकी विद्वत्ताकी बड़ी ही 

तारीफ़ है। सुप्रसिद्ध डॉ० डीथा तो कहता है कि इसने बड़े बड़े ध्मौ- 
चार्योसे भी अधिक धर्मकी सेवा की है। पहले फ्रान्सिसकी कारगुज़ारी 
जितनी उसके पराक्रमी कामोंसे प्रसिद्ध हुई, उससे ज्यादा रॉबटेकी 
उसकी पुस्तकोंसे हुई । 

रॉबर्टका बड़ा बेटा हेनरी भी बहुत भारी पंडित हुआ | यदि वह अपने 
जीवनकों केवल ग्रन्थ बनानेमें ही बिताता, तो अपने उद्योग, कल्पना- 
शक्ति और पैयेके मुआफिक संसारका बड़ा भारी उपकार कर जाता; 
परन्तु उसका बहुतसा समय झुँझलाहट देनेवाले व्यवसायमें, दारिश्वमे 
और कष्टमें व्यतीत हुआ | वह रोटीका टुकड़ा पानेंके लिये मारा मारा 
फिरा करता धा। १७५२८ में उसका जन्म हुआ था। उसे अच्छी 
शिक्षा मिली थी। इटली, इंग्लेंड और नेदर्लेंडकी मुसाफरी करनेके 
बाद वह अपने पिताके साथ पेरिस छोड़कर जनीवा गया । वहाँसे 
छोटकर फिर पेरिस आया | यद्यपि यह बात प्रसिद्ध थी कि वह 
प्रोटेस्टेंट है, तथापि उसने युक्तिसे सन्‌ १५०७ में प्रेस खोलनेकी आज्ञा 
ले ली। अब वह अपने प्रेसमें अच्छे अच्छे लेखकोंके ग्रन्थ और 
अन्यान्य ग्रन्थ प्रकाशित करने छूगा। ये पुस्तकें बड़े ध्यानके साथ 
अटन्त शुद्ध छापी जाती थीं। इन प्रन्थीके साथ वह अपनी लिखी 
हुई उत्तमोत्तम व्याख्यायें भी प्रकाशित करता था। इन व्याख्याओंकी 
प्रशंसा वर्तमान समयके विद्वान्‌ भी करते हैं। परन्तु उसने अत्यन्त 
परिश्रम और ध्यान देकर जो ग्रन्थ छापा, वह है ग्रीक भाषाका कोश । 
उसने इस कोशको बारह वर्षके कठिन पर्श्रिमसे बनाया था। उसका 
ग्रीक भाषाका ज्ञान उस समयके सभी विद्वानोंसे बढ़कर था | यह सब 
कुछ होनेपर भी उस अमागीने जो साहस अपने सिरपर उठाया था, 
उससे उसका सब द्रव्य उड़ गया। यह ग्रन्थ बड़े ही महत्तका था, 

परन्तु इसकी कीमत भी ज्यादा थी, इससे विक्री कम हुईं । यदि इस 
पुस्तककी तरिक्री ठीक ठीक हो जाती, तो उसकी आधिक दशा सुधर 
जाती; परन्तु वैसा होना अशक्य था। इसके साथ ही यह हुआ कि 
उसके कार्याल्यमें काम करनेवाले एक नौकरने इसी कोशकी एक संक्षिप्त 
आहलि निकाल दी जिससे हेनरीकी आशापर पानी फ़िर गया। इसके 
बाद भी हेनरीने छापने और लिखनेका काम बराबर जारी रक्‍्खा। 
-फ्रान्‍्सके राजा तीसरे हेनरीके वचनसे उत्साहित होकर उस गरीबने 
अपना काम निभा रक्खा था; परन्तु “ दातासे सूम भरा जो जल्दी 
उत्तर दे ” इस कहाव्रतका उसे पूरा पूरा अनुभव हुआ और आखिरकार 
वह निराश हो पेरिस छोड़कर चछ दिया। उसकी पत्नी मर गई थी, 
अतएव अब उसे पेरिसमें रहनेका कुछ छाल्च न था | अपनी खोई हुई 
सम्पत्ति फिर प्राप्त कर लेनेकी आशामें वह बरसों इधर उधर भटठ- 
कता फिरा; परन्तु उसकी आशा सफल न हुई । वह आलियन्स गया, 
फिर पेरिस आया, वहाँसे जर्मनी, स्वीट्जरलेंड और हंगरी गया। आखिर 
बीमार हो गया और वहाँके एक अनाथाल्यमें १५०८ में ७० वर्षकी अब- 
स्थाम मर गया | इस महाबिद्वानुकी उपमा साहित्यसेवियोंके दुर्भाग्यको 
सिद्ध करनेमें दी जाती है; परन्तु हमें इसके जीवनसे इस प्रकारका 
उपदेश ग्रहण नहीं करना है। इसका कुछ बविद्वत्तांके प्रतापसे ही प्रसिद्ध 
और उन्नत हुआ था। यूरोपमें और सारे जगतमें ये अपने धंदेमें शिरो- 
मणि थे, इसका कारण इनकी विद्वत्ता ही थी। हेनरी स्रयं बहुत बरसोंतक 
घनवालय और इजतदार था। इसका कारण भी उसकी विद्वत्ता ही थी 
और उसे जो दारिद्य प्रात्त हुआ उसकी आधी जबाबदेही तो उसके ऋृतप्न 
नौकरपर थी और आधी उसके बिना विचारे किये हुए साहसिक कामपर । 
जो पुस्तक-प्रकाशक द्रब्यप्राप्तक लिये काम करते हैं, वे कभी ऐसे साह- 

पसिक काममें नहीं फैसते । हेनरीने सोचा होगा कि भावी प्रजाको जिससे 
लाभ होता हो, जिससे अपनी कीर्ति होती हों, ऐसा काम करनेमें यदि 
आर्थिक छाभ कम मिले या न भी मिले, तो क्या परवा ! 





विलियम हटन नामका पुस्तक-पिक्नेता बड़ा भारी विद्वान था। डर्बी 
नगरमें सन्‌ १७२३ में इसका जन्म हुआ था | इसका पिता एक गरीब 
मजदूर था और बहुकुट्ुम्बी था। उसके घरमें दरिद्रिता अपने पूरे रूपमें 
रहती थी । अनेक बार उसके बाल्बच्चोंको भूखों मरना पड़ता था। कई 
दफे उसकी ज्ली अपने बालबच्चोंको भोजन बाँट देती थी और स्वयँँ भूखी रह 
जाती थी। बिलियम जब पौँच चर्षका हुआ तब पाठशालामें भेजा गया, 
परन्तु सात वर्षका होते ही स्कूलसे उठाकर एक रेशमके कारखानेमें मजदूरी 
करनेके लिये रख दिया गया | सात वर्ष तक उसे रोज सुबहके पाँच 
बजे उठना पड़ता था | वह पिटता भी कम न था | चौदह वर्षकी अव- 
स्थामें वह अपने काकाके यहाँ नॉकरीमें रखा गया। उसका काका 
नॉटिंगहाममें मोज़े बनानेका काम करता था। सात वर्षकी शर्तेसे वह 
नौकर रक्‍्खा गया | जब वह १७ वर्षका हुआ तब उसके काकाने उसे 
बड़ी निर्दयतासे मारा । इससे वह दूकान छोड़कर भाग गया; परल्तु 
फिर पकड़कर मैंगवा लिया गया । १७४४ में उसकी मुद्दत पूरी हो गई, 
परन्तु फिर भी उसे अपने काकाके साथ शहर शहर और गाँत्र गाँव 
भटकना पड़ा । १७४६ में २३ वर्षकी अवस्थामें उसे पुस्तकोंकी धुन 
लगी। उसने पहले “ जेण्टल मेगज़ीन ” के तीन भाग खरीदे । वह 
बहुत गरीब था, इससे फटी पुरानी पुस्तकें ही खरीद सकता था। ये 
पुस्तक अच्छी देख पड़ें, इसलिये उसने एक बुकबाइण्डरके यहाँ 
रहकर पुद्धे बॉघनेका काम जान लिया। उसने बुकबाइण्डरसे कुछ पुराने 

ओऔजार खरीदे और एक पुराना प्रेस भी । इस प्रेसको विलियमने ऐसा 
ठीक कर लिया कि जिससे बहुत अच्छा काम होने लगा । इसके बाद 
वह काव्यरचना भी करने छगा | उसे जीवनभर काव्यकी धुन लगी रही | 


बहुत परिश्रम करनेपर भी उसे अपने धंदेमें कुछ छाभ नहीं रहता 
था। इससे उसने बुक्सेलर होना निश्चित किया और नॉटिंगहामसे १४ 
माइलकी दूरीपर “साउथ बेल ! नामके कस्बेमें जाकर एक छोटीसी दूकान 
खोल ली। उसकी सारी किताबें सिफ़ १० रुपयेकी थीं। अपनी दूका- 
नको उसने स्वय॑ सजाया था । वह प्रत्येक शनिवारको पुस्तकोंका गद्ढा 
अपने सिरपर रखकर नॉटिंगहामसे सुबह ७ बजे चछता था और १० 
बजे अपनी दूकान आ खोलता था। वह दिन भर रोटीके टुकड़ोंपर 
गुजर कर लेता था। वह शनीचरके दिन ही दूकान खोलता था। 
इस दिन उसके रुपये तीनेककी बिक्री हो जाती थी। बह सायंकाठछके 
चार बजे माल बेचकर पीछा चछ देता था और नौ बजेके करीब नॉरटि- 
गहाम पहुँच जाता था। 


दूसरे साल उसे कुछ पुरानी पुस्तकें बहुत सस्ती मिल गई, इससे 
उसने साउथ वेलकी दूकान वंदकर बर्मिंगहाममें दूकान खोलनेका निश्चय 
क्या । उसे इस शहरमें अच्छी कमाई होने छगी । उसका खर्च बहुत 
कम था। वह ढाई रुपये सप्ताहसे विशेष खर्च न करता था, इससे 
एक सालके अन्तमें उसने ३०० रुपयेकी कमाई की । 


अब उसने अपना व्यापार बढ़ाया और थोड़े ही समयमें वह वहाँका 
सुप्रसिद्ध पुस्तकविक्रेता हो गया | अपने काकाकी दूकानसे जब वह 
भागा था, तब उसने बमिंगहामको पहले पहल देखा था | उस समय 
वह बिना घर-द्वारका भटकता हुआ भिखारी था; परन्तु दैवकी लीला. 





जल लल जी 


बड़ी विचित्र है। कुछ वर्ष बीतनेके बाद उसी शहरमें उसने छाखोंकी 
दौलत कमाई और वह बहाँका एक सुप्रतिष्टित नागारिक गिना जाने छगा। 

उसका उक्त भाग्योदय उसकी प्रामाणिकता और नियमित अश्रान्त 
उद्योगशीलताका परिणाम था | 

बमिंगहाममें चार पाँच वर्ष व्यापार करके उसने कुछ रुपये एकट्ना 
किये और एक ख्लीके साथ ब्याह कर लिया। यह च्ली-पुरुषका जोड़ा 
७० वर्ष तक रहा और दोनोंके बीच गहरा प्रेम रहा । 


विलियम जो काम करता था वह सावधानीसे और परिश्रमसे करता 
था । उसने अपने लिये एक मकान बनवाया था। उसके विषयमें वह 
लिखता है कि “ मैं प्रति दिन सबेरे 9 बजे उठता हूँ, मज़दूरोंको 
कामपर छगाता हूँ, उनपर देखरेख रखता हूँ और दिन भर उनके 
साथ काम भी करता हूँ | कभी कभी तो हलकेसे हलके और बहुत ही 
मेहनतके कामको भी में आनन्दसे करता हूँ |” यह हाठ उस समयका 
है, जब वह २५ वर्ष बुकसेलरी कर चुका था। कुछ दिन उसने खेती 
भी की थी । उस समय वह प्रति सप्ताह तीन चार बार अपना खेत 
देखने जाता था। खेत बरमिंगहामसे चार पाँच माइल दूर था, तो भी 
वह वहाँतक पेदल जाता था | वह इतनी जल्दी उठता था कि खेतमें 
पहुँचनेपर पाँच बजते थे । वहाँका काम करके वह १० बजते बजते 
फिर बर्मिंगहाम छोट आता था | इस कामके करनेंके पहले बह सरकारी 
नौकरीमें रह चुका था और वहाँ भी उसने अपनी कार्यदक्षता दिखलाई थी। 


इन सब कामोंके करते करते विलियम हटनको विचार आया कि 
मैं प्न्‍न्थकार बनकर प्रसिद्ध होऊँ और तब उसने साहित्यके अनेक उत्तम 
अन्य बनाकर प्रसिद्ध किये । ये ग्रन्थ ऐसे उत्तम हैं कि पूरा पूरा अवकाश 


४६ कठिनाईमे विद्याम्यास- 
पानेवाले मनुष्य ही दीर्घ अभ्यासके द्वारा ऐसे ग्रन्थ बना सकते हैं | यदि 
कोई मनुष्य किसी कामके करनेपर उतारू हो जावे, तो कठिनसे कठिन 
संयोगोमें भी वह उस कामकों कर सकता है, यह बात इसके दृथ्न्तसे 
सिद्ध होती है। और और कामोंका भारीसे भारी बोझा होनेपर भी 
मनुष्य अपने प्रिय कामकों कर सकता है। अन्य कामोंसे चाहे कुछ. 
मिनिट ही मनुष्यको क्‍यों न मिलें, वह उन्हें अनमोढ समझकर अपने 
प्रिय काममें छगाकर देखे; उन्हें कभी व्यर्थ न जाने दे। बड़ेसे बड़े 
धंदेदारकी-ब्यापारीको भी ऐसे मिनिट मिलते ही हैं | इस अमूल्य मिनि- 
टोंके समयको किसी उच्च छक्ष्यमें व्यतीत न करनेसे वे व्यर्थ चले जाते हैं।. 

विलियम हटन जबसे बमिंगहामममें रहने लगा था, तभीसे उसने समय 
समयपर मासिकपत्रोमं काव्य छपाना शुरू कर दिया था; परतु 
पुस्तक लिखनेका काम उसने पहले पहल १७८० में प्रारम्म किया। 
यह पुस्तक उसका * बर्मिगहामका इतिहास ” है। वह लिखता 
है कि “ इस पुस्तकके लिखनेमें मुझ नो महीने छगे। शंका थी कि 
मैं इस कामको कदाचित्‌ ही कर सकूँ, इससे मैंने इसे डरते डरते 
लिखा है। ” इस पुस्तकके एवज़में उसे बहुत ही कम द्रव्य मिला | 
प्रकाशकनें केवछ ६०० ) रुपये दिये और भेटके तोरपर केवल ७० 
प्रतियाँ । परन्तु दूसरे तौरपर उसे पूरा पूरा बदछा मिल गया | इस कामके 
करनेमें उसे जो आनन्द मिला, उसका वर्णन नहीं किया जा सकता | 
यह आनन्द ही उसका बदला था। 

ऊपर बतलाया हुआ ग्रन्थ १७८२ में प्रकाशित हुआ | इसके प्रका- 
शित होते ही हटन एकाएक एडनबराकी “ एण्टीकेरियन सोसाइटी ” का 
सम्य चुन लिया गया । दूसरे सार ही उक्त पुस्तककी दूसरी आदइत्ति 
प्रकाशित की गई | अब भी वह पुस्तक उक्त प्रकारकी पुस्तकोंमें उत्तम 


् न्ज्जजिजजिल लि जल व जज जज न ञी 

गिनी जाती है । जिस समय यह पुस्तक छपी, हटन ६० वर्षका था।, 
वह वृद्ध हो गया था, तो भी आगे चलकर उसने अनेक पुस्तकें बनाकर 
प्रकाशित कीं। 

इस लोकोत्तर पुरुषकी मृत्यु ९२ वर्षकी अवस्थामें १८१५ में हुई। 
इसने ७५ वर्षकी अवस्थामें केवल दो महीनेमें आत्मचरित्र लिखा | यह 
चरित्र बड़ा ही मनोरज्ञक है। हटनने साहित्यक्षेत्रमं जो काम किया है, 
वह हमारे ध्यानको इसलिए आकर्षित करता है कि उसने जो कुछ किया 
हैं वह शान्‍्त जीवनमे नहीं किन्तु अनेक उपाधियोंसे घिरे हुए किया है। 
उसने जो गहरी विद्या सम्पादन की थी, वह अपने ही परिश्रमसे | क्योंकि. 
पाठशालामें उसे कुछ महत््तकी शिक्षा न मिली थी | अपने साहित्यप्रेमके 
कारण ही उसने आत्मसुधार करके भाषाज्ञन सम्पादन किया था। इसके 
जीवनसे एक उपदेश और मिलता है कि भले ही किसी मनुष्यकी जवानी 
और और कामोंमें बीत गई हो, यादि वह चाहे तो बुढ़ापमें भी अपनी 
विद्याकी कमीको पूरी कर सकता है। हटनके कहनेसे ही माद्म होता 
है कि वह २३ वर्षतक कुछ भी न जानता था। इसके बाद उसने 
विद्याभ्यास शुरू किया और वह कैसा उत्तम ग्रन्थकार हुआ सो हम 
बतला चुके हैं । जिस वक्त और ग्रन्थकर्ता अपनी कलम रख देते हैं, 
उस वक्त उसने कलम पकड़ी थी । इससे हमारे पाठकोकों प्रतीति हो गई 
होगी कि जिन संयोगोंकों हम उत्तम ग्रन्थर्चनाका विरोधी मानते हैं, वे. 
भी इढ़ताके साथ उद्योगमें छगे रहनेसे जीते जा सकते हैं। मनुष्य किसी 
भी भूमिकापर क्‍यों न हो, वह ठच्चसे उच्च भूमिपर पहुँचनेका दृढ़ निश्चय 
कर ले तो अवश्य पहुँच सकता है। इस बातका आधार स्वयं मनुष्यपर 
है कि वह उच्चसे उच्च ज्ञान प्राप्त करे या अज्ञानके कुएमें गिरा रहे; 
अनिरव॑चनीय आनन्दको भोगे या दुःखका रोना रोया करे; तक्तज्ञानी. 


४८ कठिनाईमे विद्याम्यास- 
होकर अपनी आन्तरिक शक्तिपोंका विकास करे या संशयात्मा होकर नष्ट 
हो जाय, इत्यादि | इन बातोंका आधार केवल बाह्य संयोगोंपर नहीं है । 
रॉबर्ट डॉड्स्ली १७०३ में इंग्लेंडके मेन्‍्सफील्ड नामके शहरमें पैदा 
हुआ था | उसके माबाप बहुत ही गरीब थे | इससे उसकी शिक्षा नाम- 
मात्रको हुई थी | पहले तो वह मोज़े बुननेवालेके यहाँ नौकर रक्खा गया; 
'परन्‍्तु थोड़े ही समयमे उसने इस नौकरीको छोड़ दूसरी नौकरी कर ली। 
बह आनेरेबुलठ मि० छूथरका पासवान हुआ | जब यह पासवान था, तब 
इसने अपने काब्य प्रस्यात कवि पोपको दिखलाये | पोप उन्हें देखकर 
बहुत प्रसन्न हुआ और उसने इसे उत्तेजना दी और कुछ चन्दा एकट्ठा करके 
उसके द्वारा इसका एक काब्य प्रसिद्ध कराया। इससे छोगोंका ध्यान इसकी 
ओर आकर्षित हुआ | इसके कुछ अर्स बाद इसने एक विनोदपूर्ण नाटक 
लिखा | पोपने कृपाकर इस नाटककी हस्तलिखित कापीको पढ़ दिया और 
रंगभूमिपर खेलकर बतलानेकी सुगमता कर दी | आखिर इस नाटकको ऐसी 
सफलता प्राप्त हुईं कि इसके जरिये प्राप्त हुए द्वव्यसे उसके कर्त्ताका क्षुद्र 
नौकरीसे छुटकारा हो गया और वह छंडनमें पुस्तकविक्रेताकी दूकान खोल 
सका | अब उसकी विपत्तियाँ दूर हो गई और वह स्वतन्त्रतापू्वक्त अपना 
निर्वाह करने लगा | बुद्धि और धैयसे उसने अपना व्यापार खूब बढ़ा लिया; 
यहाँ तक कि उस समयके सबसे प्रसिद्ध ग्रन्थविक्रेताओंमे उसकी गणना 
' होने लगी। बह इस वैभवकालमें अपनी गरीबीके दिनोंको भूल नहीं गया था 
ओर जिस शक्तिसे उसे ये उत्तम दिन प्राप्त हुए थे उसके विकास करनेको 
भी न छोड़ बैठा था। एक दिन उसका मित्र और आश्रयदाता पोप एक 
सर्वोत्तम मेज रखनेके लिये प्रसिद्ध हुए गृहस्थके विषयमें, उससे बात कर 
' रहा था। इतनेहीमें वह बोल उठा कि “हाँ, में उसे जानता हूँ; में उसके 
यहाँ नौकर था |” वह अपने ब्यापारमें पूरा प्रा ध्यान देता था और साथ 





साहित्यप्रेमी व्यापारी । छ९ 





ही साहित्य-सेवा तथा पुस्तक-रचना करनेके लिये भी समय निकाल लेता 
था | उसने जीवनभर पुस्तकें लिखकर संसारकों समर्पण की हैं। बहुत 
करके वे सभी पुस्तकें छोकप्रिय हुई और उनमेंसे कई एक तो उस सम- 
यकी उत्तम पुस्तकोंकी श्रेणीमें गिनी जाती हैं। खासकर उसकी “ इका- 
नामी आफ द्यूमन लाइफ़” नामकी पुस्तक बहुत ही प्रसिद्ध है। यह 
पुस्तक इंग्लेण्डमें ही नहीं, अन्यान्य देशोंमें भी बहुत समय तक लोकप्रिय 
रही है। केवल फ्रच भाषामें ही उसके बारह अनुवाद हुए हैं। १७६४ 
में डाइस्डीकी मृत्यु हुई । 


साहिलप्रमी व्यापारी । 


श "छु शताच्दीमें सर डडली नार्थका जन्म इंग्लेंडमें हुआ था। 

वह लेंटिन सीखनेके लिये बेरी नगरको गया धा। उस 
समयका हाल लिखते हुए उसका भाई प्रकट करता है कि “वह बड़ा ही 
छापा था। इसके दो कारण थ | एक तो उसका अध्यापक उसे 
ढोरकी तरह मारता था। अपराध किया हो या न किया हा, वह मार- 
पीट किया ही करता था; यहाँ तक कि एक बार तो अध्यापकसे तंग 
आकर निराशाके मारे उसने आत्मघ्रात तक करनेका विचार कर लिया 
था। दूसरे उसका खभाव बड़ा ही च॑ंचछ था, अतए्व बह पुस्तकमें 
चित्तको एकाग्र नहीं कर सकता था|” तद्ण नार्थकने त्रिपयमें छागोंका 
खयाल था कक व्यापारसे उसे बहुत प्रेम है; परन्तु किसी प्रकारकी साहि- 
त्यसेव्ा करन योग्य एकाग्रताका उसमें अभात्र है । 

थोड़े अर्सेके बाद उसके पिताने उसे छेखनकला और गणितकी 
पाठशालामें र््खा और वहाँसे उठाकर एक टर्ककि व्यापारीके यहाँ 

है. 


० कठिनाईम विद्याभ्यास- 


नौकर रख दिया। उस व्यापारीने यह शर्तें कर ली थी कि वह उसे 
थोड़े समयतक अपनी इंग्लेंडकी शाखामें रखनेके बाद भूमध्यसागरके 
पूर्व प्रान्तके लीवण्ट नामक स्थानपर भेज सकेगा और इस सम्बन्धमें वह 
इंकार न कर सकेगा | इस व्यापारीका धंदा ऐसा न था कि नौकरको 
सारा समय काममें ही व्यतीत करना पड़े । इससे नार्थकों बहुत अब- 
काश मिलता था| वह ऐसा चंचल था कि कभी ठाला बैठ ही नहीं 
सकता था । अतरव अवकाशके समय वह गाँठोंको पैक करने लगा | 
क्योंकि जिसके यहाँ वह नोकर था उसके यहाँ गाँठोंको पैक करनेका 
काम बहुत था। थोड़े समयमें तरह इस कामसे और इससे सम्बन्ध रखने- 
वाले दूसरे कार्मोसे वाकिफ हो गया | इससे उसे बहुत फायदा हुआ। 
क्योंकि छीवण्टके व्यापारियोंके हाथमें यही धंदा मुख्य था और उसे 
उनसे काम पड़ा करता था। नार्थको पुस्तकें बाँधनेका भी शौक हुआ | 
बह प्रेस, कटर, स्टीचिंग मशीन आदि आवश्यक औज़ार छाया और 
उसने हिसाबकी पुस्तकें बड़ी ही सुन्दरतासे बाँधीं। इस प्रकारके उद्योगोंमें 
उसकी बुद्धि खूब चछती थी | आखिरकार उसके मालिकने उसे तुर्कि- 
स्‍्तान भेज दिया। उसने भी कुछ आनाकानी न की, क्योंकि उसे नये 
नये देश और नये नये छोगोंको देखनेका बड़ा ही अनुराग था। 

उसके अन्तिम जीवनसे हमें जान पड़ता है कि उसकी चंचलता 
पूर्वावस्थामें जेसी थी, उत्तरावस्थामें भी ब्रेसी ही रही | जब वह जहाजमें था 
तब उन सब चीजोंको बड़ी बारीकीसे देखता था, जो उसकी निगाहके 
सामने आती थीं। वह उनका हाल और जो जो उसपर बीतती थी सब 
लिख लेता था और अपने बड़े भाईको लंडन मेज दिया करता था। 
उसके एक पत्र्से यह भी जान पड़ता है कि जब वह जहाज़पर था तब 
उसे खलासीका काम सीखनेकी भी इच्छा उमड़ आई थी। वह अपने 





साहित्यप्रेमी व्यापारी ण्श्‌ 


पत्रमें लिखता है कि, “< जहाज कैसे चलता है, यह जाननेकी मुझे 
इच्छा हुईं। मैंने इसे जाननेका प्रयत्न किया; परन्तु बड़ा कप्तान और 
उसकी अधघीनतामें काम करनेवाले खलासी पुतलियोंके समान काम करते 
हैं। वे कुछ नहीं जानते कि जिन जिन यंत्रोंको वे काममें छाते हैं, वे किस 
तरह काम करते हैं | यदि कोई कुछ ज्ञानलाभ करनेके लिये उनसे प्रश्न 
करे, तो वे उसे मूर्ख समझ लेते हैं। यदि हम उनके कहनेमें कुछ शंका 
करें, तो वे उसे सहन नहीं कर सकते। कार्य-कारणका सम्बन्ध उनके घ्यानमें 
आ ही नहीं सकता। जो बात उनकी समझमें नहीं आ सकती, उसे 
वे पाप या नाप्तिकता गिनते हैं। थे जो कुछ कहते हों यदि उसके 
विरुद्र कोई कुछ कहे, तो वे सहन नहीं कर सकते | ” इययादि। 

थोड़े समय तक जब उसे इठलीमें रहना पड़ा था, तब उसने इटा- 
लियन भाषाका अभ्यास झुरू कर दिया था| वह प्रकट करता है कि 
८६ इटालियन भाषा कुछ कठिन नहीं है। में जो थोड़ी बहुत झैटिन जानता 
हूँ, उससे इटालियन सीखनेमें मुझे बड़ी सहायता मिली | ” 

उसने स्मनौमें ६००० रुपयेकी पूँजीसे व्यापार करना शुरू किया । इसमें 
उसे जो कुछ छाभ होता था उससे वह बहुत कम खर्च करनेपर अपना 
निर्वाह कर सकता था। क्योंकि उसकी आय विशेष न थी और न 
भविष्यमें बहुत आय होनेकी आशा थी। आगे चलकर उसने अपना 
स्थान पल्ठा । वह वहाँसे कान्स्टेष्टीनोपलमें आ रहा । इस शहरमें वह 
अपने उद्योग और धीरजका फल भोगनेमें समर्थ हुआ और धीरे धीरे 
घनवान्‌ हो चला | यहाँ भी उसकी चंचलता, ज्ञानतृष्णा और कठि- 
नाइयोंस न घबड़ाना आदि गुणावली प्रकट हुईं। उसने देशके राजन्यवस्था- 
सम्बन्धी सूक्ष्म ज्ञाकका और कायदे-कानूनका अभ्यास किया | इतना ही 
क्यों, वह इस ज्ञनका उपयोग भी अपने साधारण मुकदमोंमें करने 





ण्र्‌ कठिनाईमे विद्याम्यास- 


लगा तथा अपने मित्रोंकी सलाह देने लगा। तुकिस्तानकी अदालतमें उसने 
७५०० से भी ज्यादा मुकदमे लड़े । और छोग परदेशी वकील रखकर 
अपना मुकदमा लड़ते थे, परन्तु इसने ऐसा न कर अपने मुकदमे 
आप ही लड़े। ऐसे कामोंके लिये उसने तुर्की भाषाका बहुत अच्छा, 
ज्ञन सम्पादन कर लिया था । वह तुकीकों बड़ी सरलतास और बहुत 
जल्दी बोल सकता था। तुर्की भाषामें उपाल्म्म देने और किसीपर तीक्ष्ण 
कटाक्ष करनेके शब्दोंकी बड़ी प्रभावशालिनी शक्ति है। यह भाषा उसे 
अच्छी तरह आती थी | अतए्व वह जब इंग्लेंडमें रहता था, तब किसी- 
पर नाराज़ होते वक्त अँग्रेज़ी बोलनेकी जगह तुर्की बोल जाया करता था । 
उस वक्त यह जान पड़ता था कि तुर्की मानो उसकी मातृभाषा ही है। 
उसने तुर्की भाषाका एक कोश बनाया था और उसमें उस भाषाके 
रूढ़ शब्द, बाग्धारा ( मुहावरे ) और अन्यान्य साधारण नियम बतलाये 
थे। वह तुर्की बोल ही नहीं सकता था, लिख भी सकता था । इटलीकी 
भाषामें भी वह पारंगत था और उसे भी मातृमापाके समान स्वाभाविक 
शीघ्रतासे बोल सकता था। 


इंग्लेड छोटे बाद उसने लंडनमें व्यापार शुरू किया और समयपर 
बह कश्टम (ज़कात ) का कमिश्नर और इंग्लेंडका कोषाध्यक्ष मुकरर 
किया गया | आगे चलकर वह पार्लमेंटका मेम्बर भी हो गया । 


उसने अपने जीवनका बड़ा भाग विदेशोंमें बिताया था, इससे उसे 
इंग्लेंडकी राज्यव्यवस्था तथा पालेमेंटमें विचार होनेवाले विषयोंका लेश- 
मात्र भी ज्ञान नहीं था; तथापि वह पार्लमेण्टका सभ्य हुआ | वह 
नामको सभ्य नहीं हुआ बल्कि राजतंत्रसे सम्बन्ध रखनेवाले सब विपयोंमें 
उत्साहपूवक्क योग देने लगा और दीर्घकालके अनुभवसे परिपक. 


साहित्यप्रेमी व्यापारी । ३ 


हुए सम्योंकी बराबरी करने लगा। पार्लमेप्ट के सम्य होनेसे पहले 
थोड़े समयसे उसने बीजगणितका अभ्यास झुरू किया था | इस शासत्रका 
उसने पहले कभी नाम भी न सुना था; परन्तु उसे अब इस शाम््रमें 
बड़ा मज़ा आने ठगा। 





उसने इंग्लेंड आने बाद, और जब तुर्किस्तानमें था तब भी, बहु- 
तसे लेख लिखे ये। १६९१ में वह पहले पहल प्रन्थकर्ताके तौरपर 
प्रसिद्ध हुआ। उसने इस साल व्यापारविषयक निबंध ( डिस्कोर्सिस 
अपॉन ट्रेंड ) नामक पुस्तक प्रकट की । इससे वह १७ वीं सदीके अर्थ- 
शाह्रियोंमे मुख्य समझा जाने लगा | उस समयके प्रचलित व्यापारी 
सिद्धान्तोंसे उसके सिद्धान्त बहुत अच्छे थे। सर डडली नाथेके उदाह- 
रणसे यह बात भली भाँति जानी जा सकती है कि एक ही व्यक्ति 
व्यापार और तक्तज्ञानमें कैसे विजयी हो सकता है । 


सर जॉन लबक या इस समयका टार्ड एवेबेरी एक साहसिक व्यापारी 
और बिद्यादेवीका परम भक्त हैं। छण्डन शहरका प्रव्गत्तिमय व्यापारी 
जीवन व्यतीत करनेपर भी सारा समय उसीके समपैण न कर वह 
बहुत सादा और विशेष उदात्त जीवन ब्यतीत कर सकता है। उसकी 
बुद्धि विलक्षण है और वह बड़ा भारी विद्वान है। उसके पिताका नाम 
सर जे० डब्ल्यू० लबक था। वे लंडनके प्रसिद्ध बेंकर थे और ज्योतिष 
और गणितविद्यामें पारंगत थे । जॉन लूबक उनका बड़ा लड़का है। 
इसने भी अपने पिताका ही अनुकरण किया | इसे विद्याल्यमें उच्च 
शिक्षा नहीं मिली । १४ वर्षकी अवस्थामें यह बेंकके काममें लगाया 
गया | जिस उम्रमें अधिकांश मनुष्य विश्वविद्यालयकी पढ़ाई प्री करते 
हैं, उस उम्रमें जॉन ल्थक बेंकका हिस्सेदार होकर सब प्रकारकी बेंककी 


ए्छ कठिनाई में विद्याभ्यास- 


िचिजड 





ब्यवस्था करनेमें योग देता था। वह बेंकरोंमें अग्रेसर हो गया । इस 
धैदेंके विकास और सुधार करनेके लिये जितनी संस्थाएँ थीं, उन सबका 
बह सर्वोच्च पदाधिकारी हो गया | चेककी पद्धति चलानेमें भी उसका 
हाथ है । 


जॉन लबक उत्तम विज्ञानवेत्ता है। खासकर उसने प्राकृतिक विज्ञा- 
नका गहरा अभ्यास किया है। जैसे उसका पिता गणितवेत्ता था, वैसे 
ही उसने भी अपनी गणितज्ञता बेंकके धंदेमें उपयोग करके सिद्ध कर 
दिखाई है। चिउँटी, मक्खी और अन्यान्य जंतुओंके सूक्ष्माबल्ेकनसे 
उसने घेर्यं, नेसर्गिक प्रीति और खोज करनेकी शक्ति पाई है। इन 
गुणोंमे उसके समान श्रेष्ठ मनुष्य शायद ही कोई हो | वह मनुष्य जातिके 
प्राचीन इतिहास और सुधारका प्रारम्भसे ही परिश्रमपूर्वक अभ्यास करने- 
बाला है | 


सर जॉन रूबकके बुद्धिविभवकों अनेक विश्वविद्यालयोंने माना है। 
क्योंकि डब्लिन विश्वविद्यालयने उसे एछ-एल० डी०, आक्सफर्ड विश्व- 
विद्यालयने डी० सी० एल० और वजंबर्ग विश्वविद्यालयने एम० डी० की 
पदवियाँ दी हैं। इनके सिवाय लंडन विश्वविद्यालयके साथ भी उसका 
गाढ़ा सम्बन्ध है । 


एक उत्तम व्यापारी और उत्कृष्ट विज्ञानवेत्ता होनेके सिवाय वह 
पार्लमेंटका सभ्य भी रहा है। सन्‌ १८७० में उसने मेडस्टोनकी 
ओरसे पार्लमेंटमें प्रवेश किया और १८८० में लंडनके विश्वविद्यालयकी 
ओरसे वह उदार राजपुरुष है | वह कभी पक्षापक्षीमें नहीं पड़ा । वह 
व्यापार और मजदूरोंकी स्थिति ठीक करनेके य्ञमें रहा । उसीके परिश्रमसे 
बेंकोंमें आवश्यक छुट्षियोंका बेंक हॉलीडेज एक्ट” बना। इन छुट्टीके 


विज्ञानके विद्वान्‌। ण्षु 


दिनोंको छोग कभी कभी * सर लबकके दिन ? के नामसे पुकारते हैं। 
उसका मनुष्यकी उन्नति करनेवाली अनेक संस्थाओंके साथ सम्बन्ध है। 
उसका जीवन वास्तवमें उपयोगी है। उसे लार्डकी पदवी मिल गई 
है और वह ' लाई एेबेरी ” के नामसे प्रस्यात है। अब भी वह मनुष्य 
जातिके लिये बहुत काम करेंगा। उसने “ जीवनका उपयोग ” नामक 
एक उत्तम ग्रन्थ लिखा है । 


विज्ञानके विद्वान । 


>कमवाल परगनेके पेनज़ान्स नाम गाँवमे सन्‌ १७७८ ई० में ' सर 
हम्फी डेवी ” का जन्म हुआ । इसका बाप इस गाँवमें लकड़ीपर 
ख़ुदाईका काम करता था। टूरो नामके स्थानपर बालक डेबीको वर्णेमाला 
सिखलाई गई । इसके बाद इसके पिताने इसे अपने कस्बेके एक डाक्टरके 
यहाँ नोकर रख दिया | परन्तु यह अपने कामपर ध्यान न देकर आस- 
पासके गाँबोमें फिरा करता था और मालिककी शीशियोंमें कुछ प्रयोग 
किया करता था। कभी कभी तो इसके ऐसे प्रयोगोंसे इसके मालिकका 
सारा कारखाना नाश हो जानेका भय उत्पन्न हो जाता था। १५ वर्षकी 
अवस्थामें पेनज़ान्सके एक अच्छे डाक्टरके यहाँ यह रखा गया। यहाँ- 
पर भी इसने अपने एक अच्छे डाक्टर हो सकनेके कुछ लक्षण न 
दिखलाये; तथापि इसने उस विज्ञानशास्र॒का अभ्यास करना प्रारम्भ कर 
दिया जिसमें आगे चलकर इस तचवेत्ताने बड़ा नाम पाया | अभ्यासके 
विषयोका निर्णेय करके १८ वर्षकी अवस्थामें इसने भोंतिक शात्त्र और 
रसायनशात्न्के मूलत्तोंका पूर्ण ज्ञान सम्पादन कर लिया और वनस्पति- 
शात्र, भूमिति तथा सर्जरीमें भी कुछ कुछ प्रवीणता पा ली । 


ण्दध कठिनाईमे विद्याम्यास- 


रसायनविद्याका अभ्यास करनेमें तो वह बड़े ही उद्योगके साथ जुट 
गया । कॉनेवाल परगनेकी भूमिनें उसे अपने प्रिय विषयके अभ्यास 
करनेमें खूब उत्तेजनन दिया | वह्ँकी भूमिमें जो खनिजद्भब्य छुपा पड़ा 
था, उसे खोज निकाढने और शुद्ध करनेका उसके हृदयमें बड़ा उत्साह 
था। वह कहता है कि “ जब मैं बच्चा था तब नये नये खनिज पदा- 
थॉँको ढ/ँढ़ निकालनेके लिये टेकरियोंपर बहुत वूमा हूँ ।” कहा जाता 
है कि समुद्रक किनारेपर होनेवाछे एक प्रकारके सौंठेकी पोलमें जो हवा 
भरती है वह किस प्रकारकी होती है, इसके लिये जो उसने प्रयोग 
किया वह उसका विज्ञानसम्बन्धी पहला प्रयोग था। उस वक्त इसके 
पास प्रयोगशाला तो थी नहीं; केवछ मालिककी शीशियाँ, रसोईके बरतन 
और ऐसी ही और और चीजें थीं जो सहजमें ही मिल सकती थीं । 
यही इसके प्रयोग करनेके साथन थे । इन्हीं चीजोंकों यह बुद्धिचातुर्यसे 
अपने उपयोगमें ले लेता था 

डेवीने रसायनविद्याका अभ्यास पहले किसी शिक्षकवी सहायता 
बिना ही किया । सोभाग्यसे उसकी मुल्यकात जेम्स वॉटके पुत्र ग्रेगरीके 
साथ बचपनमें ही हो गई थी । ग्रेगरी अपने स्वास्थ्यके लिये जब पेन्‌- 
ज़ान्स आया था, तब डेबीके घरपर ही उतरा था | इस समागम्में 
डेवीकी बुद्धिमत्तासे वह थोड़े ही समयमें परिचित हो गया | मि० बॉटने 
अपने वैज्ञानिक ज्ञानसे बालक डेबीको अभ्यास करनेकी उत्तम परिपाठी 
बतलाई और इस बातके लिये उत्साह बढ़ाया कि वह अपने विषयमें 
घीरजके साथ छगा रहे । सुयोगसे महाशय जिल्बट ( जो आगे चल कर 
रायल सोसाइटीके अध्यक्ष हुए ) का ध्यान इसकी ओर आकर्षित हुआ | 
इस विपयमें प्रसिद्ध है कि एक दिन डेवी अपने मकानके दरवाजेकी 
देहलीपर खड़ा हुआ था | इतनेहीमें उघरसे जिल्बट साहब अपने साथि- 








विज्ञानके विद्वान्‌। ज्७ 


आकर 


योंके साथ आ निकले] एक साथीने डेवीकी ओर उँगली उठाकर कहा कि 
यह नवयुवक बड़े परिश्रमके साथ रसायन शात्लका अभ्यास कर रहा है। 
रसायन शात्लरका नाम सुनते ही जिल्बर्टने बड़े ध्यानसे डेवीको देखा और 
खड़े रह कर वे उसके साथ बातें करने छगे । बातें करनेपर उन्हें जान 
पड़ा कि यह नवयुवक साधारण मनुष्य नहीं है-इसमें अलौकिक बुद्धि- 
सामर्थ्य है । तब उन्होंने डेवीसे उदारताएूवंक कहा कि आप प्रसन्नता- 
पूर्वक मेरे पुस्तकालयका उपयोग कर सकते हैं और अपने अभ्यासकी 
वद्धिकि लिय किसी प्रकारकी सहायताकी आवश्यकता हो तो बह भी प्रकट 
कर सकते हैं | १९ वर्षकी अवस्थामें डा० वेडोज़के साथ डेवीका परिचय 
हुआ । डा० बेडोज़ने भांति भौतिके गैसोंका रासायनिक प्रथक्रण कर- 
नेके लिये ब्रिस्टठमें एक प्रयोगशाला कायम की थी | डेवीके बुद्धिकोश- 
लको देखकर डा० बेडोज इतना प्रसन्न हुआ कि उसने उसे अपनी 
प्रयोगशालाका सुप्रिप्टेंडे्ट मुकरर कर दिया । 

इस प्रयोगशालामें डेबीने गेसके भाँति भातिके प्रयोग करना शुरू 
किये | इस काममें कई बार तो वह मरणके ब्रिछोनेपर पड़ गया । डेबीने 
इस बातका पता लगाया कि ' नाइट्स ऑक्साइड ” के श्वासमें जानेसे 
क्या परिणाम होता है । इस गैसके श्वासमें जानेस आदमी बेहद हँसने 
लगता है और उन्मत्त हो कूदाफाँदी दौड़ादौड़ी करने छगता है। २१ 
बषेकी अबस्थामें डेवीने अपने रासायनिक प्रयोगोंके बृत्तान्त प्रकट किये | 
इसी समय वह लंडनके रायल इन्स्टिट्यूटमें वक्ता चुना गया | उसने अपना 
'पहला व्याख्यान १८०१ में दिया और बहाँपर जो बाग्मिता दिखाई, 
उससे तथा उसके प्रयोगोंकी नवीनताओंसे मनुष्योंके समुदायके समुदाय 
उसकी ओर आकर्षित होने लगे | बड़े बड़े वैज्ञानिक विद्यानू भी उसके 
'व्याख्यानोंको सुननेके लिये उत्सुक रहते थे । 


"८ कठिनाईम विद्याम्यास- 


न्ल्च्न्ल््ख्ख््््ख्ल्चिध्ख्क कल चटपटी िस्‍खि्लल्ज्ज लव चललललल्खजलतलल््त्ल्चलचचच्ििच जा +<-फ 


डेबीका प्रथम आविष्कार विद्युत और रसायनके परस्पर सम्बन्धके 
विषयमें था | इस आबविष्कारके प्रतापसे “ विद्युद्रसायनशास्त्र 
( 7/९८(४7०-८४९०४आंड०० ) नामक नवीन विद्या प्रकट हुई | इस 
कामके उपलक्ष्यमें * फ्रेंच इन्स्टिट्यूशान ” ने डेवीको अपना पहला इनाम 
दिया । इसके बाद डेवीने आविष्कार किया कि चूना, नमक, सोडा और 
दूसरे कितने ही द्वव्य प्राणवायुमें मिले हुए हैं | ये द्वव्य सोडियम, 
केल्शियम, पोटासियम आदि नाम देकर जुदा क्यि गये हैं। पोटासि- 
यममें ऐसा गुण है कि उसे जलमें डाढनेसे आग जल उठती है । 
१८१२ में डेवीको छार्डकी पदत्री मिली | १८१३ में उसने रायल 
इन्स्टीट्यूशानमें अपनी जगहका इस्तीफा दे दिया। मनुष्य जातिपर जो 
सबसे बड़ा उपकार डेबीने किया है बह उसका रक्षक-दीपक 
( 5०6ए शाए ) । 

कोयलेकी खानोके चारों ओर दरारोंमेसे एक प्रकारका फायर डेम्प 
नामका गैस निकलता है | यह गेस जब अकेला होता हैं तब तो धीरे 
घीरे जला करता है, परन्तु बाहरी बातावरणके पदार्थोके साथ मिलते ही 
भड़क उठता है। वहाँपर जरा दियासलाई सुलूगाई हो या आगकी 
चिनगारी पैदा की हो, तो एकाएक सारी खान जछू उठती है, माइलों 
तक त्रिप्रत मच जाता हैं और कई माइल तकका वातावरण बिगड़ 
जाता हैं। 

सर हम्फी डेवी विज्ञानवेत्ताओंमें सुप्रसिद्ध था। उससे किसीने कहा कि 
क्या आप कोई ऐसी तरकीब नहीं निकार सकते कि कोयलेकी खानोंका 
काम विशेष सलामतीके साथ होने लगे ? डेवीने इस कामको अपने सिरपर 
ले लिया और अन्तःकरणसे प्रयोग करना शुरू कर दिया। कोयलेकी 
खानकी हवा कितनी ही शीशियोंमें भरी और उन शीशियोंपर रात दिन 


विज्ञानके विद्वान । ७५९, 


जागरण करके बड़े परिश्रमके साथ भाँति भाँतिके प्रयोग किये | 
इस प्रकार उसने इस गैसके सारे लक्षण जान लिये | उसे इस बातका 
पूरा विश्वास था कि जहाँ भय है वहाँ ईश्वरने उससे बचनेके भी उपाय 
बतलाये हैं | इसके बाद उसने बड़े श्रमसे एक लेम्प तैयार कर लिया। 
इस लेम्पको साथ लेकर वह बड़ी निर्मयताके साथ खानमें उतर गया 
और आश्चर्यमें ड्रबे हुए मजदूरोंको उसने अपना लेम्प बताया । 

इस दीपकर्मे यह चमत्कार है कि प्रकाश भी देता है और हवाकी 
खराबी होनेसे शीघ्र ही कोई अनर्थ घटनेवाला हो तो उसकी सूचना 
भी । क्‍योंकि हवाके बहुत खराब होनेसे इस दीपककी रोशनी नीछी 
पड़ जाती है जिसे देखकर मज़दूर इस लेम्पको लेकर ऐसी जगह पहुँच 
सकते हैं जहॉपर वे सही सलामतीसे रह सके | 

सर हम्फ्री डेवी सन्‌ १८२९ में खीट्जलेंडमें मरा | स्वीट्जरलेंडकी 
सरकारने उसका सार्वजनिक शव निकाल कर सम्मान किया । इस लेम्पको 
बने बहुत वर्ष हो गये, तो भी इसका उपयोग अबतक होता है। 

माइकल फराडेके समान कदाचित्‌ ही कोई विज्ञानवेत्ता हुआ हो | 
यह पुरुष जैसा विज्ञानवेत्ता था वैसा ही ईश्वरभक्त भी था। इससे यह 
भी सिद्ध होता है कि विज्ञान और घधर्ममें कुछ अपरिहार्य विरोध नहीं 
है। फराडेका जीवनचरित आदिसे अन्ततक उपदेशपूर्ण है। उसका 
पिता ल॒हारका काम करता था | वह बड़ा ही गरीब था और साथ ही 
रोगी भी | वह लंडनमें धोड़ोंके तबेलेके छप्परपर रहता था | इस प्रका- 
रकी दारित्यकी स्थितिमें महान्‌ तक्तवेत्ता माइकेल फराडेका जन्म १७९ १ 
के सेप्टेम्बरकी २२ तारीखको हुआ | इसके माता पिता बड़ गरीब थे; 
परन्तु धार्मिक वृत्तिके थे । उन्होंने अपने पुत्रपर धामिक संस्कारकी अच्छी 
छाप बिठाई थी | वे गरीब थे, इससे उनमें इतनी शाक्ति न थी कि. 


* ६० कठिनाईमे विद्याम्यास- 





- माइकेल या अपने अन्यान्य बालकोंको शिक्षा दे सकें | उनके बच्चे काम 
धंदेमें उन्हें जो सहायता देते थे वह बड़ी उपयोगी हो पड़ती थी। 
माइकेल १२ वर्षकी अवस्थामें एक पुस्तकविक्रेता और पुद्ठे बाँधनेवालेके 
संदेशेकी इधरसे उधर और उधरसे इधर पहुँचानेके कामपर रहा | इसके 
सिवाय वह अपने मालिकके यहाँसे ग्राहकोंके पास प्रातःकालके समाचार- 

“पत्र भी पहुँचाया करता था। आगे चलकर जब वह प्रसिद्ध पुरुष हुआ, 
तब समाचारपत्र पहुँचानेवाले बालकोपर बड़ी ही दया किया करता था। 
एक दिन उसके मैुँहसे ये शब्द निकले थरे--“ इन बच्चोंकी मुझे सदा 
दया आती है, क्योंकि एक समय में भी यही काम करता था। ” 
माइकेलके चापल्य, ज्ञान और उद्योगसे उसके मालिकका ध्यान खास 
'तौरपर उसकी ओर आकर्षित हुआ और वह उसपर बहुत ही प्रसन्न 
हुआ | उसने उसकी प्रामाणिक सेवाके बदलेमें उसे, बिना किसी प्रका- 
रकी फीस लिये, अपनी दूकानपर रख लिया । 

अब उसे पुस्तकें पढ़नेका मौका मिला | वह बहुतसी पुस्तकें पढ़ने 
लगा और धीरे धीरे तलवेत्ता होनेके लक्षण दिखाने लगा | जिन पुस्त- 
कोंकी ज़िल्दें उसे बाँधनी पड़ती थीं, उन्हींसे उसने तक्तज्ञानके बीजांकुर ग्रहण 
किये । इस तरह उसे घंदेसे जो अबकाश मिला, उसमें उसने विद्युद्दिया 
और रसायनविद्याका बहुतसा ज्ञान सम्पादन कर लिया । उसने विज्ञानके 
व्याख्यान सुनना शुरू किया और इसी प्रकारका अभ्यास करनेवाले और 
और विद्यार्थियोंसे परिचय किया जो उसके जीवनपर्यन्त मित्र रहे । 

उसके मालिकको इस बातकी खबर हुई; पर्तु जब उसने जान 
लिया कि इसकी विज्ञानप्रियताके कारण पुस्तकोंकी बँधाईमें कुछ कमी 
नहीं होती तब उसने किसी प्रकारकी बाधा न डाली । यही क्यों, उसने 
इसके अभ्यासमें जितनी बन सकी उतनी सहायता भी दी। जब माइ- 


केलकी नौकरीके दिन पूरे हो गये, तब वह अपने भावी धंदेके सम्बन्धमें 
सोचने लगा | जिल्दबंदीके काममें उसका जी न लगता था, क्योंकि 
उसका प्रबल अनुराग विज्ञानपर था | अब वह क्‍या करे ? उसके मालि- 
कके एक ग्राहकका ध्यान उसकी ओर पहले ही खिंच गया था। वह 
इसे सर हम्फ्ी डेवीका ब्याख्यान सुननेके लिये रॉयल इन्स्टिट्यूशनमें ले. 
गया | उस समय इस आतुर बालकने गेलरीमें बैठकर डेवीके व्याख्या- 
नोंकी ठम्बी रिपोर्ट छी और प्रयोग सूक्ष्म दृष्टिसे देखे । इसके बाद इसने 
व्याख्यानोंको शुद्धतापूर्वक्क लिखकर उनका एक ग्रन्थ बनाया | अब तक 
इस ग्रन्थों सँभाल कर खखा गया है। इस प्रन्थमें पहले सिद्धान्त दिये 
हैं; पीछे प्रयोग दिये हैं और अखीरमें परिशिष्ट जोड़ा गया है । 

जब फराडेने अपने भावी धंदेका विचार किया, तब उसने अपनी: 
इस पुस्तकको सर हंफ्री डेवीके पास मेज दिया और इसीके साथ एक 
पत्रके द्वारा अपनी परिस्थिति और इच्छा भी बतछा दी। डेवीका ध्यान 
इस पुस्तक और पत्रकी ओर आकर्षित हुआ। उसने इस नौजबानकों 
बुला भेजा | इसका परिणाम यह हुआ कि फराडे रायल इन्स्टीट्यूशानकी 
प्रयोगशालामें सन्‌ १८१३ में मददगारके पदपर मुकरर कर दिया गया | 
उसका कार्य यह था कि प्रयोगके लिये जों औजार पात्र आदि काममें 
लाये जायेँ उन्हें सच्छता और व्यवस्थापृतवक रखे । यह काम उसने इतनी 
अच्छी तरह किया ककि उसके अफसरकों उससे पूरा पूरा संतोष हुआ। 
बह इतना ही काम करके न बैठ रहा; अवकाशके समय सख्रय भी प्रयोग 
करने लगा । सन्‌ १८१३-१४ में सर हम्फ्री डेवी वैज्ञानिक खोजके 
लिये जब प्रवासकों निकछे, तब उनके साथ यह भी गया और यूरपके 
विज्ञानवेत्ताओंके साथ मुपरिचित हो गया। ये वैज्ञानिक पंडित भी फरा- 
डेके वेज्ञानिक ज्ञानसे बहुत प्रसन्न हुए। १८२१ में यह रायल इन्सटी- 


दर कठिनाईमे विद्याम्यास- 

ट्यूटका सुपरिण्टेडेण्ट हुआ और इसी साल जूनके महीनेमें एक पादरीकी 
कन्यांके साथ इसका विवाह हुआ । 


प्रयोगशाल््री और व्याख्याताके नामसे उसकी कीत्ति स्थायी हो गई | 
उसने इन कामोंको बड़े परिश्रमसे और ध्यान देकर किया। वैज्ञानिक 
कार्मोके साथ ही साथ वह धर्मका अभ्यास भी करता था और छोगोंको 
मुक्तिका मांग बतठछा था। उसे काम करनेंसे जो थकाबट होती थी, 
वह ईश्वरीय वार्ताछापसे उत्पन्न हुई शान्तिसे दूर हो जाती थी। वह नई 
नई कल्पनाओंका सागर था । उसके पास जानेवाले मनुष्यको शान्ति 
मिलती थी। उसके सानिध्यसे प्रत्येक वस्तु चेतन्य पैदा हो जाता था 
और विज्ञानके गुप्त रहस्य उसके अघीन हो प्रयक्ष हो जाते थे । 


ज्यों ज्यों उसे विजय मिला यों ही थों ढालचने चाहा कि उसके 
पास जा जमे | ज्यों ही वह महा निपुण वैज्ञानिकके नामसे प्रसिद्ध 
हुआ, वयों ही चारों ओरसे उसके पास पत्र आने छगे कि आप अपनी 
शक्तियोंका उपयोग व्यापार घंदेम कीजिए। पहले पहल तो वह इन प्रार्थ- 
नाओंके वशीभूत हुआ और सम्पत्ति कमाने लगा; परन्तु अखीरमें उसने 
गंभीर विचार किया कि मुझे व्यापारी विज्ञानशास्री बनना चाहिए या 
विना किसी प्रकार फलकी आशासे सारी उम्र प्रयोग कर करके नये 
नये वैज्ञानिक सत्योंका आविष्कार करना चाहिए | बहुत समयतक यह 
विचार उसके मस्तकमें चक्कर लगाता रहा । अखीरमें उसने सम्पत्तिकी 
छालच छोड़ दी और विज्ञनके अथाह समुद्धमोें पड़े हुए सत्य-रनोंकी 
खोज करनेकी ही ठान डी । 


अब उसने बहुतसे मनुष्योंसे मिलना जुलना छोड़ दिया और 
अपने घरमें ही एकान्त जीवन व्यतीत करते हुए वैज्ञानिक प्रयोग करने 


विज्ञानके विद्वान । ६३ 


शुरू किये । उसकी छक्ली और उसकी भतीजी ये दोनों उसके साथ 
रहती थीं और घरका सारा काम काज देखा करती थीं। वह इस तरह 
एकान्तमें रहकर केवल वैज्ञानिक खोजमें अपना सारा वक्त खर्चने छगा | 
यहाँ उसने अनेक खोजें करके जगतको छाम पहुँचाया। वह अपना सारा 
वक्त प्रयोगशालामें बिताता था। जब कभी उसे अपनी खोजके विपयमें 
ब्याख्यान देना होता था तभी बाहर आता था, और वक्त नहीं । 

वैज्ञानिक व्याख्यानदाताओंमें वह सर्वोत्तम था; तथापि वह पूरी पूरी 
तैयारी किये बिना कभी व्याख्यान न देता था । वह पहले देख लिया 
'करता था कि सब साधन स्रच्छ और व्यवस्थासे रक्खे हे या नहीं और 
विषय मेरे मस्तकमें ठीक तौरपर संगठित हुआ है या नहीं | वह एक 
कागजपर ठीक सिलासिला भी जमा लेता था। 

फराडेको प्रथमावस्थामें जो कठिनाइयों पड़ी थीं, वें उसे उत्तरावस्थामें 
बहुत काम आई । उनसे वह बुद्धिमान्‌ और ज्ञानवान्‌ हुआ | जब वह 
बालक था तब उसने एक पुरानी शीशीसे बिजलीकी वेटरी बनाई थी। 
क्योंकि उसके पास और कोई साधन ही न था जिससे बेटरी बनाता। 
इस दरिद्रतांक कारण ही आगे चलकर उसके हाथमें ऐसा हुनर आ 
गया कि वह सादी चीज़ोंसे अच्छे अच्छे साथन पैदा कर लेता था। 
अपने ही पर श्रद्धा रखनेका पुख्ता स्वभाव भी उसका इससे बन गया । 
उसके सादे औज़ारोंकों देखकर मनुष्योंकी अचंभा होता था। ऐसे सादे 
साधनोंसे वैज्ञानिक प्रयोग करनेकी उसकी रीत-भात अद्भुत थी | उसकी 
छोकप्रियता और सार्वजनिक ब्याख्याताकी शक्तिका आधार इस प्रकारका 
कलाकौशल्य ही था। उसकी समझानेकी शक्ति ऐसी अच्छी थी कि 
छोटे छोटे बच्चे भी विज्ञनके उच्च तल्वोंकी सहजमें समझ लेते थे और 
वैज्ञानिक प्रयोगोंमें उन्हें मजा आता था | यदि हम ऐसा भी कह दें कि 








ध््छ कठिनाईमे विद्याम्यास- 


पर 


अभी अभी जो अधिकंतासे वैज्ञानिक प्रयोग होने लगे हैं, उनका श्रेय 
बहुत करके फरांडेको ही है, तो कुछ अतिशयोक्ति नहीं है। इस 
महवैज्ञानिकका जीवन अविश्रांत उद्योगमें व्यतीत हुआ। इसने अपना 
सारा बल अपने प्रिय कार्यमें व्यतीत किया। यह परमेश्वरका दृढ़ भक्त था। 


फराडेकों सरकारसे पेन्शन दी गई । महारानी विक्टोरियाने रहनेके 
लिए मकान दिया | उपाधिके लिये इससे प्राथना की गई थी; परन्तु 
इसने अपने नामके साथ किसी प्रकारकी उपाधि छगाना ठीक न 
समझा । इसने बार बार इस बातसे इन्कार कर दिया और अपने सादे 
नामकें साथ ही जीवन व्यतीत करना पसन्द किया । २५ अगस्त सन्‌ 
१८६७ ई० में ७५ वर्षकी अवस्थामें शान्तिपूौवकत इसकी मौत हुई । 
उस समय लंडन टाइम्सने लिखा था कि “ अब तक कोई मनुष्य फरा- 
डेके समान खार्थयागी और लोकप्रिय न हुआ । वे प्रामाणिक, नम्न और 
सरल थे और तजज्ञानी, वैज्ञानिक तथा भक्त थे | ” 








जहाजी और प्रवासी । 


खुततिको भूगोल्सम्बन्धी ज्ञान देनेवाले जहाजियोंमें जेम्स 
कुकका नाम बहुत ही प्रसिद्ध है। सन्‌ १७२८ में यॉर्कशायर 
परगनेके मास्टेन गाँवमें एक कच्चे मकानमें इसका जन्म हुआ था | इसका 
बाप एक गरीब मजदूर था | इसका बचपन ऐसी गरीबीमें व्यतीत हुआ 
था कि इसका भावी जीवन इतना उच्च होगा, इस बातकी किर्साको भी 
आशा न थी। फिर इस बातकी आशा तो करता ही कौन कि यह सुप्र- 
सिद्ध पुरुष भी होगा। परन्तु इसे मातापिताकी ओरसे प्रामाणिकता, 
सरलता, उद्योग और घेर्य आदि ऐसे सब्गुण प्राप्त हुए थे जो विजयकी. 


जहाजी ओर प्रवासी । ध्ष 


कुंजियाँ हैं। इसकी ८ वर्षकी अवस्थामें इसके पिताको बेलिफकी नौकरी 
मिल गई, इससे इसको पढ़नेका मौका मिला । इसने चटशालमें लेखन- 
कला और गणितके मूलतक्ल सीख लिये । १३ वर्षकी उम्रमें यह स्टेथ 
कस्रेके एक सूई-डोरे बेचनेवालेके यहाँ नोकर हो गया; परन्तु इसकी दृष्टि 
सामनेके समुद्रपर लगी रहती थी | जब जहाजी लोग इसके यहाँ आते, 
तब यह उनसे खूब बातें करता था--सूई-डोरे बेचनेमें इसका जी नहीं 
लगता था । इसकी लापखाही देखकर मालिकने इसे छुट्टी दे दी । यहाँसे 
यह एकदम विटवीकों चछा गया और वहाँ कोयलेके व्यापारियोंके यहाँ 
सात वर्षकी शर्तेसे रह गया वहाँपर इसने बड़ी मेहनतसे काम किया। 
१७९३ में जब फ्रॉस और इंग्लेंडमें युद्ध हो रहा था, तब कुछ सोचकर 
इसने शाही जहाजी बेड़ेमें नौकरी करनेकी प्रार्थना की और वह स्वीकृत 
हो गई । जिस जहाजपर यह नौकर हुआ उसका केप्टन सर ह्युपलीसर 
था । उसने कुककी शक्ति और घीरजकी परीक्षा शीघ्र ही कर छी | कुक 
मर्क्यूरी जहाजका केप्टन बनाया गया और यह जहाज क्रेबेक स्थानको 
भेजा गया । इस प्रकार कुकको स्वदेश-सेवा करनेका पहला मौका मिला | 

जनरल बुल्फकों सेंट छेरिन्स नदीमें एक ऐसे होशियार खलासीकी 
ज़रूरत थी जो युद्धके नाजुक मौकोंपर काम दे सके | जेम्स कुकने इस 
कामको अपने सिर ले लिया और वहाँपर उसने बड़ी कीमती 
सेवा की । इस समयतक वह यह भी न जानता था कि पेंसिल कैसे 
पकड़ा करते हैं! फिर इस बातका ज्ञान तो उसे होता ही कहाँसे कि 
चित्र नकशे बगैरह कैसे बनाये जाते हैं। परन्तु इस उत्साही पुरुषने 
सौखना प्रारम्भ कर दिया और अपने धंदेमें काम आनेवाला ज्ञान सम्पादन 
कर लिया । यद्यपि उसके पास पुस्तकें थोड़ीसी थीं, परन्तु उसने उनका 
अच्छी तरह अभ्यास किया । इसके सिवाय उसने भूमिति और खगोल- 

५ 


घर कठिनाइसे विद्याम्यास- 


विद्याका भी अभ्यास किया | अब उसने न्यू फाउण्डलेंड और लब्रेडोरको 
नापनेका काम अपने सिर ले लिया। उसे इन दोनों द्वीपोंके किनारे 
और अन्‍्तर्भाग नापने थे । उसने इस समय अपने खगोलज्ञानकों काममें 
. लिया और “ न्यू फाउप्डलेंडमें सूर्यग्रहण” इस विषयका एक लेख प्रसिद्ध 

किया । इससे वह एक समर्थ गणितवेत्ता और खगोलतचज्ञके नामसे 
प्रसिद्ध हो गया। कुकको असाधारण सफलता हुई। कोई कहेगा 
कि कुकको बुद्धिके प्रभावले सफलता हुई; परन्तु हम कहते हैं कि वह 
उद्योग और इढतापूर्वक काममें लगे रहनेसे हुई । 

१७६८ में लेफ्टनेंट कुक सरकारी जहाजी खातेमें इस बातके 
लिए मुकरर किया गया कि वह दक्षिण महासागरमें खोज करे और 
सूर्य और प्रृश्वीके बीचकी सीधी रेखामें होकर जाते हुए शुक्रको देख- 
कर उसके हालात लिख ले। दक्षिण महासागरमें उसने कितने ही 
द्वीपोंको ढूँढ निकाठा और टाहिटी द्वौपमें उसने शुक्रम्हके वृत्तान्त 
लिखे । इन द्वीपोंके निवासी उसे पहले नम्र और आव-भगत करने- 
वाले मातम हुए; परन्तु पीौछेसे वे उसके जहाजमेंसे छोटे बड़े 
औज़ारोंको चुरा ले जाने लगे। टाहिटीमें तीन महीने रहनेके बाद वह और 
और द्वीपोंको देखनेके लिये गया | कई छठोगोंका खयाल था कि अब भी 
दक्षिणमें एक खंड है, इससे कुक उसकी खोज करनेके लिये चल 
दिया । उसे कोई खंड तो नहीं मिला; परन्तु वह न्यूजीलेंडम जा पहुँचा। 
इस द्वीपके मनुष्य उससे रूड़ पड़े । इसके बाद उसने वानडायमन्सलेंड 
आर आस्ट्रेलिया खंडकी खोज की और निश्चयप्ृर्वक यह प्रकट किया कि 
न्यूगिनी एक खतंत्र द्वीप है, आस्ट्रेलिया खंडका विभाग नहीं 

उसे जहाजी मातहतोंकी बीमारी और जहाजकी जीर्णताके कारण 
पीछे लौटना पड़ा । इस अर्सेमें उसके ३० मनुष्य मर गये। इससे 

जज 


उसका ध्यान आरोग्यरक्षक और आरोग्यवर्धक नियमोंकी ओर आकर्षित 
हुआ । आख़िर उसने जहाजियोंके रहन-सहन और खाने-पीनेके नियम 
बनाये | ये नियम भी दुनियाकों उसकी खोजके समान ही उपयोगी हैं । 
बह “ केप आफ गुडहोप ” होता हुआ तीन वषमें इंग्लेंड पहुँचा । 


इसके बाद वह “रेज्ोल्यूशन” नामक ज्ञहाजपर सवार हुआ और 
अपने साथ उसने “एडवेंचर” नामका जहाज भी ले लिया । इस वक्तकी 
यात्रा भी दक्षिण महासागरके अज्ञात द्वीपों और खंडोंकी खोजके लिये थी; 
परन्तु जिन जिन त्रिन्नोके कारण दक्षिणश्रुव और उत्तरघुव थोड़े समय 
पहले तक अज्ञात रहे हैं, वे ही विन्न इस यात्रामें भी बाधक हुए। इन 
प्रवासियोंकी बरफके बड़े बड़े पहाड़ पानीमें तेरते हुए देख पड़ते थे और 
वे इन्हें घड़ी घड़ी पछ पलमें डराते थे | ठंड इतनी पड़ती थी कि जहाज- 
परके पशु मर जाते थ। केप्टन कुकने तीन बार प्रयत्न किया; परन्तु 
सफलता न हुई | इसके बाद वह न्यूजीलेंड और सोसाइटी द्वीपोंमें गया । 


तीन वर्षके बाद केप्टन कुक स्वदेशको छोटा। वह रॉयल सोसाइटीका 
सम्य बनाया गया और उसे एक सोनेका पदक दिया गया । इसके बाद 
उसने जो दुनियाके आसपासकी दूसरी यात्रा की थी, उसका विवरण 
प्रकट किया । 


इस समय वैज्ञानिकोमें एक मह्तके प्रश्नक्री चर्चा छिड़ी हुई थी। 
बह यह कि चीन और जापान जानेके लिए उत्तरकी ओरसे क्या कोई 
मुल्भ मार्ग नहीं मिल सकता ? क्योंकि इस समय “केप आफ गुडहोप ! 
के रास्तेसे जाना पड़ता है और यह रास्ता बहुत ही लम्बा और कष्टमय 
है । यह रास्ता हूँड़ निकालनेका साहसिक काम भी केप्टन कुकके सिपुर्द 
किया गया । इस बड़े भारी कामको अपने सिरपर लेकर १७७६ के 

जुलाई महीनेमें केप्टन कुक यात्राको निकल पड़ा । सत्रह महीनेमें उसने 
कितने ही द्वीपोंका पता छगाया और जहाजमें खाने पीनेका सामान 
भरा | इसके बाद उसने सेंडविच द्वीपको दक्षिणमें छोड़कर अमेरिकाके. 
वायुकीणके किनारेकी ओर अपना जहाज चलाया । मार्गमें उसने बहु- 
तसी खोजें कीं, परन्तु जिस मार्गकी खोजमें वह निकला था, वह न 
मिला । इससे उसने अपने जहाज वापिस लौटाये और वह उन्हें सेंडविच 
द्वीपको ले गया। यहाँसे इसने फिर अपनी खोजका काम प्रारम्भ किया | 
१७७८ के नवम्बरकी ३० तारीखको इसने हवाई द्वीपका पता लगाया 
और इसी द्वीपमें आगे चलकर इसकी मौत हुई । 

केप्टन कुकका इस द्वीपमें जो आदर हुआ, उससे वह बड़ा प्रसन 
हुआ | जब वह यहाँसे खाना हुआ तब यहाँक्े रहनेवराले बाहरसे बड़े 
शोकातुर जान पड़े | वह अपने जहाजोंकों ले तो गया; परन्तु तूफानके 
आनेसे जहाज उसी द्वीपके किनारें फिर आ ठगे | इस वक्त भी इस 
द्वीपके रहनेवालोने केप्टन कुंकका आदर-सत्कार किया। परतु इस 
द्वीपके छोगोंका खभाव चोरी करनेका था। उनमेंसे कई आदमी दो 
दिनतक जहाजमेंसे औजार चुराते रहे । औजारोंकों वापस लेनेका यत्र 
करनेसे किनारेपर एक दंगा हो गया और उस दंगेको शान्त करनेका य्न 
करते हुए ही केप्टन कुकका देहान्त हो गया। उस द्वीपके एक मनुष्यने 
पीछेसे केप्टन कुककी कटार मार दिया; इससे वह पानीमें औंबा गिरा 
और मर गया । १७ फखरी १७७९ को यह शोकजनक घटना हुई | 
जिस समय यह खबर कैली, उस समय इंग्लेंडमें ही क्या सारे यूरपमें बड़ा 
भारी शोक छा गया। केप्टन कुककी मृत्युपर सार्वजनिक सभाओंकी और 
ख्तन्‍्त्रपुर्षोंकी ओरसे बड़ा शोक प्रदर्शित किया गया। कुकने अपने 
अविश्वान्त श्रमके प्रभावसे मनुष्य जातिके कल्याणकारी श्रेष्ट गुरुका स्थान 

पाया है। मनुष्यके प्राप्त करने योग्य यही वस्तु है। श्रम अम्यास और 
संग्परड्धत्तिका फल यही है। सच्चा आनन्द भी यही है। 

आफ़िका खंडमें प्रवास करनेवाले मंगोपार्कका जन्म १७७१ में 
स्कॉटलेंडके दक्षिण प्रान्तमें एक किसानके यहाँ हुआ था। वह एक 
चटरशालम यो ही कुछ थोड़ा बहुत पढ़ा था। बैयके घंदेपर विशेष प्रीति 
होनेके कारण वह १५ वर्षकी अवस्थामें टाम्स अण्डर्सन्‌ नामके डाक्ट- 
रके यहाँ उम्मीदवार होकर रहा । तीन वर्षमें उसने कुछ डाक्टरीका 
ज्ञान सम्पादन किया और एडिनबरोके विश्वविद्याल्यमें भरती होनेके 
विचारसे इस अरसेमे विद्याम्यास भी जारी रक्‍्खा। विश्वविद्याल्यमें 
दाखिल होकर तीन वर्षके बाद वह डाक्टरीकी परीक्षा उत्तीण हुआ । 
१७९३ में उसे बुर्टर नामके जहाजमें असिस्‍टेंट ( नायब ) डाक्टरकी 
जगह मिली । मलाई द्वीपमें उसने कितनी ही नई जातिकी मछलियोंका 
पता लगाया । इससे उसका नाम बहुत ही प्रसिद्ध हुआ और इसी 
कारण उसकी यह दरख्वास्त बड़ी प्रसन्नताके साथ मंजूर की गई कि 
“४ मैं आफ्रिका खंडमें खोज करनेके लिये मुकर॑र किया जाऊँ |” 


इस वक्त पार्क २४ वर्षका था। वह हरूम्बा चौड़ा, मेहनती और 
आशावाला था। उसने नाईगर नदीका मूल खोजनेका निश्चय किया । 
पहले वह आफ्रिकाके गाम्बिया नामक स्थानपर गया और वहाँ कुछ दिन 
ठहर कर उसने * मण्डीगो ” भाषा सीख ली । इससे उसे दुभाषियोंकी 
आवस्यकता न रही । इस अर्सेमें उसने इस प्रदेशके भीतरी भागकी 
हकीकत भी जान ली । 


३ दिसंबर १७९५ को वह दो हब्दियोंकी साथ लेकर खाना 
हुआ । इन दो हब्दियोंमें एक अँप्रेजी बोछ सकता था। उसने बच्ल, 





छ० कठिनाइईम विद्याभ्यास- 


ओऔजार और खुराक खरीदनेके लिये तमाखू आदि चीजें चार गरोंपर 
लाद लीं। जिस देशमें होकर इसे जाना था उस देशमें अलग अलग राजा 
राज्य करते थे और उनमें प्रत्येक अपनी सीमामेंसे निकलनेवाले मनुष्योंसे 
जकात लेता था। ये आफ्रिकन मंगोपार्कको बड़ा धनवान्‌ समझते थे | 
बे इस बातको मानते ही न थे कि कोई भी मनुष्य अपने देशको छोड़ 
कर इतनी दूर कमाई करनेके सिवाय और किसी मतलबसे आ सकता 
है। पार्कने प्रार्थना की कि मैं गरीब हूँ, व्यापारी नहीं; मुझसे जकात 
लेना ठीक नहीं है; परन्तु उसकी सब प्रार्थनाएँ व्यर्थ हुंई । अन्तमें जब 
बह कार्य नामकी जगहपर पहुँचा तब उसकी सत्र चीजें छूट ली गई । 


पाक जबतक हब्शियोंक साथ रहा तबतक उसे किसीने तकलीफ 
न पहुँचाई; परन्तु जब मूर लोगोंके देशमें पहुँचा तब उसपर दुःखके 
बादल घिर आये | मूर लोग मुसलमानी धर्मको मानते हैं। डीना नामकी 
जगहपर वह जिस झोपड़ीमें उतरा था उसे एक टोलीने आ घेरा । इस 
टोलीके मनुष्योंने पाकंको चिल्ला चिल्लाकर गालियोँ देना और उसपर 
थूकना झुरू किया । ऐसा करनेमें उनका उद्देश यह था कि यदि पार्क 
लड़नेको तैयार हो जाय या क्रोध करके बोले, तो उसका सामान छूट 
लिया जाय । इस प्रकार वह बहाना ढूँढ़ रहे थे, परन्तु पार्के शान्त रहा। 
इतना होनेपर भी उन्होंने पार्ककी सब चीजें छूट लीं। मूर छोगोके देशमें 
कितनी ही जगह उसे आदर-सत्कार भी मिला। 


एक गाँवमें उसे कहीं स्थान न मिला | वह दिनभर एक वृक्षके नीचे 
बैठा रहा | बादमें हवा जोरसे चलने लगी और वर्षाकी तैयारी होनें 
लगी | उसे फिक्र होने लगी कि रात कैसे कटेगी। जैसे जेसे अँधेरा 
होने लगा, उसे देखनेकों इकट्ठे हुए. मनुष्य एक एक करके खाना हो गये | 

वह अकेला अपने घोड़ेके साथ उस दृक्षके नीचे रह गया। इतनेमें ही 
एक ज््री मजदूरी करके खेतसे लौटी । उसने इसे देखकर कहा कि 
८ थका हुआ निराश होकर यहाँ क्‍यों बैठा है? ” मंगोपार्कने अपना 
सारा हाल कहा | वह स्त्री तुरंत इसे अपने घर ले गई। उसने दिया 
जलाकर मंगोपार्कके लिये एक चटाई बिछा दी और शीघ्र ही उसके लिये 
खाना भी पका दिया | भोजन करके मंगोपार्क सोया और उस घरकी 
त्लियों। रूई कातने लगीं | बहुत ज्यादा रात गये तक ब्ियाँ रूई काततीं 
रहीं | रूई कातते वक्त एक स्त्री गीतको उगेरती थी और अन्यान्य ब्ियाँ 
उसे झेलती थीं | यह गीत बड़ा ही मधुर, सुंदर और परोपकारके भावोंसे 
भरा हुआ था । उसका आशय यह था-“ एक दुखिया मनुष्य आया 
है । उसका यहाँपर कोई नहीं है । अकेला असहाय है । आओ हम 
दया और प्रेमे उसके दुःखोंको दूर करें । ” 

बहुत देरतक इस गीतको गानेके बाद उन ज्ल्रियोंने मंगोपार्कके लिये 
अच्छा विस्तर बिछा दिया | मंगोपार्कन दिनम बहुत परिश्रम किया था, 
इससे वह घोर निद्वामें सो जाता; परन्तु उसका चित्त स्वस्थ नहीं था, 
इससे सारी रात उसने भूतभविष्यतके विचारोंमें बिताई । उसके हृदयमें 
इन गरीब परन्तु उपकार करनेवाली द्लियोंका गौर जम गया। दूसरे दिन 
जब वह जाने लगा तब उसने उस नेक औरतको दो बठन इनामके 
तौरपर दिये । 

वह वहाँसे थोड़ी ही दूरपर गया होगा कि उसपर मंडीनगोज़ लोगोंने 
हमला किया । इन लोगोंने उसकी सब चीजें छट लीं; यहातक कि उसे 
बिल्कुल नंगा कर दिया | बादमें कपड़ोका ज्यादा वजन देख उसे एक 
कमीज, एक पाजामा और एक टोपी छीठा दी । इस टोपीमें उसकी 
जो डायरी थी, सों भी उसे मिल गई | 


२ कठिनाईमें विद्याभ्यास- 


अब वह घोर जंगलमे आ पड़ा। इस वक्त उसके पास न खानेको था 
न पीनेकों, न घोड़ा था और न मनुष्य। जंगली पद्यु और उनसे भी 
ज्यादा जंगली मनुष्योमे एक मात्र वही सभ्य था। वहाँसे ५०० माइ- 
लसे भी दूर यूरोपियन छोगोंकी बस्ती थी। उसकी अब हिम्मत 
टूटने लगी । उसे माछूम होने लगा कि अब मेरी मौत आ गई। परल्तु 
उसकी धामिक वृत्ति जाग्रत्‌ हुई और उसे फिर हिम्मत आगई। इस 
बातको प्रकट करते हुए उसने लिखा है कि---“ मैं अज्ञात प्रदेशमें था | 
किसी मजनुष्यके चातुर्यसे मेरा बचना असम्भव था; परल्तु मेरी दृष्टि 
सर्वव्यापक प्रमुपर थी और मुझे विश्वास था कि वह मेरी रक्षा करेगा। 
क्योंकि निराधारोंका आधार वही है। इस समय मुझे बड़े बड़े भयंकर 
विचारोंने घेर रक्खा था; परन्तु मेरी निगाह उस उजाड़ वनखण्डके 
एकान्त स्थानके एक हरे भरे पौधेपर पड़ी । अहा ! वह पौधा ऐसा 
सुन्दर था कि उसका वर्णन नहीं हो सकता | वह अभीतक बढ़ रहा था। 
चह बहुत बड़ा न था, परन्तु उसमें सौन्दय झलमला रहा था। 
पौधेको देखकर मुझे विचार उठा कि जिस महान्‌ शक्तिने इस पौधे जैसी 
साधारण चीजको यहाँपर पेदा किया है और सींच सींच कर बड़ा 
किया है, क्‍या वह शक्ति आत्मरूप मनुष्यके संकटोंकी ओर ध्यान न 
देगी? कभी नहीं। ऐसे विचारोंने मेरी निराशाका नाश कर दिया | 
में उठ खड़ा हुआ, भूख-प्यासकी पवा न कर आगे बढ़ा और आशा 
करने लगा कि निश्चय ही थोड़े समयमें मेरा उद्धार होगा और थोड़े 
समयमें ही मेरी आशा सफल हुई | ” इसने उन दोनों हब्शियोंको जो 
इसके साथ थे थोड़ी दूर आगे चलकर मिला लिया | 

इसके बाद एक काफलेके साथ साथ प्रवास करके मंगोपार्क किनारे 
पहुँचा । उसने बराबर १०९ महीने तक आक्रिकाके अन्तर्भागमें प्रवास 


विद्वान मोची । उ३े 


किया | वह सन्‌ १७९७ के जूनमें किनारेपर पहुँचा और उसने इंग्लेंड 
'पहुँच कर अपनी यात्राका ग्रन्थ प्रकाशित किया | थोड़े ही समयमे यह 
ग्रन्थ लोकप्रिय हो गया। डा० एण्डर्सनकी कन्याके साथ इसने 
विवाह किया और अपनी जनन्‍्ममूमिमें डाक्टरी करने छगा। 
परन्तु आफ्रिकामें खोज करनेकी इसकी इच्छा अब भी नष्ट न हुई थी। 
अतएव १८०५७ में सरकारी खचेसे वह फिर आफ़्रिका भेजा गया। 
इस वक्त उसने अपने साथ ४५ मनुष्य लिये जिनमें ३६ सिपाही थे। 
परन्तु जब वह नाईगर नदीके पास पहुँचा, तब उसके साथ ७ ही मनुष्य 
थे। वह अपने साथ 8 यूरोपियनोंकों लेकर पुरानी नावपर सवार हो 
नाइगर नदीका सफर करने लगा। अनेक विप्नों और कष्ठोंका सामना करते 
करते वे बुसा स्थानपर पहुँच गये | यहाँपर वह नाव एक टेकरीसे अड़ 
गई और बवहाँके रहनेवालोंने उसपर हमला किया । इन छोगोंने भारगनेका 
यत्न किया, परन्तु शत्रुओंने इन्हें जलमें डुबा दिया। पार्ककी दूसरी 
यात्राका हाल १८१५ में लंडनमें प्रकाशित हुआ | पार्ककी ज्ली जबतक 
जिन्दा रही तब तक उसे सरकारसे पेंशन दी गई। वह १८४० में मरी 

जोज़फ टामसन नामके विद्वानने लिखा है कि “ प्रचण्ड विन्न और 
भयंकर संकट सहन करनेवालोंमें और जीवनसंग्राममें विजय पाकर महा- 
पुरुषोंके समान गुणशाली बने हुए व्यक्तियोंमे पाके एक अद्वितीय पुरुष 
ह्'ै ।7 








विद्वान मोची । 
जज पेंड्रेलने पाठशालमे अँग्रेजी पढ़ने लिखनेका साधारण 
ज्ञान सम्पादन किया था। उसके बापने उसे बचपनमें ही एक 
मोचीके यहाँ काम सीखनेको नौकर रख दिया था। उसने अपनी उमर 


8 कठिनाइमें विद्याभ्यास- 

भर यह घंदा किया | उसे बचपनमें किताबें पढ़नेका बड़ा ही शौक था 
एक वक्त वह एक पुस्तकविक्रेताकी दूकानपर खड़ा था। वहाँपर एक 
गणितशाज्नका ग्रन्थ उसके देखनेमें आया | उसकी कीमत दो रुपये थी। 
उसने ग्रन्थ खरीद लिया और अवकाशके समय पढ़ना शुरू किया | 
उसे इस ग्रन्थके अन्तिम भागसे सूचित हुआ कि इससे भी उच्च श्रेणीके 
गणित ग्रन्थ हैं। तब उसने उन उच्च गणित ग्रन्थोंको भी खरीदा और उनका 
भी अभ्यास कर लिया। जब वह प्रवासी मोचीके तौरपर श्रमण करता था, 
तब उसने पुस्तकें खरीदनेके लिये काफी द्रव्यका संचय कर ढिया था। 
अब उसे माद्म हुआ कि उसके प्रिय विबयपर फ्रेंच विद्वानोंने फ्रेंच 
भाषामें बहुत अच्छे अच्छे ग्रन्थ लिखे हैं | इससे उसने फ्रेंचका अम्यास 
करनेका निश्चय किया । उसने पहले फ्रेंच व्याकरणको मोल लिया, एक 
पाठमाला मोल ली और एक कोश भी खरीदा | अब उसने घैर्यके साथ 
परिश्रम करते हुए इतना ज्ञान सम्पादन कर लिया कि वह फ्रेंच छेखकोंके 
लेखोंको आसानीसे समझ लेता था | इसी तरह उसने ग्रीक और डैटि- 
नका भी अभ्यास कर लिया जिसमें ग्रीकम तो वह निपुण हो गया। 
उसने प्राचीन ग्रन्थोंका बड़ा भारी संग्रह कर लिया | बहुतसे ग्रन्थ तो 
उसने नीलाममें खरीदे थे | उस समय पीटर्सन नामका आदमी सुप्रसिद्ध 
नीछाम करनेवाला था । बह पुस्तकोंका ही नीछाम करता था। उसके 
यहाँ बहुतसे विद्वान्‌ पुस्तकें खरीदनेकों जाया करते थे, परल्तु पेंड्रेलने' 
कभी उनसे परिचय करनेका यत्न नहीं किया। प्रसिद्ध होना वह नापसन्द्‌ 
करता था। प्रसिद्ध विद्वान्‌ लोथसे उसकी यहाँपर कई बार मुलाकात हुई। 
नीलाम झुरू होनेसे पहले यह उससे बहुत देर तक बातें किया करता 
था । परन्तु जब वह नीलाममें पुस्तकें खरीदता तब अपना नाम किसी- 
पर प्रकट न होने देता था । एक दिन छोथ इसकी बातोंसे बहुत ही' 


विद्वान्‌ मोची । ७५. 


प्रसन्न हुआ और उसने पीटर्सनसे पूछा कि यह कौन है ? पीटर्सनने 
इससे नाम प्रूछा और यह भी प्रकट कर दिया कि उसपर प्रसन्न होने- 
वाला कौन है। परन्तु इस गरीब मोचीने मारे शर्मके अपना नाम न 
बताया | अगर इस मौकेपर इसने अपना नाम बताया होता तो सम्भव 
था कि इसे गरीबीसे छुटकारा पानेका मौका मिल जाता | पेंड्रेल बहुत 
अच्छा गणितशाल्री था और इसे नोकाशात्न, खगोलविया, प्राकृतिक 
विज्ञानकी प्रत्येक शाखा और काव्यका अच्छा ज्ञान था । उत्तमोत्तम ग्रन्थ- 
कारोंकी पुस्तकोंका इसने मनन किया था | इसने अपने मृत्युके पहलेके 
वर्ष लंडनके मैंचेस्टर स्कायरमें व्यतीत किये थे | ७५ वर्षकी अवस्थामें 
यह मरा | 

विलियम गीफर्डका जन्म १७७७० की सालमें हुआ | उसकी जन्म- 
भूमि डेवनशायर परगनेका एडबर्टन नामका गाँव था। यद्यपि उसका 
पिता एक बुलीन घरानेका था, परन्तु उड़ाऊ खभावका था, इससे उसने 
सारी सम्पत्ति उड़ा दी थी। विवाह करनेके बाद वह घरसे निकलकर 
एक जहाजपर नौकर रहा था | ८-९ वर्षकी नौकरी करके जब वह घर 
आया, तब केत्र७ल् १०० पौंड इनामकी रकम छाया था | इसके बाद 
वह काच जड़नेका काम करके अपनी गुजर करने लगा। पहले उसने 
इस कामको सीखा था, इससे घंदा करते वक्त उसे दिक्कत न हुई,. 
परन्तु 9० वर्षका होनेंके पहले ही वह मर गया। वह दो सनन्‍्तान और 
ज्जीको छोड़ मरा | उसकी ज्लीके पास गुजर करनेकी कोई सूरत न थी 
और पतिका घंदा करना उसे आता न था | वह भी एक वर्षके बाद मर 
गई । गीफर्ड लिखता है कि “जब मेरी मा मर गई तब मैं पूरे तेरह 
वर्षका भी न था और मेरा भाई मुश्किल्से दो वर्षका होगा। हम दोनों 
भाइयोंका इस जगतमें कोई बड़ा बूढ़ा न था और न. कोई मित्र ही !” 


दि कठिनाईम विद्याम्यास- 





इन्हें कालोइल नामका एक मनुष्य अपने घर ले गया | कालोइलने 
-गीफर्डकी माके मर जानेपर “ मेरा कर्ज लेना है” यह कहके बचा 
बचाया माल ले लिया था | इस आदमीके यहाँ जानेके पहले गीफडने 
कुछ लिखना पड़ना और गणितका ज्ञान प्राप्त कर लिया था | कार्लोइलने 
इसे फिर पाठशालामें बिठा दिया | यहॉपर उसकी गणितमें अच्छी गति 
हो गई; परन्तु तीन महीनेमें ही कालोइल फीस देनेसे घबरा गया। 
उसने हल हँकवानेके उद्देशसे गीफर्डकी पाठशाला छुड़ा दी; परन्तु गीफर्ड 
इस कामके लिए अयोग्य निकछा । क्योंकि उसके सीनेमें कुछ वर्ष पहले 
एक चोट लग गई थी । कार्लोइलने अब उसे एक मछली पकड़नेवाले 
जहाजपर रखना चाहा; परन्तु यह उसने पसन्द न किया | गीकर्ने यह 
इच्छा प्रकट की कि यदि मैं साधारण जहाजपर रक्‍्खा जाऊँ, तो तैयार 
हूँ । आखिर उसके लिये ऐसी ही तजबीज की गई और वह १४ वर्षकी 
अबस्थामें जहाजमें दाखिल हुआ | एक साठ्तक वह इस जहाजपर रहा। 
यहाँ उसे बड़े बड़े संकट झेलने पड़े | उसे क्षुद्रसे क्षुद्र काम करना पड़ता 
था । वह कहता है कि “में उस समय अशान्त और असंतुष्ट था । इस 
लिये नहीं कि मैं संकट भरे काम करता था; परन्तु इस लिये कि इस 
कामके मारे मुझे पढ़नेको अवकाश नहीं मिलता था । इसके सिवाय मैंने 
उस जहाजपर सित्राय एक पुस्तकके और कोई पुस्तक न देखी थी जो कि 
मेरे मालिकके पास थी। ” 

वह ऐसी हाल्तमें काम करता था कि मानों दुनियासे बाहर हो 
गया हो; परन्तु दुनिया उसे बिलकुल भूछ न गई थी। कार्लाइठ जिस 
जगह रहता था उसका नाम एडाबर्टन था। ब्रिक्सहामसे जो मछली- 
वालियाँ सप्ताहमें दो दफे एशबटनको जाया करती थीं वे गीफड़के 
बापको जानती थीं। इससे वे गीफर्डको ख्लेह और दयाभावसे देखती 

थीं | उसका संकट देखकर उन्हें बड़ी दया आई । उन्होंने इसका जिक्र 
एंडबटेनके लोगोंमें करना शुरू किया । इस बातने ऐसा गंभीर रूप धारण 
किया कि कार्लाइलको उसे वहाँसे छुड़ाकर घर ले आना पड़ा। उसे 
फिर पाठशाठामें भरती किया गया | वह अपना हाल इस प्रकार लिखता 
है--.“ छुड़ीके दिन पूरे! हो जानेपर मैंने फिर अपने प्यारे गणितको 
हाथमें लिया और इतना अभ्यास किया कि थोड़े ही महीनोंमें पाठशाल- 
के सब विद्यार्थियोंसे में आगे बढ़ गया और मौकेपर में अपने गुरुको 
भी सहायता देने लगा | इस समय मेरा गुरु मुझे कुछ आर्थिक सहायता 
भी पहुँचाता था । इससे मुझे विचार आया कि यदि में अपने गुरुको 
नियमित रीतिसे सहायता पहुँचाऊँ और सायंकारकों कुछ विद्यार्थियोंको 
पढ़ाने जाया कहूँ, तो में अपना निर्वाह आप कर दूँगा। परन्तु जब मेरी 
यह बात कालोइलपर प्रकट हुईं तो उसने तिरस्कार करके कहा कि तूने 
पाठशाल्में काफी, बल्कि काफीसे भी ज्यादा, पढ़ा लिया है, अत एव मैं 
तो अपने कर्तव्यका पाठन कर चुका। और उसका कहना ठीक ही था। 
उसने यह भी कहा कि मैंने अपने चचेरे भाईसे तेरे लिये बात की थी | 
वह तुझे अपनी दूकानपर बिना किसी प्रकारकी फौस लिये जूतियाँ बना- 
नेका काम सीखने देगा । यह सुनकर मेरे दिलपर कड़ी चोट छूगी; 
परन्तु कालोइलके विरुद्ध मेंने कुछ न कहा; में चुपचाप अपने नये मालि- 
कके यहाँ चछा गया। उसने यह झार्त करा ली कि जबतक में २१ 
वर्षका न हो जाऊँ तबतक मुझे उसीके यहाँ काम करना होगा। 

इस समय तक उसका ग्रन्थपरिशीलन बहुत ही कम था। उसने 
बाइबलका अभ्यास किया था। एक नाविल और कुछ पुराने मासिकपत्र 
पढ़े थे । वह लिखता है कि में अपने कामकों ओछे दरजेका सम- 
झता था | इससे मैंने अपने काममें ध्यान ही नहीं दिया। इससे सब 

मुझे तिरस्कारकी दृष्टिसे देखने लगे और धीरे धीरे मुझे तुच्छसे तुच्छ 
काम दिया जाने लगा | इससे मुझे अशान्ति न हुई। क्योंकि भाँति 
'भौतिके संकट सहनेसे मेरा स्वभाव संकट सह सकने योग्य हो गया था। 
मैंने अपनी रिक्षककी जगह पानेकी आशाका त्याग नहीं किया और 
चुपके चुपके अवकाशके समय मैं अपने प्रिय विषयका अभ्यास करता 
रहा । मुझे कुछ ज्यादा फुरसत नहीं मिलती थी; परन्तु जब मेरे मालि- 
कको यह माद्म हुआ तो उसने मुझपर सख्ती करना शुरू कर दिया। 
'पहले पहल तो मुझे इसका सबब नहीं माछम हुआ; परन्तु फिर माद्म 
हुआ कि जिस जगहको में चाहता था, उसे वह अपने छोटे छड़केकों 
दिलाना चाहता था। ” 

४ इस वक्त मेरे पास एक ही ग्रन्थ था जो बीजगणितसम्बन्धी एक 
निबन्ध था ) यह मुझे एक तरुण स्त्रीने दिया था । उसे यह एक किरा- 
-येंके मकानमें पड़ा हुआ मिला था । मैंने इस ग्रन्थको एक खजाना समझा 
और असलमें वह खजाना था भी। क्योंकि पाठकको बीजगणितका ज्ञान 
हो, तभी यह ग्रन्थ समझमें आसकता था, वरना नहीं । और में तो 
मूलाक्षर भी नहीं जानता था | मेरे मालिकके लड़केने बीजगणितका एक 
ग्रन्थ मोल लिया। मुझे भी उसकी आवश्यकता थी, परन्तु उसने 
बड़ी सैभालके साथ उसे मुझसे छुपाकर रकखा। जिस जगह इस 
ग्र्थको उसने छुपाकर रक्खा था वह जगह एकाएक मेरे देखनेमें 
आ गई। मैं रातमें देरतक चुपचाप उस पुस्तकको पढ़ता रहता था और 
इस तरह उस पुस्तकका मेंने बिना किसीको माछूम हुए अभ्यास कर 
लिया | अब मेंने अपने पासके निबन्धकों पढ़ा और यों बीजगणितमें 
कुछ ज्ञान छाभ कर लिया | यह काम निर्षिन्न प्र्ण हुआ | मेरे पास एक 
'पाई भी न थी और न मेरा ऐसा कोई मित्र ही था जो मुझे एक पाई 

भी उधार दे | दावात कलम कागज वगैरह मेरे पास कुछ न था। हाँ, 
एक साधन मेरे पास अवश्य था; परन्तु उसका उपयोग बड़ी सावधानी 
और गुप्त रीतिसे करनेकी जरूरत थी। मैंने चमड़ेके टुकड्ोंको जितना 
हो सका नरम और स्वच्छ बनाया और उनपर मौथली आरसे गणितके 
उदाहरण जमाकर ठीक कर लिये। मेरी स्मरणशक्ति अच्छी थी, इससे 
बड़े बड़े गुणा और भाग मैं मन ही मन कर लिया करता था। ” 

सचमुच अभ्यास करनेके लिये इससे अधिक विपरीत बाताबरण और 
क्या हो सकता है ? ऐसी दशामें भी उत्साही विद्यार्थी किस प्रकार अपने 
अतिकूल वातात्रणको अपने अनुकूल बना सकता है, यह बात मनन 
करने योग्य है | अपने लक्ष्यको सिद्ध करनेकी धुनमें मनुष्य केसे कैसे 
साधन जुटा लेता है और कैसी कैसी वस्तुओंकी अपने उपयोगमें ले 
आता है, यह बात इसके चरित्रसे ग्रहण करने योग्य है। 

निदान गीफर्डको भयंकर दारिश्विसे छुटकारा मिला | इस वक्त तक 
गीफड्डने काव्यका नाम भी न सुना था; परन्तु उसके एक मित्रने अपने 
बनाये हुए कुछ कान्य उसे दिखलाये | इन्हें देखकर उसे इच्छा हुई कि 
मैं भी इसी राग और इसी रौलीमें कुछ कविता करूँ। उसने १०-१२ 
छन्‍्द बनाये | ये छन्द कविताके लिहाजसे बहुत नीचे दर्जेके थे; परल्तु 
जब उसने इन्हें अपने मित्रोंकी गाकर सुनाया तो उसका बड़ा नाम 
हुआ । धीरे धीरे और छोगोंकी मंडलियोंमेसे भी उसे कबिता पढ़नेके 
लिये बुलावे आने छगे। इससे उसकी बड़ी तारीफ होने लगी और 
अनेक स्थानोमें उसे इनाम भी मिलने लगे। उसके लिये छोटी छोटी 
रकमें इकट्ठी होने लगीं । एक दिन उसे इस प्रकार तीन रुपयेके पैसे 
मिले। जो मनुष्य घोर दरिद्वतामें रहता था, उसके लिये यह रकम सोनेकी 
खानकीसी जान पड़ी | उसने कागज कलम स्याही दत्वात आदि नोीजें 

खरीदीं और भूमिति तथा बीजगणितके भी प्रौढ ग्रन्थ मोल लिये । उसने 
इन ग्रन्थोंकी इस तरह छुपाकर रक्‍्खा कि उसके मालिकको माछठम न 
होने पावे । इस वक्त काब्यरचना उसे बड़ी ही उपयोगी हो पड़ी। उसे 
जब अपने गणितके अम्यासके लिये ग्रन्य खरीदनेकी जरूरत होती थी, 
तब वह काव्यरचना करके द्रव्य इकट्ठा कर लेता था। 

परन्तु उसका यह मार्ग भी बन्द हुआ, क्योंकि इसके मालिकने यह 
जान कर कि यह कविता रचनेमें वक्त खोता है कविता बनानेसे इसे 
रोक दिया । इसका मालिक कविताको आल्स्यका काम समझता था | 
उसने इसके सब कागज-पत्र छीन लिये और आगे एक लाइन भीन 
लिखनेकी कड़ी आज्ञा दे दी। इस महासंकटके साथ एक और संकट भी 
इसपर आ पड़ा | जिस जगहकी यह आस लगाये बैठा था, उस जगहपर 
इससे भी कम योग्यतावाला एक दूसरा मनुष्य मुकरेर हो गया । उसकी 
सब आशायें टूट गई । उसका खभाव भी चिड़चिड़ा हो गया और इससे 
जो उसके हितेच्छु थे उन्होंने भी उसे त्याग दिया । 

परन्तु धीरे धीरे उसकी निराशा और उदासीनता दूर होने छगी। 
जेसे जेसे उसकी नौकरीका वक्त पूरा होता आया वैसे वैसे उसकी आकां- 
क्षायें और आशायें जाग्रत्‌ू होने छगीं। तथापि छह वर्षका समय तो. 
उसका बड़ी बुरी हाल्तमें व्यतीत हुआ । २० वर्षकी अवस्थामें उसकी 
मुछाकात विलियम कुक्स्ली नामके विद्वान॒के साथ हुई । कुक्स्लीने इसके. 
बनाये हुए बहुतसे काव्योंके विषयमें सुना था, इससे उसकी इच्छा थी 
कि वह उन काब्योंके बनानेवालेको ढूँढ़ निकाले | कुकस्ली डाक्टरीका 
काम किया करता था | वह कुछ बड़ा घनवान्‌ नहीं था, परन्तु उसने 
गीफडकी स्थिति उसके ही मुखसे सुनकर इस बातका निश्चय कर लिया 
कि गीफडको दरिद्वतासे मुक्त करे | गीफड्डने मुक्त होकर नामबरी पानेकी 

अनेक तरकीबें सोचीं और छोड़ दीं। कुक्स्लीने भी उसे वैसे ही तर- 
कीबे बतलाई, परन्तु उन्हें काममें छानेमें अनेक विन्न थे । एक तो गीफ- 
डके हस्ताक्षर अच्छे न थे, दूसरे उसकी भाषा अशुद्ध थी। परन्तु 
कुक्सलीने उसे उत्साहित किया । उसके लिखे हुए काव्योंको कुक्स्लीने ले 
लिया और अपनी जान पहचानवाले लोगोंमें तथा मित्रोंमें बाँठ दिया । 
इस प्रकार गीफर्डका नाम जब थोड़ा बहुत फैल गया, तब उसके लिये 
फंड इकट्ठा किया और उसे भेज दिया । इस फण्डमें किसीने दो, किसीने 
चार, किसीने छह, किसीने आठ रुपये दिये थे। आठ रुपयेसे ज्यादा 
किसीने नहीं दिये थे | तथापि यह फंड इतना हो गया कि जिससे वह 
उस मोचीके यहाँसि छुटकारा पा सका और उसका कुछ अर्सेतक गुजारा 
भी चला । इस फंडके साथ उसे लिखा गया था कि वह अँग्रेज़ी भाषा 
और ब्याकरणका ज्ञान सम्पादन करे। उसने इस अर्सेमें बड़े ध्यानके 
साथ रेबरंड टामस स्मर्डनके व्याख्यान सुने और पढ़ने लिखनेमें ऐसी 
उन्नति की कि उसके आश्रयदाता उसपर बहुत ही प्रसन्न हुए । उन्होंने 
उसे एक वे और अभ्यास करनेंके लिये द्रव्यकी सहायता दी। इस 
उदारतासे उसने पूरा छाम उठाया और बड़े परिश्रमसे अभ्यास किया। 
मोचीसे छुटकारा पाये दो वर्ष और दो मास भी न हुए थे कि उसके 
गुरने कहा कि अब तुम विश्वविद्यालयमें भरती होने योग्य हो गये | 
कुक्स्लीने आक्सफर्डमें उसके निन्रीहयोग्य एक छोटीसी जगह ढूँढ निकाछी। 
गीफर्ड वहाँ जाकर “ एकजीटर कालेज'में भरती हो गया | कुक्स्लीने विश्व- 
विद्यालयमें उत्तीण होकर निकलने तक उसे मदद दी; परतु वहाँसे 
उसके “पास” होकर निकलनेके पहले ही कुक्स्‍लीका देहान्त हा गया । 
तथापि सुभाग्यसे लाई ग्रौसवेनर मीफर्डको सहायता देने लगा। 
गीफडने बचपनमें जो संकट उठाये थे, उनका बदला उसे बुद़ापेमें मिला । 
६ 

साहित्य क्षेत्रमे वह॒ चिरकाल तक अत्यन्त उपयोगी जीवन व्यतीत 
कर सका और बहुत ही प्रसिद्ध पुरुष हुआ। वह बहुत बरसों तक “ क्ा- 
टैली रिव्यू ” का सम्पादक रहा | १८०९ में यह पत्र उसके हाथमें आया 
और उसके सम्पादकलमें बहुत ही प्रसिद्ध हुआ। इसमें उसके जो लेख 
आते थे वे बड़े ध्यानस लिखे हुए और युक्तियुक्त होते थे। १८२६ 
में 39१ वषेकी अवस्थामें रंडनमें उसकी मृत्यु हुई । वह अपने जीवनकी 
सारी कमाई अपने निस्त्रार्थ आश्रयदाताके पुत्रको दे गया | 


जैलमें साहित्यसेवा | 


लेंडके राजा प्रथम जेम्सको दीधघ॑ समयतक जैल्में पड़ा 

रहना पड़ा था। उस वक्त साहित्यका विचार करना ही 
उसकी प्रधान आनन्दकी सामग्री थी । जब बह राजगद्दीपर बैठा तब भी 
उसकी साहित्यसे अरुचि न हुई | उसने थोड़े ही समय तक राज्य किया, 
परन्तु इतने समयमें भी उसने अपने देशको सुधारनेमें कमी न की और 
उच्च मानसिक शक्तियोंका सम्पादन किया | उसने अपनी प्रजामें साहि- 
त्यका विकास करने और मनुष्योंकी बुद्धि बढ़ानेके लिये जो श्रम किया, 
उसकी प्राचीन इतिहासवेत्ता बहुत ही प्रशंसा करते हैं | वह लैटिन 
भाषामें बड़ा निपुण था; परन्तु अपनी मातृभाषामें उसका अधिकार 
उससे भी ज्यादा था। स्कॉटिश भाषामें जो काव्य उसने बनाये थे, वे उस 
देशके हर तरहके छोगोंके हृदयपर बहुत काल्तक रमते रहे । उसके 
काव्य स्कॉच भाषाके &ंगार हैं | एक विद्वानका कहना है कि “ किसी 
भी देशके छोकगीत सुननेके बाद मुझे इस बातके जाननेकी आवश्यकता 
नहीं रहती कि वहाँके कायदे-कानून बनानेवाले कौन हैं। ” इस बिद्वा- 

नकी सम्मतिकी सचाईके अनुकूल जेम्सने स्कॉटिश लोगोंके चरित्रपर 
बड़ा ही असर किया | कई लोगोंका कहना है कि जेम्स कान्‍्य और 
संगीत दोनोंका उस्ताद था | वह गाने और बजानेंमें निपुण था | वह 
आठ प्रकारके बाजे बजा सकता था और उनमें भी “हार्प ” नामके 
बाजेका तो वह गुरु ही था। यह बात सच है कि स्कॉटलेंडमें साहि- 
त्यका जन्म जेम्सके ही समयसे हुआ | जेम्सने खयं साहित्य बनानेमें 
बड़ा भारी हिस्सा लिया । उसने चॉसर नामके कविकी शैलीमें कान्य 
रे । उसने अपने एक ग्रन्थमें चॉसरको स्पष्टतया अपना गुरु माना है। 
जेम्सके जो कान्य इस वक्त मिलते हैं, उनमें उच्च श्रेणीका हास्य और 
करुणरस भरा है | बनेके सिवाय किसी स्कॉटिश कविके काव्य इसके 
काब्योंका मुकाबछा नहीं कर सकते | 

जेम्स राजाके अनेक राजकीय सुधार निष्फल हुए, तथापि स्कॉटिश 
प्रजाका जितना हित उसने किया उतना और किसी भी बादराहने नहीं 
किया । उसने छोगोंको साहित्य और मानसिक सुधारका शौक लगाकर 
उनका राजकीय सुधारोंकी अपेक्षा अधिक कल्याण किया | उसने कला- 
कौशल और सम्यताकी इृद्धि की और छोगोंकों सुसम्य बनाया। 
देशके कायदे-कानून और संस्थायें केवल उसके मृत हाड्पिंजर हैं, 
उसका सच्चा चैतन्य तो वहाँकी प्रजाके उत्तम चरित्र और नीतिपूर्ण 
जीवनमें है । जेम्सने प्रजाको उत्तम साहित्य देकर अच्छेसे अच्छे 
कायदे-कानूनोंसे भी उत्तमतर वस्तु प्रदान की। वह राज्यका काम 
करता था; परन्तु उसका बहुतसा समय साहित्योपासनामें व्यतीत 
होता था| १३ वर्ष राज्य करके वह २० फरवरी १०३७ को पर्थके 
कर्थ्यूसियन मठमे एक खूनीके द्वारा कुरतासे मार डाछा गया इस षढ़्‌- 
यंत्रमे उसके थे सरदार शामिल थे जो उसके शासनसे नाराज़ थे। 


८8 कठिनाई मे विद्याम्यास-- 


मम जम सी आय आज आर कर आशा पी चीन पी थी पक पट पट की कन चय 


जार्ज बुकेनन इस समयके सबसे अच्छे लेखकोंमें एक था । वह बड़ा 
भारी विद्वान्‌ था। यदि मनुष्यकों साहित्यपर सच्चा प्रेम हो, तो वह विरु- 
द्धसे विरुद्व और बाधकसे बाधक संयोगोंमें भी उन्नति कर सकता है और 
विरुद्द संयोग विप्नकारक नहीं हो सकते, यह बात बुकेननके उदाहरणसे 
स्पष्ट हो जाती है। बुकेननके जीवनका कोई भी हिस्सा शान्ति और 
अबकाशर्मे ब्यतीत नहीं हुआ | वह १५०६ में स्कॉटलेंडमें एक रंक 
मा-बापके यहाँ पैदा हुआ और उसे उसके काकाने अपने खर्चसे पेरिस- 
विश्वविद्यालयमें पढ़नेको भेज दिया | उसका काका मर गया और इससे 
उसे इतनी तंगी आ गई कि स्वदेशकों छोटनेके लिये उसे सेनामें सिपाही 
होना पड़ा । यदि हम उसके कछ्ठोंका वृत्तान्त लिखें, तो यह पुस्तक 
बहुत बढ़ जावे । 

बिद्त्ता और बुद्धिबलमें वह अपने देशमें सबसे बढ़कर था। उसकी 
तुलना हम उसके किसी भी स्वदेशबंघुसे नहीं कर सकते । सारे यूरपमें 
उसकी गणना उत्तमोत्तम कबियों और लेखकोंमें की जाती है; परंतु 
उसका जन्म दुर्भाग्यससे ऐसे समयमें हुआ था जब कि राजकीय खटपटे 
और विग्रह चल रहे थे । इस लिये उसके भाग्यमें गरीबी, अत्याचार, 
देशनिकाला, कैद वगैरहके सिवाय और कुछ न था; परन्तु वह 
अपने मनको ही अपना राज्य समझता था। बाह्य जगतकी नाराजी 
उसके उस मनके साम्राज्यनो नहीं छीन सकती थी। उसने जा 
जो कष्ट सहे, उनको सहनेका बल उसे साहित्यजन्य मानसिक 
आनन्दसे ही प्राप्त होता था। उसे जिस दुर्भाग्यने घेर लिया 
था, उससे उसको साहित्यप्रेमने ही बचाया। उसने पोर्तुगालके एक 
जैलमें एक ईसाई-स्तुतिका लेटिनमें अनुवाद किया। ७६ वर्षकी अवस्थामें 
उसकी मृत्यु हुईं। इसके कुछ ही दिन पहले उसने “ स्कॉटलेंडका 

इत्तिहास ! प्रकाश्चित किया था | इस वक्त उसकी ऐसी कंगाल-दरशा थी 
कि यदि वह मर जाता तो उसके पास कफनके लिये पूरे परे दाम भी 
न निकलते । इसपर तुरों यह कि उसके पास जो थोड़े बहुत दाम थे, 
वे भी उसने गरीबोंको दे दिये थे ! आखिर जब वह मरा, तब उसके 
मृतसंस्कारका खर्च एडिनबरा नगरके सिर पड़ा | 

सर्वोट्स नामके स्पेनिश लेखकने जगद्विख्यात “डॉन किक्ज़ोट ! 
नामकी कहानी लिखी थी । निस्सन्देह ही यह ग्रन्थ दुनियाके साहित्यमें 
उत्तम कृतिके रूपमें संग्रहीत होकर रहेगा | बुकेननकी अपेक्षा भी इस 
पुस्तकके कत्तीपर अधिक संकट पड़े। सर्वोद्सने भी अपना जीवन 
बुकेननकी तरह सेनिक होकर प्रारम्भ किया था और एक युद्धमें अपना 
दाहिना हाथ खो दिया था। इसके बाद वह पाँच साल तक आढूजीयर्समें 
कैद रहा। वहाँसे छूटकर स्वदेशको आनेके थोड़े ही दिन बाद बह 
पकड़ा गया और घोर अन्यायसे फिर केदमें डार दिया गया। उसने 
इस जेंलमें ही अपने सुप्रसिद्ध ग्रन्थ * डॉन किकिज़ोट ” का पहला 
भाग लिखा | इस भागके प्रकाशित होनके बाद ही उसने जैल्से 
छुटकारा पाया । इसके बाद उसने कई एक अच्छे अच्छे ग्रन्थ बनाये, 
परन्तु उसका भाग्योदय नहीं हुआ | वह गरीबका गरीब ही बना रहा। 
उसने जो अखीरी पुस्तक जगतकों दी, वह उसके मरनेके ४ [दिन 
पहले प्रकाशित हुई थी | इस पुस्तकमें उसने अपनी आगन्तुक मौतके 
विषयमें शान्तिपूर्वक उल्लेख किया है | २३ अप्रैठ सन्‌ १६१७ में ६४ 
वर्षकी उम्रमे उसका देहान्त हुआ । इससे ठीक एक वे पहले शेक्स- 
पियर मरा था। 

सर वाल्टर रॉछेका जन्म १७७५२ में इंग्लेंडम हुआ था। जब 
वह कैद हुआ और उसको मौतका फरमान सुना दिया गया, तब भी 

उसने वैर्यके साथ विद्याभ्यास जारी रक्खा। बचपनसे ही वह उद्योगी 
था । उसका जीवन सेनामें, जहाजपर, युद्धकी विटंबनाओं और संकटोंमें 
तथा हिम्मतसे भरे हुए साहसिक काम करते हुए व्यतीत हुआ था; 
तथापि उसने नियम कर रक्खा था कि चार घंटे रोज पढ़ना। वह सिर्फ 
५ घंटे सोता था । इसके बाद वह अपने पदके कर्तव्यका पालन करता 
और फिर बाकी समय आत्मसुधार करनेमें बिताता था। उसने “ जगत्‌का 
इतिहास ” पहले जैलमें लिखा था और अपनी ६२ वर्षकी उम्रमें प्रका- 
शित किया था। छंडनके ठावरमें उसे राज्यके विरुद्ध षड्यंत्र करनेका 
इलजाम लगाकर कैद किया था । वहाँकी सरकारने उसे कैद करनेमें 
अपने सारे कानून कायदोंकों ताकमें रख दिया था । उसने जिस समय 
अपना ग्रन्थ लिखा, उसके पहले ही उसे मौतकी सजाका हुक्म हो चुका 
था और उसके प्रकाशित हो जानेके बाद ही वह मार डाछा गया। 
बीचमें उसे कैदसे मुक्त कर सरकारी नौकरी भी दी गई थी; परन्तु 
पीछे किसी दूसरे अपराधके कारण वह मार डाला गया। अंग्रेजी साहित्यमें 
उसका लिखा हुआ इतिहास-प्रन्थ अमोल रतन है। उसकी लेखनशैली 
अति उत्तम है और उसके अगाध पाण्डित्यको प्रकट करती है। बारह 
सालतक वह जैलमें रहा। उस वक्त उसने इसके अतिरिक्त और भी 
अनेक पुस्तकें लिखीं | 

१६१८ में रॉले मार डाछा गया । अन्त समयमें उसने कुल्हाड़ेको 
देखनेकी इच्छा प्रक८ की और उसकी धारकों छूकर कहा कि “ इसकी 
मुझे कुछ भी भीति नहीं है; मेरे सब रोगोंको दूर करनेकी यह एक. 
तीक्ष्ण पर उत्तम ओषधि है। ” 

सुप्रसिद्ध डच विद्वान्‌ ह्यगोका जन्म १०८३ में हुआ था। सार्ब- 
जनिक काम करनेसे पैदा हुए दुःखोंके बीच, कानून और राज्यतंत्रकाः 

अम्यास करते हुए सामान्य साहित्यका अभ्यास भी कैसी सफलतासे 
किया जा सकता है, इसका उज्ज्वल उदाहरण दूगो ग्रोसियस है | उसने 
१६ वर्षकी अवस्थासे वकाछत शुरू की थी। इस कामको प्रारंभ 
करनेके समयसे जीवनके अन्त तक राजनीतिक बातोंका बोझा 
उसके सिस्से कम न हुआ | उसका देहान्त ६२ वर्षकी अवस्थामें 
हुआ | इस अवस्थाके बीचमें वह जब जब कैद हुआ, देशसे निकाछा 
गया, या एक देशसे दूसरे देशमें भागता फिरा, तब तब ही राजनीतिक 
कार्मोका बोझ उससे दूर हुआ । ऐसी प्रतिकूल अवस्थामें भी उसने कई 
एक ग्रन्थ प्रकट किये | ये ग्रन्थ बहुत ही विद्गत्ताप्ण और उत्तम विषयोंके 
हैं। वह अपनी मातृभापाका एक अच्छा कबि समझा जाता है और 
उसके लैटिन और ग्रीकभाषाके काब्य भी अच्छे हैं। प्राचीन उत्तम 
लेखकोंकी टीकायें और समालोचनायें उसने बड़े परिश्रमसे की हैं । 
अन्यान्य बहुतसे ग्रन्थ प्रकट करनेके सिवाय उसने “बेल्जियमका इतिहास ? 
नामक महाग्रन्थ १८ भागोंमें प्रकाशित किया है। उसने अनेक धार्मिक 
ग्रन्थ प्रकाशित किये, जिनमें ईसाई धर्मकी सच्चाईपर निबंध ( 776 
वफलण०त56 07 006 वापएतती ण (॥ए502779 ) सबसे ज्यादा पसन्द 
किया गया । इसके अनुवाद यूरोपकी ही सारी भाषाओंमें नहीं, किन्तु 
ग्रीक, अरबी, फारसी और मारतीय भाषाओंमें भी हो चुके हैं। 
उसने कई कानूनी पुस्तकें भी लिखीं। उसने अनन्‍्तर्जातीय कानून 
( ा/ह-7४0०7७) .99७ ) पर "ऑन दी लो ऑफ वॉर एंड पीस-! 
अर्थात्‌ * शान्ति और युद्धके कानूनपर ” नामका ग्रन्थ लिखा जो सारे 
यूरोपमें प्रमाण माना जाता है| इस ग्रन्थके प्रकाशित होते ही यूरोपभरके 
बिद्वानोंने उसकी प्रशंसा की, अनेक पंडितोंने उसपर भाष्य लिखे और 
कानूनी व्याख्यान देनेवाले पण्डितोंने इस प्रन्थके प्रमाण देना झुरू 

किये | जिस समय उसने इस ग्रन्थकों लिखा था, उस समय वह फ्रान्स- 
में था। उसे एक किलेमे कैद किया गया था जहाँसे भाग कर वह फ्रांस 
चला गया था । 

हालेंडमें जिस समय धार्मिक विग्रह चल रहे थे, उस समय ग्रोसि- 
यसने कास्पिनिस्टोके विरुद्ध आर्मिनियनोंका पक्ष लिया था | इससे वह 
राजद्रोही समझा गया; उसका सारा माल असबाब जब्त किया गया 
और उसे जन्मकैद की सजा दी गई | पर इस भयंकर सजामें उसे एक 
प्रकारका सुख भी दिया गया | वह यह था कि उसकी ख्लीकों उसके 
साथ रहने दिया । यह उत्तम और वीर स्त्री उसके साथ लुत्रेनस्टीन नामक 
किलेमें रही । इन्होंने दो वर्ष जैलमें एक साथ बिताये | अब ग्रोसियसने 
अपनी खत्रीकी सछाहसे जेलसे निकल भागनेकी युक्ति की | वह किलेके 
पासके नगरसे अपने मित्रोंसे पढ़नेके लिये बहुतसे ग्रन्थ मैंगबाया करता 
था और पढ़कर छौठा दिया करता था। ये ग्रन्थ एक सन्दूकमें बन्द 
होकर आया जाया करते थे | यह सन्दूक कैदीके पाससे लौठती थी, 
इससे उसकी तलाशी ले छी जाती थी। परन्तु बहुत दिनोंकी 
तलाशीसे अधिकारियोंका शक दूर होता गया और फिर बिना 
ततलाशीके ही सन्दूक आने जाने छगी। एक रोज जेलका प्रधान 
हाकिम अपनी ल्लीको जैलकी निगरानी रखनेका काम सौंप कर और 
कहीं गया धा। ग्रोसियसकी ख्रीने मौका देखकर उस हाकिमकी 
स्लीसे कहा--“ मेरा पति किताबें पढ़ पढ़कर अपने सख्ाश्थ्यको 
बिगाड़ रहा है, इस लिये भें उसकी सारी किताबें भेज देना चाहती हूँ। 
कृपा करके आज दो सिपाही सन्दूक ले जानेको भेज दीजिए [” 
उन दो सिपाहियोके आनेके पहले ही प्रोसियसकों सन्दूकमें भर दिया 
था और हवाके लिये सन्दूकमें बारीक छेद भी बना दिये थे। उस 


जैलमे सादित्यसेवा । ८९, 


है कह कप शतक मप्र रकम 334 कल 
सन्दूकके उठानेमें बड़ा बोझ जान पड़ा । इससे सिपाहीने हँसीमें पूछा 
कि क्‍या इस पेटीमें एकाध आर्मिनियन है? ग्रोसियसकी ख्लीने बड़ी 
सफाईसे कहा कि इसमें आर्मिनियन पुस्तकें हैं । फिर वे सिपाही सन्दू: 
कको उठाकर जैलके कमरेकी सीढ़ियाँ उतरकर बाहर चले गये। थोड़ी 
दूर जानेपर उन्हें फिर शक हुआ | उन्होंने बोझेकी बात हाकिमकी 
ज्ीसे कही । हाकिमकी ल्लीकों कुछ शक नहीं आया; क्योंकि ग्रोसिय- 
सकी ल्लीने उससे पहले ही कह क़खा था। उसने एकदम सन्दूक ले 
जानेका हुक्म दे दिया | इसके सिवाय एक युक्ति और भी रची गई 
थी । एक खत्री सेतिका मुकरर की गईं थी कि वह उस सन्दूककों बहुत 
शीघ्र जैलके दखाजेसे ग्रोसियसके मित्रके यहाँ लिया ले जाय । वह जैलके 
दरवाजेपर ही खड़ी हुई थी, तत्काल ही सिपाहियोंके द्वारा उस सन्दूकको 
प्रोसियसके मित्रके यहाँ लिया छे गई। सिपाही छोट आये | ग्रोसियस 
मुक्त हो गया | जब वह सुरक्षित जगहपर पहुँच गया और उसकी ज्लीको 
यह हाल मादूम हो गया, तब उसने अपना अपराध स्वीकार कर लिया। 
उसे बड़ी सख्तीसें जैल्में खखा गया; परन्तु जब उसने उच्चाधिकारियोंसे 
निवेदन किया, तब वह १५ दिनके बाद छोड़ दी गई। 

२१ मार्च १६२१ को ओ्रेसियस जेढसे निकला और १२ अप्रै- 
लको पैरिस पहुँचा । थोड़े दिनोंक बाद उसकी स्ली भी उससे जा मिली। 

* पिल्प्रस्स प्रोग्रेस” नामक सुविख्यात ग्रन्थके बनानेवाले जॉन बनि- 
यानने जैलका जैसा सदुपयोग किया, वैसा बहुत ही कम मनुष्योंने किया 
होगा । इसका जन्म इंग्लेंडमें १६२८ में हुआ था। बचपनमें इसे ठठे- 
रेका काम सिखाया गया था। १७ वर्षकी अबस्थामें यह फौजमें भरती 
किया गया और १६४५ में नेस्त्रीके युद्धमें लड़ा । १६४९ में इसका 
विवाह हुआ । इसकी ख््री दहेजमें दो पुस्तकोके सिवाय और कुछ न लाई 

थी; परन्तु इन दो पुस्तकोंने बनियानके जीवनपर बड़ा असर किया | इस 
समय तक उसने धर्मकी ओर जरा भी लक्ष्य न दिया था; परन्तु अब वह 
धार्मिक प्रश्नोकी हल करनेका यत्न करने लगा। १६५७३ में वह बेडफर्डके 
एक छोटेसे मन्दिर( चर्च )मे भरती हो गया । १६५७७ में उसे व्याख्यान 
देनेका काम सोंपा गया और वह बेडफर्डक आसपासके गाँबोंमें व्याख्यान 
देने लगा | इस वक्त इंग्लेंडमें लोगोंको धार्मिक खतंत्रता न थी। जिस 
समय वह एक स्थान ( ४थय7 ॥0056 ) पर व्याख्यान दे रहा था, 
पकड़कर केद कर दिया गया। वह १२ वर्ष तक केद रहा | इस अर्सेमें 
उसने कई ग्रन्थ लिखे। 

१६७२ में लोगोंकों व्याख्यान देनेकी स्वतन्त्रता मिली और बनियान 
छोड़ दिया गया। एक सालतक उसने धार्मिक व्याख्यान दिये | इसी 
अर्सेमें फिर व्याख्यानकी स्वतन्त्रता छीन छठी गई; परन्तु उसने अपना 
काम न छोड़ा। १६७७ में उसे फिर छह महीनेकी कैद हो गई । 
अबकी बार कैदखानेमें ही उसने अपना प्रसिद्ध ग्रन्थ “ पिल्य्रिम्स प्रोग्रेस ” 
लिखा । इसके बाद १६८२ में “होली वॉर” और १६८४ में “पिल्य्रिम्स 
प्रोग्रे! का दूसरा भाग लिखा। उसने अपनी ६० वर्षकी उम्रमें सब 
मिलाकर ६० ग्रन्थ लिखे हैं, जिनमेंसे ऊपर बताये हुए तीन ग्रन्थ उसे 
चिरकाल तक जिन्दा राखेंगे। “ पिल्प्रिम्स प्रोगेस” की कीर्ति एक दम 
फैल गई और १० वर्षमें उसकी एक छाख कापियाँ बिक गई । सारी 
दुनियाकी मुख्य मुख्य भाषाओंमें उसके अनुवाद हो गये । वह १६ वर्ष 
तक बेडफरडका धर्मगुरु रा और १६८८ में ६० वर्षका होकर मरा । 

झा दि ग्रेटका जन्म सन्‌ 2४९ में हुआ। ८७१ में वह 
गद्दीपर बैठा और नवीं शताब्दीके अन्ततक राज्य करता रहा। 

उसे पुस्तकें पढ़नेका शौक बहुत उम्र बीत जानेपर लगा। उसने बड़ी 
कठिनाइयोंमे ज्ञान सम्पादन किया । यद्यपि वह राजकुमार था, परन्तु उस 
समय उसके पास ज्ञानाभ्यासके इतने भी साधन न थे कि जितने इस 
समयके छोटेसे छोटे गाँवके रहनेबाले एक गरीब मनुष्यके पास रहते हैं । 
उस समय यदि एक ग्रन्थकी जरूरत होती थी, तो उसके लिये एक 
मिलकियतकी मिलकियत बेचनी पड़ती थी। इंग्लेंडमें उस वक्त अध्याप- 
कोंकी इतनी कमी थी कि जबतक आल्फेड अपने पिता या भाईके 
अधीन राजवंशीके तौरपर रहा, तबतक उसके पास इतना द्व्य ही न 
हुआ कि वह किसी अध्यापककी रख सके । जिस समय उसका स्वास्थ्य 
उत्तम था और अभ्यास करनेको अवकाश था, उस समय उसे ज्ञान 
सम्पादन करनेके साधन न मिले, इसका उसे बड़ा शोक रहा । बच- 
पन ब्यतीत होते ही उसे सेनामें दाखिल होना पड़ा । कमसे कम ७५० 
युद्धोंमे वह लड़ा और भाँति मौतिके कष्ट मोगता रहा। यादि कोई 
साधारण मनुष्य होता, तो वह युद्धके संकटोंसे घबरा कर निराश हो 
जाता । गद्गयोपर बैठनेके बाद उसने खूब विद्या सीखी और अपने 
अन्यान्य काम भी नियमित रीतिसे किये । जब उसके किये हुए 
का्मोंपर विचार किया जाता है, तब हमें आश्चर्यचकित होकर कहना 
पड़ता है कि उसे इन कार्मोंके करनेका समय कहाँसे मिला होगा । बात 
यह थी कि वह समयके सूक्ष्मसे सूक्ष्म अंशको भी व्यर्थ न खोता था। समय 
सब मनुष्योंको समान मिलता है। सबका उसपर हक है | वक्तको धनकी. 
उपमा दी जाती है; परन्तु यह ठीक नहीं है। धनको हम व्यापार घंदेमें 


श्र कठिनाईमे विद्याम्यास- 


लगाकर या ०याजपर देकर बढ़ा सकते हैं और यह हमारे अख्तियारकी 
बात है कि हम धनकों खर्च करें या रख छोड़ें; परल्तु वक्तकी बात 
दूसरी है | हम न उसे व्याजपर दे सकते हैं और न रोक सकते हैं। वह 
अपना काम बराबर करेगा | हमारी सत्ता उसपर इतनी ही है कि हम 
अपनी इच्छाके मुआफिक उसका भला बुरा उपयोग कर लें | वक्त खर्च 
तो सभीका होता है; परन्तु कितने ही मनुष्य उसका अच्छा उपयोग 
कर कुछ प्राप्त कर लेते हैं और कितने ही उसे व्यरथ खो देते हैं | हम 
नहीं सोचते कि वक्त किस तरह चुपचाप चला जाता है। पैसोंके 
खर्चका तो हम हिसाब लगाते हैं; परन्तु वक्तका कोई मूल्य ही नहीं सम- 
झते | कभी कभी तो हमें यह याद भी नहीं आता कि वक्त जा रहा है। 
इस तरह आलस्य और प्रमादमें हम अपनी अनमोल सम्पत्ति खो देते 
हैं। वास्तवमें वक्तको बड़ी सावधानीसे खर्चना चाहिए | वक्तका सदु- 
पयोग करनेके लिये यही मुख्य नियम है कि हम अपने वक्तपर ध्यान 
देते रहें | आल्फेडने इसका अभ्यास किया था और वक्तको नापनेके 
लिये एक यंत्र बनाया था | यह यंत्र आश्चर्यजनक था । पाठकोंको याद 
रखना चाहिए कि उस समय आजकलकीसी घड़ियाँ न थीं। उसने बारह 
बारह इंचकी छह मोमबत्तियाँ बनाई थीं । ये छहों मोमबत्तियाँ २४ घेंटेमें 
जल जाती थीं । फिर उसने प्रत्येक मोमबत्तीपर वक्त जाननेके निशान 
बनाये थे | एक घंटेमे ३ इंच मोमबत्ती जलती थी। इस प्रकारके यंत्रसे 
समयको नापकर उसने विद्याम्यास किया । साहित्यके मैदानमें जो कुछ 
काम उसने किया है, उसे जानकर कहना पड़ता है कि आह्फेडके समान 
बिद्वत्ता शायद ही किसी राजकुलके मनुष्यने सम्पादन की होगी। शौर्य और 
विद्वत्ताका संयोग होना बडा ही दुर्लभ है। कितने ही राजाओंने क्षत्रियो- 
चित कर्म करनेकी योग्यता न होनेसे तत्तज्ञान और विद्याके परिशीलनमें 

समय बिताया था और बहुतोंने राज्यारूढ़ होनेके पहले अनुकूलता. 
होनेसे ज्ञान छाभ कर लिया था, परन्तु आह्फेडने तो राजाके कर्तव्यको 
पालन करते हुए, सिंहासनपर बैठनेके बाद, ज्ञान सम्पादन किया और 
इस कारण उसे सबसे अधिक महत्तत दिया जाना चाहिए। 


पीटर दि ग्रेटके जीत्रन-वृत्तान्‍्त्से जान पड़ता है कि ज्ञान केबल 
पुस्तकोंसे ही प्राप्त नहीं होता; उसके पानेके और और भी साधन हैं । 
१६७२ में उसका जन्म हुआ । १० वर्षकी अवस्थामें वह गद्दीपर 
बैठा और कुछ समय तक राज्यकी सारी सत्ता उसकी बहन सोफियाके 
हाथमें रही । सोफिया उससे पाँच वर्ष बड़ी थी । उसने अपना बालपन 
पूरा होते न होते सन्‌ १६८५९ में सारी राजसत्ता सोफियाके हाथसे 
अपने हाथमें ले ली और उसे एक मठमें कैद कर दिया | फिर उसने 
अपनी प्रजाके बहमों और खराब खाजोंकों दूर किया और प्रजाको 
सम्य बनाया | पीटर स्वयं जंगली दशामें उत्पन्न हुआ था और उसका 
पालन पोषण भी उसी दशामें हुआ था | उसमें कितनी ही आदतें ऐसी 
पड़ गई थीं जो कभी दूर न हुई। उसे अपना और अपनी प्रजाका. 
सुधार करनेमें बड़ी बड़ी दिक्कत उठानी पड़ीं | 


रशियाके जहाजी विभागको तैयार करनेकी महचाकांक्षा उसे कैसे 
पैदा हुई, इस विषयके जा हालात प्रकट हुए हैं उनसे पीटरके चरित्रकी 
विशेषताओंका पता चलता है। एक वक्त उसकी निगाह एक जी शीर्ण 
छोटेसे अँग्रेजी जहाजपर पड़ी, जो उस स्थानमें रक्खा हुआ था जहाँ 
पुराना सामान पड़ा रहता है। यह जहाज पीटरके पिताने कई वर्ष 
पहले मैंगवाया था। बह भी बुद्धिमान राजा था। उसकी इच्छा भी 
प्रजाको आराम पहुँचानेकी थी । इसके लिए उसने अनेक योजनायें 

सोच रक्‍्खी थीं, परन्तु वे सब बिस्मृत हो गई थीं यहाँतक कि उनका 
- मूल हेतु भी भुला दिया गया था। पीटरकी दृष्टि ज्यों ही उस जहाज- 
पर पड़ी, दों ही उसका ध्यान उसकी ओर खिंचा | उसके पास जो 
थोड़ेसे परदेशी थे उनके पाससे उसने जाना कि पालका क्‍या उपयोग 
होता है, लंगर किसे कहते हैं और कुतुबनुमा क्या चीज़ है। वह ऐसी 
ऐसी मामूली बाते भी न जानता था। इस प्रकारके परिचियको प्राप्त कर 
लेनेके बाद वह उस पुराने जहाजको बड़ी उत्सुकताके साथ देखने लंगा। 
आखिर उसने उस पुराने जहाजको सुधराया और तब दम लिया जब वह 
पानीमें चलनेयोग्य हो गया । इसके बाद उसने एक दूसरा जहाज खोज 
निकाला और उसे भी सुधराया तथा स्त्रय॑ खलासीका काम सीखा । 
इसके बाद उसने कई जहाज खरीदे और कई अपने कारखानेमें 
बनवाये | परन्तु पीटरने जो सबसे बड़ी बात अपनी प्रजाको सुधारनेके लिये 
की, उसका आरंभ १६९७ में हुआ | इस साल वह स्वयं यूरोपके 
जुदा जुदा देशोंकी सभ्यता देखनेके लिये अपने वकीलोके समुदायको 
लेकर गया । वह प्रशिआ होता हुआ हालेंड गया और वहाँके मुख्य नगर 
आम्स्टडोममें उतरा | वहाँकी प्रजाने उसका अच्छा आदर-सत्कार किया; 
परन्तु वह स्वयं राजाके तौर पर प्रसिद्ध न हुआ। शहरके अलग अलग 
मुहलोंके देखनेमें उसने अपने पहलेके थोड़े बहुत दिन बिताये। 
बहाँकी शोभा देखकर वह चकित हो गया। उसने उस नगरके भाँति 
भातिके कला-काशलके कारखाने देखे और व्यापार धंदोंका सूक्ष्म निरी- 
क्षण किया । परन्तु उसका ध्यान सबसे ज्यादा इस नगरसे थोड़ी 
दूरपर बसे हुए सार्ढम स्थान के “ईस्ट इंडिया डॉक यार्ड ” नामक जहाज 
बनानेके कारखानेकी ओर आकर्षित हुआ। उसने निश्चय किया कि में इस 
 कारखानेमें साधारण कारीगरके तौर पर काम करूँ; और तदनुसार बह “पीटर 

मीकेलोफ ” नाम धारण करके काम करनेवालोमें दाखिल हो गया | वहाँ 
पर उसे अन्यान्य कारीगरोंकेसे सादे भोजन, कपड़े बिछोने वगेरह मिलते 
थे। साडौमम जिस छप्परमें वह रहता था वह अबतक मौजूद है 
और प्रवासियोंको दिखाया जाता है । पहले पहले जब वह इस कारखा- 
नेमें भरती हुआ, तब न उसे किसीने पहचाना और न छोगोंका ध्यान 
ही उसने अपनी ओर खींचा | परन्तु जब वह राजाके तौर पर पहचान 
लिया गया, तब भी उसने अपने मानकी परवा न की । विपरीत इसके 
बह मान देनेवालोंको वैसा करनेसे रोक देता था । एक जहाजके बनानेमें 
उसने बड़ा हिस्सा लिया था। वह जहाज जब बन गया, तब उसका 
नाम “ सेंट पीटर ” रखा गया | अन्तमें इस जहाजको उसने स्वयं खरीद 
लिया । जिस समय पीटर कारीगरका काम करता था, उस समय उसने 
अपने राजाके कतैव्यकी ओर दुर्लक्ष्य न किया था। तमाम दिन काम 
'करके वह सायंकालको अपने मंत्रियोंकी आज्ञापत्र लिख भेजता था 
और अपने राजदूतोंके साथ हालेंडकी सरकारसे जहाज और नाबिक प्राप्त 
करनेंके विषयमें सलाह करता था। हालेंडकी सरकारसे जहाज और 
नाविक लेनेकी योजना सफल न हुई । 

हालेंड छोड़कर वह इंग्लेंड गया। इंग्लेंडकी सरकारने उसे सम्मान- 
सहित छानेके लिए अपना जहाज भेजा । लछंडन पहुँचनेपर उसने 
इंग्लेडकी सरकारसे आग्रह किया कि उसके साथ एक खानगी मृहस्थका 
सा व्यवहार किया जाय । जैसा कि उसने हालेडमें किया था, इंग्लेंडमे 
भी प्रारंभका कुछ समय वहाँके न्यारे न्‍यारे इृश्योंके देखनेमें बिताया। 
वहाँका शह्लाछठय और टकसाल देखकर वह वहुत प्रसन्न हुखा | वह 
'तीन बार नाव्यशालार्मे गया; परन्तु वहाँपर उसका जी न छगा। वह 
गिजौघरोंमें जानेका बड़ा शौकीन था। उसे इस बातके जाननेकी बड़ी 

उत्कंठा थी कि प्रथक प्रथक मतानुयायी किस किस प्रकारसे प्रार्थना 
करते हैं | वह जुदे जुदे संप्रदायोंके गिर्जाघरोंमें प्रार्थना देखनेके लिये 
जाया करता था। एक वक्त वह क्षेकर पंथवालोंकी सभामें भी गया 
था | जब वह ऑक्‍्सफर्ड और पोर्टस्माउथकों गया, तब वहँके लोगोंने 
उसका बड़ा आदर-सत्कार किया | उसके सम्मानमें एक झूठी समुद्री 
लड़ाई दिखाई गई, जिसे देखकर उसने कहा कि ““ रूसके जारकी: 
अपेक्षा मैं एक अंग्रेजी एडमिरलको ( जहाजी सेनापातिको ) विशेष सुखी 
मानता हूँ |” उसे जिस कामको करनेमें निष्णात होनेका बिचार उठता 
था, उस कामको वह बड़े परिश्रम और ध्यानके साथ सीखता था चाहे 
फिर वह काम कितना ही क्षुद्र क्यों न हो | इस उद्देश्यकी सिद्धिके लिये 
वह कागजकी मिलों, लकड़ी काटनेकी मिलों, रस्सी बटनेके कारखानों 
और ऐसे ही अन्यान्य कारखानोंमें मजदूरका काम करनेमें भी न अच- 
कचाता था। घड़ी बनानेकी कछापर तो उसने खास तौरसे ध्यान 
दिया था। अमग्रेज सरकारने वेस्टमिन्स्टर त्रिजके पास एक मकानमें 
उसे रहनेकों स्थान दिया था। पहले वह वहीं रहा; परन्तु वहापर बड़ा. 
शोर गुल होता था और वह मकान इस बातके अनुकूल भी न था कि, 
वह जिस उद्देशसे इंग्लेंड आया था उसे पूरा कर सके | अतएब वह 
उस मकानकों छोड़कर डेप्टफर्डमें जा रहा । अच्छे जहाज़ केसे बनाये 
जा सकते हैं, यह सीखनके लिए ही वह इंग्लेंड आया था, और इसी: 
लिये उसने डेप्टफडके जहाज़ बनानेकी गोदीमें अपना बहुत सा समय 
बिताया | जिस तरह उसने सार्डाममें कारीगरका काम किया था, उसी 
तरह गोदी या डौकमें भी काम करनेसे वह न अचकचाया। यहाँ कामकी 
उत्तमताको देखकर वह बहुत खुश हुआ और अपनी सम्मति प्रकट की. 
कि यदि में इंग्लेट न आया होता, तो इस कलछाकों कभी न प्राप्त कर 

सकता | डेप्टफरडमें वह सुप्रसिद्ध जान इबेलिनके घरमें ठहरा था। जान 
इंबेलिनने अपनी डायरीमें ३० जनवरी सन्‌ १६९८ के दिनका हाल 
इस प्रकार लिखा है;:-““ रशियाका ज़ार इंग्लेंडमें आया है। वह देखना 
चाहता है कि जहाज कैसे बनते हैं । उसने मेरा मकान किरायेपर लिया. 
है और उसे सामानसे सजाकर अपना महल बना लिया है |” 








पीटर उस मकानमें २१ वीं अप्रैठतक रहा । वह वहाँपर किस तरह 
रहता था, इसका कुछ हाल इवेलिनके नौकरके पत्रसे जान पड़ेगा जो 
उसने अपने मालिक इवेलिनकों लिखा था | उसमें लिखा है कि--“'घरमें 
बहुतसे मनुष्य रहते हैं और वह मैला हो रहा है। जार आपके पुस्तका- 
लयके पासके कमरेमें रहता है और पढ़नेके कमरेंके पासके बड़े कमररेमें 
भोजन करता है। वह सुबह १० बजे और साँझको ६ बजे भाजन 
करता है और दिनभरमें कदाचित्‌ ही घरपर दिखाई देता है। वह कई 
तरहकी पोशाक रखता है। आज हमारे राजा ( इंग्लेंडके राजा ) यहाँ 
आनेवाले हैं | अपने भव्य बड़े कमरे ( हॉल ) में उनका स्वागत किया 
जायगा, जिसका सारा खर्च राजा सय॑ देंगे ।” 


जार अपना सारा वक्त प्रायः जहाज बनानेके क़ारखानेमें बिताता 
था; तथापि अवकाशके समय वह गणितशात्र, नौकाशालह्न और सर्जरीका 
भी अभ्यास करता था | सर्जरीका अभ्यास उसने पहले हालेंडमें प्रोफेसर 
राइसके पास शुरू. किया था । इस विद्वानका संग्रहालय आगे चलकर 
जारने ३०,००० फ्छोरिन देकर मोल ले लिया। प्रसिद्ध प्रसिद्ध पुरुषोंसे 
मुछाकात करनेके मौके पीटर कभी न चूकता था । हार्लेंड और इंग्लें- 
डके सर्वोत्तम विद्वानोंके साथ उसने परिचय किया और ऐसे बहुतसे 
विद्यानोंकी वह रशिया ले गया । उसने रम्प कलछाके आश्चर्यकारक नमू- 


० 


नोंके खरीदनेमें बहुत द्रव्य खर्च किया-इस विचारसे कि उसकी प्रजाको 
उन्हें देखकर अन्यान्य देशोंकी प्रजाके साथ विद्या-कछामें स्पर्धा करनेकी 
इच्छा उत्पन्न हो । 


पीटरने खदेशमें पहुँचकर बड़े जोरके साथ सुधार करना झुरू किया 
और रशियाकी अनेक पुरानी पुरानी संस्थाओंमें फेरफार कर डाला। 
सर्वसाधारणके रीति-रिवाज और स्वभावमें भी उसने सुधार करना झुरू 
किया । रशिया पहले बड़ा ही जंगली देश था; परन्तु पीटरके प्रयत्नसे 
वहाँके मनुष्य बहुत ही सभ्य हो गये | उसने अपनी प्रजाको नौकाशात््र, 
खेती, व्यापार आदिका अच्छा ज्ञान कराया । उसने सेक्सनीसे भेड़ें और 
उनके पालनेंवाले मैगवाये और अपनी प्रजाको बतलाया कि भेड़ोंको 
भालकर किस तरह कमाई की जा सकती है। अन्यान्य देशेंस उसने 
अच्छे अच्छे कछाविद्‌ लोगोंको अपने यहाँ बुलाया और उनसे देशके 
प्राकृतिक साधनोंका उपयोग करवाना शुरू किया | उसने नई राजधानी 
बसाई। यूरोपके और और देशोंमें जैसे शहर थे वैसा शहर रशियामें यह 
पहला ही था | इसे उसने उस जगहपर बसाया, जो गद्दीपर बैठनेंके समय 
उसके अधिकारमें न थी। उसने विद्यालय, पुस्तकालय, म्यूजियम ( अजा- 
यबघर ) वगैरह कायम करके प्रजाको जो सुधार दिये, वे स्थायी और 
प्रगतिशील थे | 


नये शहरमें उसने एक वैद्यकका विद्यालय, एक औषधाल्य, एक 
वेघशाला और एक वनस्पतिविज्ञानसंबंधी बाग, कायम किये | इसके सिवाय 
उसने और भी अनेक संस्थायें स्थापित कीं | यद्यपि १६ वीं शताब्दीके 
मध्यमें रशियामें छापनेकी कलाका प्रचार हो गया था; परन्तु उससे पुस्त- 
कोंका विशेष प्रचार न हुआ था। पीटर जब गद्दीपर बेठा तब उसने 

अपने देशको ग्रन्थहीन दशामें ही देखा था। इस कमीको पूरा करनेके 
लिये उसने बहुतसे शात्ल्रीय ग्रन्थोका रशियन भाषामें अनुवाद कराया 
और जब वह आमरटडॉम गया, तब उसने उस नगरके एक पुस्तक 
छापनेवालेसे उन ग्रन्थोंकी छपवाया और उसे सारे रशियामें उन्हें बेचनेका 
एक खास हक प्रदान किया । इसके बाद उसने रशियन वर्णमालामें 
थोड़ेसे फेरफार करके उसे सादा बनाया | उसने अपने बसाये हुए शहर 
सेंट पीटर्सबगमें अनेक प्रेस खोले और उनमें प्राथमिक पुस्तकें छाप छाप 
कर सारे देशमें उनका प्रचार किया | ये पुस्तकें प्रायः अन्य भाषाओंसे 
अनुवाद की हुई थीं । 


१७१७ में पीटर फिर विदेशयात्राकों निकला | इस वक्त वह अपने 
दर्बारी ठाठसे गया | उसने हेम्बग, बिन, आमस्टडीम और पैरिस देखे | 
पैरिसकी सम्यता उसे सबसे ऊँची माद्म हुई। मनुष्यके उपयोग और 
सुखके लिये अनेक उत्तम वस्तुएँ उसने पैरिसमें देखीं | यद्यपि अब उसने 
खयय॑ कलछाओंका अभ्यास करना छोड़ दिया था; परन्तु वैसी चीजें बनाने- 
वाले कारखानोंका देखना न छोड़ा था । उसने बेघशाला, पग्रन्याठलय और 
न्यारी न्यारी विद्याविषयक संस्थाओंका निरीक्षण किया। विज्ञानविद्यालयकी 
( 0०३०९७५ ० 5007८९४ ) एक सभामें भी वह गया । इस विद्या 
लुयका वह एक सभासद बनाया गया | 


इस महापुरुषकी शिक्षाकी ओर बचपनमें कुछ भी ध्यान नहीं दिया 
गया था। इसकी बहन और मंत्रियोंने इसे ऐसे बाताबरणमें रख छोड़ा 
था कि इसकी बुद्धि बिगड़ जाय, नीतिश्रष्ट हो जाय और ज्ञानिच्छा दब 
जाय । इसके चरित्रमें जो दोष रह गये थे, वे निःसंदेह इसके बचपनकी 
पतितावस्थाके परिणाम थे | इतना होनेपर भी इसने एक दोषपर पूरी 


१०० कठिनाईमे विद्याभ्यास- 


जीत पाई थी । यदि यह दोष भी उसमें बना रहता, तो वह जो बड़ी: 
बड़ी योजनाएँ कार्यमें परिणत कर सका उन्हें न कर सकता । जवानीमें 
उसे तेज रराब पीनेका व्यसन था; परन्तु उत्तरावस्थामें. उसने इसे 
बिल्कुल छोड़ दिया था । उसका ध्यान अपने और और दुर्गुणोपर न था, 
सो नहीं; वह उन्हें बड़ी घृणाकी दृष्टिसे देखता था | कभी कभी तो वह 
कह उठता था कि “ अफसोस, मैंने अपनी प्रजाका सुधार किया है, 
परन्तु मैं स्वयं अपनेकी न सुधार सका । ” प्रव॑वत्थामें शिक्षापर ध्यान 
नहीं दिये जानेकी कसर निकाल लेनेको उत्तरावस्थामें जितना परिश्रम 
उसने किया, उतना किसी भी राजाने नहीं किया। खासकर बुद्धिका 
विकास करनेके लिये इस राजाने जो भगीरथ प्रयत्न किये, वे अद्भुत थे। 
इसने गणित, नौकाशाज्त्र, यंत्रविद्या, डॉक्टरी और सर्जरीमें ही निपुणता 
नहीं सम्पादन की, बल्कि यूरोपकी अनेक भाषाओंमें भी प्रबीणता पाई | 
उसने फ्रेंचसे अनेक ग्रन्थोंका अनुवाद किया, जिनकी हस्तलिखित प्रतियाँ 
अब भी सेंटपीटसंबगमें सुरक्षित रक्खी हुई हैं | यद्यपि पीटरको बचपनमें 
शिक्षा न मिली थी, तथापि वह उस समयकी शिक्षाके महत्तको समझता 
था। एक दिन उसकी दों लड़कियाँ एक फ्रेंच ग्रन्थकारकी पुस्तक पढ़ 
रहीं थीं। वह उन लड़कियोंके पास गया और एकसे बोला कि कुछ 
वाक्योंका फ्रेंचसे रशियन भाषामें अनुवाद करो । लड़कीने बड़ी सरलतासे 
अनुवाद कर दिया। इससे वह आश्चर्यचकित होकर बोल उठा कि. 
“ आह, मेरे बच्चो, तुम्हें बचपनमें इस तरह लिखाया पढ़ाया जाता है, 
इससे तुम कैसे भाग्यवान्‌ हो ! जिस शिक्षाकी मुझे गन्ध मी न मिली 
थी, उसका तुम पूरा पूरा फायदा उठा रहे हो। सचमुच तुम मुझसे 
अधिक सुखी हो । ” वह बार बार कहता था कि बचपनकी शिक्षा प्रात 
करनेमें यदि अब मुझे अपना शरीर भी समरपेण करना पढ़े, तो में प्रसन्न 

तासे कर दूँ । अन्तमें जब उसने शिक्षा प्रात करना शुरू किया, 
तब वह उच्च साहित्यका फायदा उठानेसे नहीं चूका तथा उसने भाँति 
भौतिकी कराएं भी सीख लीं। जब वह हॉलेंडको पहले पहल गया था, 
तब उसे अच्छे अच्छे चित्र देखनेका मी मौका मिला था। इसके बाद 
उसने अपना बहुतसा समय चित्र बनानेमें लगाया | जब वह “आमत्टडीम 
में था, तब अच्छे अच्छे चित्रकारोंके घर जाकर चित्रकलाका अभ्यास किया 
करता था। कितने ही चित्रकारोंको तो वह अपने साथ रशियाको ले 
आया था। इसके बाद उसने चित्र और नक्काशीके कामके नमूनोंके 
खरीदनेमें बहुत खर्च किया और सेंटपीटर्सबगमें उसने एक चित्रसंग्रहा- 
लयकी स्थापना की | पीटरने उच्च शिक्षाके लिये बड़ी मदद दी ) वह स्वयं 
भी अवकाश मिलते ही उच्च ज्ञान सम्पादन करनेमें पीछे पैर नहीं रखता 
था | जब वह अपनी सेनाके साथ ऐतिहासिक स्मारकोंबाले प्रदेशोमिं होकर 
जाता था, तब पुराने खंडहर और प्रर्यात स्थानोंको देखनेके लिये 
सेनासे कई माइल आगे निकल जाता था। अपने देशके ऐतिहासिक 
स्मारकोंकों अच्छी तरह राश्षित रखनेकी ओर उसका पूरा पूरा ध्यान था। 
जहाँ जहाँ वह जाता था, वहाँ वहॉँका परिचय जितना हो सकता पहले 
ही प्रात्त कर छेता था | जब वह छोटे छोटे गँँबोंमें जाता था, तब भी 
इस बातकी खोज करता था कि वहाँपर भी कोई महत्ततकी बात है 
या नहीं। जब लोग कहते कि यहाँपर तो कोई भी महत्तकी चीज़ 
नहीं है, तब बह कहता कि “ ऐसा कैसे कहा जा सकता है ? तुम्हे 
जो महत्तका न माकछूम होता हो, सम्भव है कि वह मुझे महत्वका जान 
पड़े | चलो, हम सब इसकी खोज करें | ” जब जब वह इस प्रकारकी 
खोज करने जाता था, तब तब अपने साथ एक नोट्स-बुक भी रखता 
था और उसमें याद रखनेलायक बातोंको लिख हेता था। अनेक बार 


१4२ ' कठिनाईम विद्याम्यास- 


वह गाड़ीसे उतरकर खेतोंमें काम करनेवाले किसानोंसे बातें किया करता 
था, उनके सामान देखता था और उनकी खेतीके औज़ारोंके चित्र खींच 
लेता था | इस तरह उसने बहुत ही बारीकीसे सब बातोंका ज्ञान प्राप्त 
किया और इस माद्धमातका उसने अपने देशके सुधारमें काफ़ी 
उपयोग किया । 


पीटरको सर्जरीका बड़ा शौक था। सेंटपीटर्सबगेमें किसीके शरीर- 
पर चीराफाड़ीका काम किया जाता तो वह उसे देखनेका मौका शायद 
ही कभी हाथसे जाने देता। कभी कभी तो वह इस काममे सहायता 
भी देता था | वह बड़ी चतुराईसे बीमारकी नसें खोल सकता था और 
दाँत भी उखाड़ सकता था । मास्कोसे ७० माइलकी दूरीपर बने हुए 
लोहेके कारखानेमें वह १ महीनेतक रहा था और इस समयमें उसने 
छुहारका काम सीखनेका यत्न किया था । लुहारोंकों रपया रोज मजदूरी 
मिलती थी; वह भी एक लुहारके बराबर ही मजूरी करके रुपया रोज 
मजदूरीका लेता था । इन दामोंमेंसे उसने एक जूतेकी जोड़ी खरीदी थी 
जिसे वह छोगोंको वड़े आनन्दसे दिखाया करता था। उसने एक 
लेहेका गज बनाया था, जो अबतक हिफाजतसे रक्‍्खा है। नहर खोद- 
नेके काममें भी वह कभी कभी मदद करने लगता था। अपने देशमें 
नहरें खुदानेमें उसने बहुत द्रव्य व्यय किया था | जो जो नये सुधार वह 
करता, उन्हें लोग पसन्द नहीं करते थे; फिर भी वह उनके करनेसे 
विरक्त न होता था | यदि वह स्वयं सुधारोंमे न जुट जाता, तो बहुतसे 
सुधार हो ही न सकते | 


१७२५७ में ७५३ वर्षकी अवस्थामें पीटर दि ग्रेटकी मृत्यु हुई | 
अपना खुदका ही नहीं बल्कि उसे अपने देशका सुधार करनेमें भी इतने. 

विज्नोंका सामना करना पड़ा कि यदि उसका निश्चय इढ़ न होता तो उसे 
कभी सफलता न मिलती | जगतमें पीठटरके समान महान्‌ मानसिक 
शक्तिवाला और महान्‌ कार्मोको करनेवाला राजा शायद ही और कोई 
हुआ हो । उसने जो जो सुधार किये, वे सब स्थायी और कल्याण कर- 
नेबाले हैं। इन बातोंमें यदि कोई पीटरके साथ और और राजाओंकी 
तुलना करे, तो उसे दोनोंका भेद माद्म हुए ब्रिना न रहेगा । और और 
राजाओंने अपने भुजबलसे जमीनको भले ही हिला डाछा हो; परल्तु 
उनका पीटरके कार्मोके साथ कोई मुकाबला नहीं हो सकता | वह महान्‌ 
था । सिकंदरने ज्यों ही अपने हाथसे राजदंड छोड़ा, दों ही उसका 
राज्य चकनाचूर हो गया, शार्लेमनका भी यही हाल हुआ, और यही 
दशा नेपोलियनकी हुई | परन्तु महान्‌ रशियाधिपति पीटरने जो बीज 
बोया, वह अबतक कायम है | इसका कारण यही है कि और और 
राजाओंने केवल तलवारका भरोसा रक्खा और पीटरने अपने शासनकी 
नींव ज्ञान और सुधारके नेतिक बलपर रक्‍्खी। 

प्रशियाके राजा फ्रेडरिक दि ग्रेटका जन्म १७१२ में बर्किनमें हुआ | 
इस महान्‌ राजाके जीवनका बहुतसा हिस्सा अनेक शत्रुओंके साथ युद्ध 
करनेमें व्यतीत हुआ | दिनभरमें कदाचित्‌ ही उसे कुछ समयका अब- 
काश मिलता था । परन्तु यदि मिल जाता था, तो वह उसका उपयोग 
विद्याभ्यासमें कर छेता था। फ्रेडरिककों बाँचनेका शौक बचपनसे ही 
था। उसके पिताका खयाल था कि जिस मनुष्यको पुस्तकोंकी धुन. 
होती है, वह बहुत अच्छा योद्धा नहीं होता, अतएव उसे इसकी यह: 
पढ़नेकी आदत पसन्द न थी। फिर भी फ्रेडरिकने पढ़ना न छोड़ा । 
यद्यपि इसे अपनी उत्तरावस्थामें बहुत युद्ध करने पड़े, तथापि वह अपने 
पढ़नेके शौकको न तो छोड़ ही सका और न कम ही कर सका.। अन्‍्तर्मे 


१०७४ कठिनाईमे विद्याम्यास- 

जब उसने युद्धोंसे छुट्री पाई और अपनी तलवार म्यानमें रख ली, तब 
विद्या और कलाका विकास करनेकी ओर वह तत्पर हुआ । उसने इस 
काममें बड़ी सहायता पहुँचाई और वैसी ही कीति सम्पादन की, जेसी 
युद्ध-विजय करनेमें प्राप्त की थी । 


बचपनसे ही उसका जीवन नियमित रीतिसे व्यतीत होने 
लगा था। सिंहासनपर बैठनेके पहले जब वह बिल्कुल जवान था और 
रीम्सबर्गमें रहता था, तब भी अपने समयको बड़े ध्यानसे किसी उद्यमर्मे 
डगे रह कर व्यतीत करता था | वह अपने अवकाशके समयको विद्या- 
विलासमें बिताता था। वह विद्वानोंसे मित्रता रखता था और उनसे 
घंटों तक तक्तज्ञानसम्बन्धी बातें किया करता था। उस समय उसने 
अपने एक मित्रको इस आशयका पत्र लिखा था कि “ मैं प्रतिदिन 
समयका लोभी होता जाता हूँ । में खवयं अपनेकी समयका हिसाब देता 
हूँ और यदि समयका व्यर्थ व्यय हो जाता है, तो मुझे बहुत बुरा 
माद्ठम होता है। मेरा मन तत्तज्ञानकी ओर झुक पड़ा है। तक्तज्ञानने 
मेरी अच्छी सेवा की है और में उसका बहुत ही ऋणी हूँ। मुझे पह- 
लेकी अपेक्षा बहुत शान्ति प्राप्ति हुई है। अब मेरा मन व्यर्थ उत्तेजित 
नहीं होता और मैं विचार किये बिना किसी कामको नहीं करता । ” 


इसी मित्रको उसने एक दूसरे पत्रमें अपना और अपने साथ रहने- 
चाले विद्वानोंका समय किस प्रकार बीतता है, इस सम्बन्धर्मे लिखा था 
कि- हमने अपने कामोंके दो भाग कर लिये हैं। एक भागमें उप- 
योगी काम हैं और दूसरेमें विनोदसम्बन्धी | तत्वज्ञन, इतिहास और 
भाषाओंके अम्यासको मैंने उपयोगी कामोंमें रखा है। बिनीदके लिये 
'हम गानेका शौक रखते हैं तथा हास्य और करुण रसके नाटक खेला 


विद्यानुरागी राजा महाराजा । १०५ 

करते हैं । परन्तु इन विनोदी कार्मोंकी हम गहन तालिक विषयोंसे थके 
हुए मस्तकको विश्राम देनेंके लिये ही करते हैं | ” 

इसकी कारणुजारीका इतिहास डा० टावर्सने लिखा है। उसने 
इसकी दिनचर्याके प्रसंगमें लिखा है कि-“ आम तौरपर फ्रेडरिक 
पॉँच बजे उठता था और कमी कभी तो वह इससे भी जल्दी उठ 
बैठता था । अपने बालोको वह आप ही सँवारता था और दो मिनिटसे 
ज्यादा इस काममें न छगाता था। उसके जूते उसकी सेजके पास 
रक्‍्खे रहते थे | जब वह कपड़े पहन लेता था तब एक अधिकारी 
आकर एक रिपोर्ट पेश करता था जिसमें पोट्सडाममें आये और वहाँसे 
गये हुए मनुष्योंका हाल दर्ज रहता था | इसके सिवाय वह फौजमें जो 
जो घटनायें होती थीं, उनकी रिपोर्ट करता था। फ्रेडरक इस अधिका- 
रीको योग्य आज्ञा देकर अपने खानगी कमरेमें चछा जाता था और 
बहाँ सात बजे तक रहता था । वहाँसे दूसरे कमरेमें जाकर चॉकलेटके 
साथ काफी पीता था | इस कमेरेंमे एक टेबिलपर पोठ्सडाम, बर्लिन 
और उसके राज्यके अन्य स्थानोंस आई हुई डाक रखी रहती थी। 
परदेशसे आये हुए पत्र दूसरी टेबिलपर जुदा रखे रहते थे । इन पत्रोंकी 
'पढ़ लेने बाद जिन पत्रोंका जवाब मंत्रियोंद्रारर लिखाना होता था और 
जिनमें कुछ महत््वकी बातें होती थीं, उनके हासियेपर वह सूचनायें लिख 
देता था और जिन पत्रोंका जवाब उसे स्रंयं लिखना या लिखाना होता 
था, उन्हें अपने साथ खानगी कमरेमें ले जाता था । वहाँपर वह अपने 
प्राइवेट सेक्रेटरीके साथ नौ बजे तक रहता था और फिर पहलेवाले कमरेमें आ 
जाता था। यहाँपर उसके सामने उसके तीन मंत्री उपस्थित होते थे 
और प्रत्येक अपने किये हुए कार्मोकी सुनाता था । वह उन्हें आज्ञा देता 
था और जिन पत्रोंका जवाब देना होता था वे पत्र दे देता धा। इतना 


१०६ कठिनाईमें विद्याम्यास- 


होनेपर भी जबतक उन जवाबोंको वह स्वयं न पढ़ लेता था और उन- 
मैसे बहुतोंपर अपने दस्तखत न कर देता था, तब तक उनमेंसे एक 
भी पत्र नहीं भेजा जाता था | १० बजे वह अपने खास सैनिकोंसे 
वर्तमान घटनाओं और राजनैतिक विषयोंपर चर्चा करता और इसी समय 
उन लोगोंसे मिलता जिनसे मुछाकात करना पहलेसे निश्चय किया होता 
था। ११ बजे वह घोड़ेपर सवार हो अपनी सेनाकी कवायद देखने 
जाता था | इसी समय उसके राज्यभरमं सेनाकी कवायद हुआ करती 
थी । इसके बाद वह लइ्करी अधिकारियों और जिन्हें भोजनको बुलाया 
हो उन मनुष्योंके साथ थोड़ी देरतक बागमें टहछता था| खासकर वह 
राजकुमार, अपने भाई-बन्धु, मुख्य मुख्य अधिकारी, सैनिक अधिकारी 
और एकाघ घरू कारारीके साथ भोजन करनेके लिये बैठता था। 
भोजन करनेमें वह एक घंटेसे ज्यादा न छगाता था। भोजनके बाद 
कमरेमें घूमते फिरते वह उन लोगोंसे पाव घंटेतक बातें करता था । इसके 
बाद सबको सलाम कर अपने खानगी कमेरेमें चला जाता था। वहाँ वह 
पाँच बजे तक रहता था और उसे एक मनुष्य कुछ पढ़कर सुनाया करता 
था | दो घंटे यह काम होता था | इसके बाद ९, बजे तक संगीत होता 
था | वह स्वयं बंसी बजाता था। संगीत पूरा होते ही वह अपने बुलाये 
हुए बुद्धिमान और माननीय मनुष्योंसे मिलता था | इन लोगोंके साथ वह 
आध घंटेके करीब शोरा पीता रहता था और फिर इसके बाद बारह 
बजे सो जाता था ।” 

क्रेडरिकने साहित्यकी अच्छी सेवा की है। उसने बड़े बड़े पीस 
ग्रन्थ लिखे हैं | यह सचमुच ही आश्चर्यजनक बात है कि इस प्रकारका 
उद्योगी जीवन ब्यतीत करनेवाला मनुष्य भी साहिलदसेवांके लिए अवकाश 
निकाल सका । जो कुछ थोड़ा बहुत समय मिलता है, उसीका सदुपयोग 


सुप्रंसिद्ध अंधे मनुष्य । १०७ 

करनेसे कैसे बढ़े बड़े काम हो सकते हैं, यह बात फ्रेडरिकके चस्त्रिसे 
जानी जाती है। विद्योपासनामें ही अपने सारे जीवनको व्यतीत करनेवाले 
मनुष्योंकी जो अवकाश मिलता है, वह फ्रेडरिकको किसी प्रकार नहीं मिल 
सकता था; तथापि फ्रेडरिकने बहुतसे साहित्यके ग्रन्थ प्रकट किये और 
खूबी यह है कि उन प्रन्थोंकी उत्तमतामें कुछ कमी नहीं है | ऐतिहातिक, 
राजनीतिक और ताक्तिक ग्रन्थ लिखकर उसने उत्तम विद्वानोंमें स्थान 
पाया है। उसके चार पाँच प्रन्थोंने तो सारे यूरोपके साहित्यमें जगह 
पाई है । 





सुप्रसिद्ध अंधे मनुष्य । 


झ््ः होना एक ऐसी विपत्ति है, जो मनुष्यको ज्ञानलभसे बंचित 
कर देती है | तो भी हमें ऐसे उदाहरण मिलते हैं कि अंधा- 
पन प्राप्त होनेपर भी बहुतसे मनुष्योंने उत्तम ज्ञानका सम्पादन किया है । 
उन उदाहरणोंमेंसे थोड़ेसे प्रसिद्ध उदाहरण यहाँ दिये जाते हैं--- 
पहले हम बहुत पुराने उदाहरण देंगे) डिओडोटस अंघा था, तथापि: 
वह ग्रीकसाहित्य और भूमिति शात््रमें सिसरोका शिक्षागुरु था । सिसरो 
कहता है कि यह पुरुष अंधा हुए बाद बहुत वरसोंतक मेरे घरपर रहा 
था और बड़ा भारी तचज्ञानी था। मुझे इस बातको सुनकर अचंमा होता 
था कि एक अंधा आदमी किस तरह भूमिति सिखा सकता है; परन्तु 
यह अपने विद्यार्थियोंकों ठीक ठीक रेखाएँ खींचकर भूमिति इस तरकीबसे: 
पढ़ाता था मानों इसे देख ही पड़ता हो । 
एलेकजेंड्रियाका डिडीमस चौथी शताब्दीमें पैदा हुआ था । ५ वर्षकी 
अवस्थामें उसकी आँखें जाती रहीं । इसपर भी उसने व्याकरण, अलंकार- 


१०८ कठिनाईमे विद्याभ्यास 

शाक्तनर, न्यायशात्न, संगीतशात्र ओर गणितशाल्लमें प्रवीणता सम्पादन 
की । इतना ही नहीं उसने भूमितिशासत्र और खगोल्शात्ल॒का भी ज्ञान 
हासिल किया | यह समझना कठिन है कि उसने पिछले दो शात्तनरोंका 
ज्ञान कैसे सम्पादन किया होगा। डिडीमसने औरोंसे पुस्तकें बैँचबाकर विद्या- 
भ्यास किया था| उसके पलेडीअस नामके शिष्यने लिखा है कि ““ अंधा- 
'प्न और और मनुष्योंके लिये महादुःख होता है; परन्तु डिडीमसके लिये 
वह एक बड़ा भारी आशीर्वाद था। क्योंकि यदि उसे दिखता होता तो 
उसका चित्त और बातोंमें छग जाता और वह एकाग्र चित्तसे विद्याम्यास 
न कर सकता । ” परन्तु डिडीमसका खयारू इससे बिल्कुल त्रिपीत था। 
एक बार उससे सेंट एन्थियनने पूछा कि-“' तुम्हें अपने अंधेपनका शोक 
होता है ? ” इसके उत्तरमें उसने कहा कि “ जरूर होता है, ” परन्तु 
इस उत्तरसे सेंट एन्थियनको दुःख हुआ, क्योंकि वह कहता था कि 
आँखें तो मनुष्योंकी भाँति पशु पक्षी और कीड़े मकोड़ोंके भी होती 
हैं, फिर समझदार बिद्वानको आँखें न होनेका दुःख क्यों करना चाहिए ? 
निकोलास सॉण्डर्सनका जन्म सन्‌ १६८२ में इंग्लेंडमें हुआ था। 
जब वह एक बषेका था, तब चेचकके रोगमें उसकी आँखें जाती रहीं | 
इस बाहरी आपत्तिके कारण ही अपने मनको सुधारने और ज्ञान 
पानेका अबकाश प्राप्त हुआ | बचपनमें ही वह अपने जन्मस्थानके 
पासकी एक ऐसी पाठशालामें भेज दिया गया जहाँपर मुफ्तमें शिक्षा दी 
जाती थी। इस पाठ्शालके सब विद्यार्थियोंसे वह आगे बढ़ गया और 
हैटिन तथा ग्रीक भाषामें बहुत शीघ्र प्रवीण हो गया | ग्रीक भाषामें तो 
वह इतना प्रवीण हो गया कि उस भाषाके किसी भी ग्रन्थकों सुनकर 
उसके अर्थको उँमग्रिजीमें लिखे हुए ग्रन्थके समान समझ लेता था | लैटिन 
भाषापर भी उसका अधिकार हो गया था और उसमें बहुत अच्छी तरह 

बातचीत कर सकता था | पाठशाला छोड़ चुकनेके बाद उसने अपने 
पितासे गाणितका अभ्यास किया । गणितमें भी उसने बड़ी होशियारी 
दिखलाई । उसके पासके गाँवमें एक सज्जन रहते थे, जिनसे उसने 
भूमितिके प्राथमिक प्रमेष सीखे | भूमितिका अधिक ज्ञान उसने अन्यान्य 
मनुष्योंसे प्राप्त किया | थोड़े समयमें ही वह अपने सब गुरुओंसे बढ़ 
निकला | यहाँ तक कि भूमितिके दिग्गज पंडितोंके पास भी उसे बता- 
नेके लिए कुछ बाकी न रहा | इसके बाद उसने कुछ समय तक अपने 
आप अभ्यास किया । उसे किसी गुरुकी आवश्यकता न रही । बह: 
किसीके द्वारा अच्छे अच्छे ग्रन्थकारोंके ग्रन्थ सुनता और अभ्यास करता. 
था। इस तरह उसने यूछिड, आर्किमेडिज और डायाफण्टस नामके प्राचीन. 
प्रीक पंडितोंके ग्रन्थोंका अभ्यास किया । 


अब वह २४ वर्षका हो गया | अबतक न उसके पास कोई धघंदा 
था और न निर्वाहका साधन | उसने अपनी इच्छा विश्वविद्यालयमें प्रवेश 
करनेकी प्रकट की; परन्तु उसके पिताकी स्थिति अच्छी न थी । अन्‍्तमे 
यह निश्चय किया गया कि वह विद्यार्थीक तोरपर न जाकर तनज्ञान 
और गणितकी पाठशाला खोलनेके लिये केम्त्रिन जावे । इस निश्चयके 
अनुकूछ १७०७ में वह अपने एक मित्रके आश्रयसे केम्त्रिज जा पहुँचा । 
उसका यह मित्र क्राइस्टस्‌ कालेजका सभ्य था। अब उसे पुस्तकालय 
कौरहके सब साधन मिल गये | साण्डंसनने जब गणित सिखानेके दर्ज 
खोले, तब उसी विषयको सिखानेवाले अध्यापक विस्टनने ईर्षा करनेके 
बदले उसे कामयाब बनानेके लिये जितना बन सका उतना प्रयत्न किया।' 


सॉण्डसनने इस विषयको जिस नई रीतिसे सिखाना शुरू किया, 
उससे बहुतसे मनुष्योंका ध्यान खिंचा | एक जन्मान्ध मनुष्य प्राकृतिक. 


११० कठिनाईम विद्याम्यास- 

दृश्य और प्रकाशके सिद्धान्त समझा सकता है, यह एक बहुत ही 
असाधारण बात थी | दृश्टिकी सहायता न होनेसे उसे एक प्रचंड विष्नके 
सम्मुख काम करना पड़ता था। वह इस नियमको जान गया था कि 
प्रकाश सीधी रेखामें चछा जाता है और किसी वस्तुपर गिरकर समान 
कोणमें परावरतित होता है । बह प्रकाशकों देख नहीं सकता था, परन्तु 
उसका ज्ञान स्पर्शशक्तिसे प्राप्त कर छेता था। स्पर्शशक्तिसे ही वह 
भूमितिकी किसी भी आक्ृृतिको पहचान लेता था। उसने थोड़े और 
नियमित अन्तराले छेदोवाली एक तखती बनवाई थी | जब उसे कोई 
आकृति बनानी होती थी, तो वह इन छेदोंमें आलपीने गाड़ उनमें डोरे 
बाँधकर बनाता था। और छोग स्याही और कलमसे जितनी शीघ्र 
आक्ृतियाँ बना सकते थे, उससे भी शीघ्र वह इस तखतीपर बना छेता 
था | इसी तखतीपर वह अंकगणितके सवाल किया करता था। 

सोण्डर्सन बड़ी चतुराईके साथ कीलियोंको गाड़ देता और निकाल 
लेता था। उसकी इस कलाको देखकर सब भोंचकेसे रह जाते थे । 
बह गणित करते करते बीचमें ही रुक जाता और जब चाहता तब 
फिर वहींसे शुरू कर देता था। वह अंकगणित और बीजगणितके 
बड़े बड़े हिसाब जुबानी ही कर देता था। भूमितिकी किसी आकृतिकों 
'एक बार अच्छी तरह समझानेके बाद वह किसी प्रकारकी कोई भी 
ब्राह्य आकृति बनाये बिना ही उसके सब भागोंके विषयमें समझा सकता 
था | उसके समझानेकी रीति बड़ी सादी और स्पष्ट थी। वह झंझटमरी 
अनावश्यक सूक्ष्मताओंमें न उत्रकर महत्वके भागोंपर विशेष ब्यान 
देता था । 

प्रतिदिन उसकी शाक्तियोंका निकास होता गया और उसके अध्यापन 
कार्यकी कीति बढ़ती गई। पहले तो उसके पास विद्यार्थी केबछ इस 

उसकी उत्तम रिक्षाप्रणालीके कारण विद्या्थियोंकी संख्या बढ़ने लगी। 
उसके विद्यार्थी विश्वविद्यालयकी परीक्षामें ज्यादा ज्यादा संख्यामें उत्तीर्ण होने 
लगे | केम्ब्रिकके छोगोंने और सब वैज्ञानिक पंडितोंने थोड़े ही दिनोंमें 
उसके गुणकी कद की | सर आईजक न्यूटनसे उसका परिचय हुआ। 
न्यूटनकी वह बड़े पूज्यभावसे देखता था और न्यूटन भी इसे खूब 
चाहता था । सन्‌ १७११ में व्हिस्टन नौकरीसे अलहृदा किया गया, तब 
न्यूटनने यह जगह सॉण्डसैनको दिलानेके लिये जितना उससे हो सका 
उतना प्रयत्ञ किया | इस वक्त विद्यालयके अधिकारियोंने राजासे प्रार्थना 
की कि खास हुक्मसे सॉण्डर्सनकों एम० ए० की उपाधि दी जाय । 
इसका कारण यह था कि जबतक किसीको यह पदवी न मिले, तबतक 
उसे वह जगह न दी जा सकती थी। राजाने उक्त प्रार्थनाकों मंजूर 
कर लिया और सॉण्डसनको वह उपाधि और जगह मिल गई | इसके बाद 
सॉंण्ड्सनने अपना करीब करीब्र सारा वक्त शिष्योंको पढ़ानेमें बिताना शुरू 
किया । १७२३ में उसने विवाह किया। १७२८ में जब बादशाह 
दूसरा जाजे विद्यालय देखने आया, तब उसने अपने हाथसे सॉण्डर्सनको 
« डाक्टर आफ़ू छाज़” की पदवी दी। इस प्रसंगपर उसने लैटिन 
भाषामें एक उत्तम व्याख्यान दिया । १७३९ में ५७ वर्षकी अबस्थामें 
उसकी मृत्यु हुई। उसके १ लड़का और १ लड़की थी। यद्यपि 
उसे अपने शिष्योंको पढ़ानेसे अवकाश नहीं मिलता था, तथापि उसने 
< ब्लीजगणितपर निबंध ” नामक एक पुस्तक लिखी जो उसके मरनेके 
बाद दूसरे वर्ष प्रकट हुई । 

बाह्य जगतका ज्ञान सॉण्डर्सनने स्पर्शशक्तिसे प्रात्त किया था। स्पश- 
शक्तिको उसने खूब विकसित किया था । वह स्पर्शसे न्यारे न्यारे रंगोको 


११२ कठिनाईमे विद्याम्यास- 

नहीं पहचान सकता था, यद्यपि कई एक अंधे ऐसे भी हुए हैं जो स्पर्शास 
रंगोंकों पहचान लेते थे | इसने भी इस तरह रंगोंका ज्ञान सम्पादन 
करनेके लिये बहुत श्रम किया, परन्तु वह व्यर्थ गया | खरे खोटे सिक्के 
पहचाननेमें जहाँ बड़े बड़े उस्तादोंकी उस्तादी काम नहीं करती, वहाँ 
यह फौरन परख छेता था । नया सिक्का इसे खुरदरा माद्धम होता था । दूसरे 
आदमी छूनेसे या देखनेसे भी जिस नये सिक्केको नहीं परख सकते थे, 
उसे वह परख सकता था | हवाके बारीकसे बारीक फेर-बदलको वह बड़ी. 
सूक्ष्मासे जान लेता था। हवा अगर शान्त होती थी, तो वह अपने. 
सामने खखी हुई चीजकों पहचान लेता था और थोड़ी दूरीपरके दरख्तका. 
नाम भी बता सकता था । हवामें जो भौाँतिमौतिके आन्दोढन 
होते हैं, उनका स्पर्श उसके चेहरेपर होता था और उससे वह ऐसी: 
परीक्षा कर सकता था। उसकी श्रवणशाक्ति भी बड़ी तेज्ञ थी | वह. 
आवाजसे मनुष्योंकी पहचान लेता था, इतना ही नहीं बल्कि अपनी. 
आवाजकी प्रतिध्वनिसे स्थान, दूरी और कमरेके जुदे जुदे आकारोंको भी 
जान लेता था। यह कला उसे ऐसी सिद्ध थी कि एक बार वह जहाँ. 
गया हो, वहाँपर दुबारा ले जानेपर वह उस जगहको अवश्य पहचान. 
लेता था। 

मुप्रसिद्ध गणितवेत्ता यूछर अपनी ५०९ वर्षकी उम्रमें अंधा हुआ था। 
बह पढ़नेमें दिनरात अविश्रान्त श्रम करता था, इससे उसकी आँखें जाती. 
रहीं | अंधा हो जानेपर भी वह पहलेकी भाँति ही पुस्तकें लिखबाता और 
गिनती किया करता था। उसने अपनी अंधावस्थामं ही “ बीजगणितके. 
मुल्तत्त ” नामका ग्रन्थ मुँहले लिखबाया था| इस ग्रन्थका अनुवाद 
यूरोपकी सभी भाषाओंमें हो गया है। इस ग्रन्थको वह बोलता गया था. 
और एक मनुष्य लिखता गया था | यह लिखनेवाछा मनुष्य एक दरजीके 

यहाँ उम्मेदवार होकर रहा था । जब यह पुस्तक लिखबाई गई, तब 
उस मनुष्यको बीजगणितका नाम मात्रकों भी ज्ञान न था; परन्तु यूलरका 
प्रथ लिखे जानेतक उसने बीजगणितका अच्छा ज्ञान सम्पादन कर 
लिया | इसके बाद यूलरने और भी कई पुस्तकें बनाई । उनमें “ चन्द्र- 
गतिके नये सिद्धान्त ” नामका ग्रन्थ बहुत ही प्रसिद्ध है। यूलरने अपनी 
अंधावस्थामें कैसे गणित किया होगा, यह जानकर अचंभा माछ्म होता 
है । वह अंधा तो था ही, उसपर एक और विपत्ति आ पड़ी | वह जिस 
समय इस ग्रन्थकी रचना कर रहा था, उसी समय उसका घर जलकर 
खाक हो गया । ऐसी विपत्तियोंमें भी उसने ऐसा अच्छा ग्रन्थ बनाया। 
संयोगोंकी पवाह किये बिना ही उनपर अपनी मानसिक शक्तिसे विजय 
प्रात्त की जा सकती है, इस बातका यह एक ज्वलंत उदाहरण है। 


शाह्लरीय ग्रंथोंकी रचना करनेमें यूलरने बेहद परिश्रम किया है। ५० 
पृष्ठते ज्यादा तो उसके ग्रन्थोंका विवरण ही होता है | उसने बहुतसे अच्छे 
अच्छे प्रन्थ बनाये और उनकी रचनापर उसे बहुतसे इनाम भी मिले। 
उसके जीवनके अन्तिम १७ व अंधेपनमें व्यतीत हुए । अगर उसके ग्रन्थ 
मौजूद न होते, तो कोई इस बातपर विश्वास ही न करता कि एक मनुष्य 
इतना काम कर सकता है | उसने फ्रेंच, ठेंटिन और जमन भाषाओमें 
भी ग्रन्थ लिखे थे। १७८३ में ७९ वर्षकी अवस्थामें उसकी मृत्यु हुई । 


इझक्तिसे अधिक अभ्यास करनेका बुरा परिणाम । 
ष्र तिकूल स्थितिमें अपने ही परिश्रमसे ज्ञान सम्पादन करनेवालोंमें 
हेनरी कर्क ब्हाइटका उदाहरण दिया जा सकता है; परल्तु शक्तिसे 
अधिक परिश्रम करने और आरोग्यशाल्षका उल्लंघन करनेसे कैसा बुरा 


११४ कठिनाईमें विद्याम्यास- 





परिणाम होता है, इस बातका उदाहरण भी वही है। १७८७ में 
नॉटिंगहाममें उसका जन्म हुआ था । उसका पिता उक्त गाँवमें कसाईका 
घंदा करता था । ३ वर्षकी अवस्थामें वह पाठ्शालामें बिठाया गया। 
थोड़े ही समयमें किताबें पढ़नेका उसे ऐसा चसका लगा कि भोजन 
करनेके लिए १०--१५ मिनिट भी किताबोंकों दूर करना उसे अच्छा 
न लगता था | जब वह ७ वर्षका हुआ तभीसे उसने अपने विचारोंको 
कागजपर लिखना शुरू कर दिया। उसने पहले पहल एक कहानी 
लिखी | इसको वह और लोगोंको दिखानेमें शरमाता था । इससे उसने 
इसे सबसे पहले अपने एक नौकरकों दिखलाया। इस नौकरसे उसने 
चुपके चुपके लिखना और पढ़ना सीखनेके सिवाय गणित और फ्रेंचका 
भी अभ्यास किया | गणित और फ्रेंचमें वह अपने सहाध्यायियोंसे 
बहुत आगे बढ़ गया। इतनी उम्रमें उसने कविता करना भी गुरू 
कर दिया । 

उसका पिता उसे अपने पघंदेमें ही लगाना चाहता था| इस 
कामकों करनेकी उसकी इच्छा न थी और उसकी माँ भी उसे इस 
काममें पड़ने देना नहीं चाहती थी | इतने पर भी उसके पिताने इस 
बातका दुराग्रह किया कि वह छुड़ीके दिनोंका सारा समय तथा बाकीके 
दिनोंका अवकाशका समय इस काममें खर्चे करे। परन्तु उसे इस 
कामसे ऐसी घृणा थी कि उसने अपने ब्रापकी बात न मानी | आखिर 
उसे मोज़े बुननेके कामपर रखा | १४ वर्षकी अत्रस्थामें उसने मोजे 
बुनना शुरू किया । उसे, जो साहित्यका बड़ा भारी उपासक था और 
साहित्यसेवार्में ही जीवन बिताना चाहता था, यह काम बहुत बुरा माछ्ठम 
हुआ । तथापि वह इस धंदेके विरुद्ध चूँ भी न कर सका; क्योंकि वह 
जानता था कि उसके घरकी ऐसी हालत नहीं है जो उसे उच्च कोटठिकीं 


शक्तिसे अधिक अभ्यास करनेका बुरा परिणाम । ११५ 





शिक्षा दी जा सके । उसकी यह हाठत उसकी मौँसे न देखी गई । एक 
वर्षमें ही इस धंदेसे छुड़ाकर उसने उसे नॉरटिंगहामके वकीछ मेसरस कोल्ड- 
हाम और एन्फील्डके आफिसमें रख दिया | 


अब उसे योग्य कार्यक्षेत्र मिला | इससे उसका उत्साह बहुत बढ़ 
गया । वह सारा समय अपने धंदेमें ही विताता था | सुबहके ८ बजेसे 
रातके आठ बजे तक वह आफिसमें ही रहता था। इतना होनेपर भी 
वह ग्रीक और लैटिन भाषाओंका बड़े ध्यानसे अभ्यास करने छगा | 
बाहरसे उसे बहुत ही कम सहायता मिली थी, तो भी उसने दस मही- 
नेमें ही इतना अभ्यास कर लिया कि बड़ी सुगमतासे लैटिन “ हॉरेस ? 
को पढ़ने छगा। निश्चय ही उसने यह उन्नति बड़ी कटिनाईसे की 
थी | वह खाते खाते और चछते चछते भी पढ़ता थ || उसके अबका- 
शका एक पल भी ऐसा नहीं व्यतीत होता था जिसमें वह अपनी विद्या 
और बुद्धिका विकास न करे । वकीलके धंदेका अभ्यास करनेमें भी वह 
अथाह परिश्रम करता था | ग्रीक और लेटिनका अभ्यास किये वाद उसने 
इटालियन, स्पेनिश और पोतुगीज भाषाओंका थोड़ासा अम्यास किया एवं 
रसायनशात््र, वियुद्धिया, खगोल्शात्न आदिका भी ज्ञान सम्पादन किया | 
इस प्रकार अभ्यास करनेमें सख्त मेहनत करते हुए उसने चित्रकछा और 
संगीत शात्नरमें भी प्रतीणता सम्पादन की । इसके सित्राय यंत्रशास्त्रका प्रयोग - 
सहित ज्ञान सम्पादन करनेमें उसे बड़ा मज्ञा आता था और इस काममें 
भी उसके हाथ बड़ी चतुराई और कोशलसे चलते थे | उसे इस बातका 
भी शौक पैदा हुआ कि में पहलेसे तैयार किये बिना ही व्याख्यान दे 
सकूँ | इसके लिये वह नॉटिंगहामकी व्याख्यान-सभाका मेम्बर हुआ | इस 
कलामें भी उसने अपने सब प्रतिस्पध्ियोंको पीछे डाल दिया | 


श्श्दे कठिनाईम विद्याम्यास- 

मोज़े बुननेका काम छोड़े प्रूरे बारह महीने भी नहीं हुए थे कि इस 
असेमे उसने “हॉरेस” का अनुवाद करके “ मन्थली प्रिसेप्टर ” नामके 
मासिकपत्रको भेजा | इस पत्रके मालिक अपने पसन्द किये हुए विषयों- 
पर उत्तम लेख लिखनेवालोको पारितोषिक देते थे। “ हौरेस ” के अनु- 
बादके एबज़में उसे एक चौँदीका पदक मिला । इस सम्मानसे साहित्यो- 
फासना करनेकी ओर उसका खूब उत्साह बढ़ा और वह पहलेकी अपेक्षा बड़े 
घ्यानके साथ साहित्यसेवा करनेमें प्रदत्त हो गया | अब उसे विश्वविद्यालयमें 
शिक्षा प्राप्त करनेकी छालसा उत्पन्न हुई । प्रिसेप्टरमें कई बार लिखनेके 
बाद वह “ मंथली मिरर ” का छेखक हो गया। इस पत्नमें जो लेख 
उसने लिखे, उनमें कई बहुत उच्चश्रेणीके थे | इससे सब छोगोंका ध्यान 
उसकी ओर आकर्षित हुआ। केपल लॉफ्ट महाशयकी उत्तेजनासे उसने 
अपने काब्योका संग्रह प्रकाशित करनेका निश्चय किया | सन्‌ १८०२ 
में इस संग्रहका छपना झुरू हुआ और १८०३ में वह प्रकाशित हो 
गया । पब्लिकके चंदेसे यह संग्रह छपाया गया था और डेवॉनशायरकी 
ड्चेसकों समर्पण किया गया था। इस ग्रन्थसे व्हाइटकों कुछ आमदनी 
नहीं हुईं, छपाईके दाम भी बड़ी मुश्किलसे वसूछ हुए। कई साम- 
यिक पत्नोंने उसकी अच्छी प्रशंसा की; परन्तु मन्थली रिव्यूमें उसकी 
खूब खिल्ली उड़ाई गई । इससे उस नौजवान कविके हृदयमें बड़ा पक्का 
पहुँचा, यहाँ तक कि उसने “ मन्थली रिव्यू ” के सम्पादककी एक उपा- 
लरूम्भका पत्र लिख भेजा । दूसेरे अंकमें सम्पादकन कविको शोक होनेका 
अफसोस जाहिर किया; परन्तु उसने अपनी कड़ी आलोचनाकों वापिस 
न किया और न काव्यके गुण दुनियापर प्रकट किये । इससे व्हाइटको 
बड़ा सन्‍्ताप हुआ । अपने एक पत्रमें उसने प्रकट किया था कि “ मैं 
जहाँ जहाँ जाता हूँ, वहाँ वहाँ 'मन्थली रिव्यू ” की आलोचना मेरे सामने 





____क्तिसे अधिक अभ्यास करनेका बुरा परिणाम । ११७ 


आकर मुझे सताती है। अब मुझे नॉर्टिगहामका परित्याग कर देना 
चाहिए | ” सौभाग्यसे इसी समय उसके काव्य महाकवि साउथेके 
हाथ लगे । उन्हें देखकर वह बहुत प्रसन्न हुआ | उसे उनमें प्रभावशाली 
कविल शक्तिके चिह््‌ दिख पड़े । इसके बाद कवि साउथेने जब “ मन्थली 
रिव्यू ” पढ़ा, तब उसके क्रोधका पार न रहा; क्योंकि उसकी आलोचना 
उसे क्रूरता और अन्यायसे भरी जान पड़ी। उसने तुरन्त उस तरुण 
कबिको पत्र लिखा जिसमें उसका खुब उत्साह बढ़ाया, उपदेशवाक्य भी 
लिखे और यह भी लिखा कि “ आपके कान्यके सम्बन्ध जो मेरी झुभ 
सम्मति है उसे जगग्रसिद्ध करनेमें जो कुछ मुझसे यतन होगा वह मैं अवश्य 
करूँगा |” इस पत्रसे व्हाइटका टूटा हुआ अन्तः:करण बहुत कुछ ठीक 
हो गया और थोड़े ही समयमें वह मन्थली रिव्यूकी आछोचनाको भूल गया। 

उसकी विश्वविद्याल्यमें भरती होकर उच्च शिक्षा प्राप्त करनेकी इच्छा 
अभीतक प्रूरी न हुईं थी-वह बढ़ती ही जाती थी कि इसी अर्सेमें उसने 
कुछ घामिक ग्रन्थोंका अभ्यास किया जिसका गहरा असर उसके मस्तक- 
'पर हुआ । उसने घर्मोपदेशक होनेका निश्चय किया । उसके मित्रोंने बहुत 
कोशिश की कि वह इस निश्चयको छोड़ दे, परन्तु उन्हें सफलता न हुई। 
उसने निश्चय किया कि यदि मैं केंत्रिज या आक्सफर्डके विश्वविद्यालयमें 
भरती न हो सकू, तो मुझे अपने अभ्यास बढ़ानेंके अन्यान्य साधन खोज 
निकालने चाहिए। अपने वर्तमान धंदेसे मुक्त होनेकी सारी आशाएँ 
उसने छोड़ दी थीं। अपनी माँको उसने एक पत्रमें लिखा था कि 
८ विश्वविद्याल्यमें भरती होनेकी मेरी सब आशाएँ नष्ट हो गई हैं। 
बकालतके घंदेमें व्यर्थ ही समय खोया है । मुझे वकील नहीं होना है। 
इसलिये मुझे वह प्रात करना चाहिए जो मैंने खो दिया है |” इसके बाद 
बह और भी ज्यादा छगनसे अभ्यास करने लगा | वह इतना परिश्रम 





११८ कठिनाईमे विद्याम्यास- 


करता था कि शायद ही रातमें २-३ घंटे सोता हो। कमी कभी तो 
बह रातभर नहीं सोता था | इस ज्यादतीसे वह थोड़े ही दिलनोंगें बीमार 
हो गया | उसे एक भयंकर बीमारी छग गई और उसमेंसे वह जीवनभर 
कभी मुक्त न हुआ | 

केत्रिके किंग्सकालेजताले महाशय सीमियनके साहास्यसे उसे 
विश्वविद्यालयमें अभ्यास करनेको एक स्कालदिप मिली । उसकी माँ 
कुछ दिनोंसे एक बोर्डिंग स्कूलका काम करती थी। उसने तथा उसके 
बड़े भाईने इसे १५-२० पौंड प्रतित्रषे देनेका वचन दिया तथा सीमि- 
यन और इसके एक मित्रने इसे ३० पौंड वार्षिक देना स्त्रीकार किया । 
इससे १८०४ में इसने नॉरटिंगहामके वकीलोंकी नौकरी छोड़ दी। 
यद्यपि यह प्रतिदिन वकीलोफे लिये उपयोगी होता जाता था, तो भी 
उन्होंने प्रसन्नतासे इसे छुट्टी दे दी। इतना होनेपर भी वह एकाएक 
केम्त्रिज नहीं गया; परन्तु सीमियन महाशयके कहनेके मुआफिक पहले 
साल लिंकनशायरमें रेबरेंड ग्रेजः महाशयके यहाँ रहा । इन महाशयके 
यहाँ रहकर उसने बड़े परिश्रमसे अभ्यास किया | सिवाय पढ़नेके उसका 
जी और किसी बातमें न लगा । यहाँपर उसने प्राचीन शिष्ट साहित्यका 
अभ्यास किया | वह यहाँ प्रति दिन १४ धंटे सख्त मेहनत करके पढ़ा 
करता था | इस अविश्रान्त परिश्रमसे वह फिर बीमार हुआ । परन्तु 
अच्छा होते ही फिर अपनी आदतके मुआफिक ग्रन्थोंका मनन करने 
लगा | जिस वक्त वह केम्ब्रिन गया, उस वक्त उसके चेहरेपर मौतके 
स्पष्ट चिह दिख पड़ते थे | वहाँ जाकर उसने जो परिश्रम किया, उससे 
उसकी मृत्यु और भी पास खिसक आई । 

इस असाधारण तरुण पुरुषने विश्वविद्यालयमें खूब ही ध्यान 
देकर परिश्रम करते हुए अम्यास किया। थोड़े ही समयमें एक 


कु 


शक्तिसे अधिक अम्यास करनेका . 


स्कालशिपके लिये स्पर्धा करनेको उससे कहा गया। , 
उसने घोर परिश्रम किया। परल्तु स्पर्धाकी परी 
पहले बह ऐसा बीमार हो गया कि उसे उम्मीदः 
दुर्भाग्यसे उसकी विद्यालयकी परीक्षाका समर 

बह ठीक नहीं हुआ छा : है 

किया और अ' 

गया हि वह... 

लिये संल्य सुधारनेके लिए हर 

परन्तु इस थोड़ेसे समयके प्रवाससे < 

सुधरी। ऐसा होने पर भी उसने केंत्रिज « 

फिर शुरू कर दिया। दूसरी परीक्षामें «. 

हआ | अब वह अपने मित्रोंकी सहायताके बिना ही - 

सकता था | 

विद्यालयमें जब लम्बी छुट्टी हुई तब बिद्यालयने उसके लिए गणित- 

शाल्का पढ़ानेवाला अध्यापक मुकरर कर दिया | इससे जिस समय उसे 
अपनी तन्‍्दुरुस्तीकी रक्षा करनेके लिये विश्राम करनेकी जरूरत थी, उस 
समय विश्राम न कर अभ्यास जारी रखना पड़ा | अब वह बहुत बीमार 
हो गया, इससे लंडन गया; परन्तु पहलेकी भाँति दुरुत्त न हो सका । 
वह मन और तन दोनों खोकर बिश्वविद्याल्यमें आया और सन्रिपात 
झ्वरके हमलेसे १९ अक्टूबर १८०६ में मर गया। 

